വംശവെറിക്കെതിരായ പോരാട്ടത്തിന് ജീവൻ സമർപ്പിച്ച ദക്ഷിണാഫ്രിക്കൻ ഇമാമിന്റെ കഥ|Islamic Personalities|MuslimWorldOnWeb\n1969 സെപ്റ്റംബർ 27 ന് പുലർച്ച സമയം, ഇമാം അബ്ദുല്ല ഹാറൂൺ ദക്ഷിണാഫ്രിക്കയിലെ വർണ്ണ വെറി സർക്കാരിന്റെ\nഏകാന്ത തടവിലായിട്ട് 123 ദിവസങ്ങൾ കഴിഞ്ഞു.\nകുപ്രസിദ്ധമായ കാലിഡോൺ സ്ക്വയർ പോലീസ് സ്റ്റേഷനിൽ വർണ്ണവെറിക്കെതിരായുള്ള തന്റെ പോരാട്ടത്തിന് തിലകക്കുറി ചാർത്തി അദ്ദേഹം മരണത്തിന് കീഴടങ്ങി.\nദക്ഷിണാഫ്രിക്കയിൽ കസ്റ്റഡിയിൽ കൊല്ലപ്പെടുന്ന ആദ്യ പുരോഹിതനായിരുന്നു അദ്ദേഹം. അദ്ദേഹത്തിന്റെ മരണം ദക്ഷിണാഫ്രിക്കൻ സർക്കാരിനെതിരെ അന്താരാഷ്ട്ര തലത്തിൽ ശക്തമായ പ്രതിഷേധത്തിന് തിരികൊളുത്തി.\nഎന്നാൽ ജയിലിലടക്കപെടാൻ മാത്രം ഇമാം ഹാറൂൺ എന്ത് മാത്രം ഭീഷണിയായിരുന്നു ഭരണകൂടത്തിന് ഉയർത്തിയത്?\nപുതുവഴി വെട്ടി സധൈര്യം മുന്നോട്ട് നീങ്ങിയ ആക്ടിവിസ്റ്റ്, മുസ്‌ലിംകളാലും അമുസ്‌ലിംകളാലും ഒരുപോലെ സ്നേഹിക്കപ്പെട്ട മതപുരോഹിതൻ ഈ വിശേഷണത്തോടെയായിരുന്നു അദ്ദേഹം ദക്ഷിണാഫ്രിക്കയിൽ അറിയപ്പെട്ടിരുന്നത്.\nഹജ്ജ് കർമ്മത്തിന് മുമ്പ് തന്നെ ഭരണകൂടം അദ്ദേഹത്തെ നിരീക്ഷണത്തിലാക്കിയിരുന്നു.\nയുഎഇയിലും ഈജിപ്തിലും കടന്നുചെന്ന ദക്ഷിണാഫ്രിക്കയിലെ വർണവെറിക്കെതിരെ രൂപപ്പെടുത്തിയെടുത്ത അദ്ദേഹം ഹജ്ജ് കർമ്മത്തിനായി സൗദിയിലെത്തിയതും തന്റെ ദൗത്യ നിർവ്വഹണത്തിനായി ഭംഗിയായി ഉപയോഗപ്പെടുത്തി.\nഹജ്ജ് യാത്രയ്ക്കിടെ ലോക ഇസ്‌ലാമിക് കൗൺസിൽ, വിവിധ അറബ് രാജ്യങ്ങളുടെ പ്രതിനിധികൾ, വർണ്ണവെറി വിരുദ്ധ രാഷ്ട്രീയത്തിന്റെ പേരിൽ നാടുകടത്തപ്പെട്ടവർ തുടങ്ങിയ എല്ലാവരുമായി അദ്ദേഹം ബന്ധപ്പെട്ടു. ദക്ഷിണാഫ്രിക്കയിൽ നിരോധിക്കപ്പെട്ട ഭരണവിരുദ്ധ സംഘടനകൾക്ക് വേണ്ടി അദ്ദേഹം പിന്തുണ അഭ്യർത്ഥിച്ചു. പീഡിപ്പിക്കപ്പെട്ട ജനവിഭാഗത്തിന്റെ പുരോഗമനത്തിനായി സാമ്പത്തിക സഹായവും അദ്ദേഹത്തിനു ലഭിച്ചു. ദക്ഷിണാഫ്രിക്കയിൽ തിരിച്ചെത്തിയ ഉടൻ അദ്ദേഹം ഈ തുക അടിച്ചമർത്തപ്പെട്ട ജനവിഭാഗത്തിന് വേണ്ടി ചെലവഴിച്ചു.\nഈ പ്രവർത്തനങ്ങളെല്ലാം ഭരണകൂടത്തെ സംബന്ധിച്ചിടത്തോളം ഭീകരവാദത്തിന് തുല്യമായിരുന്നു അതോടെ അദ്ദേഹത്തെ ലക്ഷ്യമാക്കി ഭരണകൂടം പ്രവർത്തിക്കുകയും ഹജ്ജ് യാത്ര കഴിഞ്ഞ് മടങ്ങിയെത്തിയ ഉടൻ അറസ്റ്റ് ചെയ്യുകയും ചെയ്തു.\nവർണ്ണവെറിക്കെതിരായ തൻറെ പദവി ഉപയോഗിച്ച് 13 വർഷത്തോളം അദ്ദേഹം പോരാട്ട പാതയിൽ അടിയുറച്ചു നിന്നത്. ഇതിന് അദ്ദേഹം നടത്തിയ ത്യാഗം ജനങ്ങൾക്കിടയിൽ വലിയ സ്വീകാര്യതയാണ് അദ്ദേഹത്തിന് നേടിക്കൊടുത്തത്.\nഒരു യഥാർത്ഥ മുസ്‌ലിമിന്റെ ജീവിതദൗത്യം എന്ന നിലക്ക് വർണ്ണവെറിക്കെതിരായി അദ്ദേഹം നിരന്തരമായി ശബ്ദിച്ചു. ദക്ഷിണാഫ്രിക്കയിലെ കറുത്ത വംശജർ\nനേരിടുന്ന അനീതിയും വിവേചനം സംബന്ധിച്ച് മുസ്‌ലിം ജനസമൂഹത്തിനിടയിൽ അദ്ദേഹം വലിയ ബോധവൽക്കരണം തന്നെ നടത്തി.\nഭരണകൂട ഇരകൾക്കുവേണ്ടി പ്രവർത്തിക്കുകയും വിമോചന പ്രസ്ഥാനങ്ങൾക്ക് പിന്തുണ അറിയിക്കുകയും ചെയ്യാൻ അദ്ദേഹം മടിച്ചില്ല. അതിനായി സാമ്പത്തിക സഹായം ലഭ്യമാക്കിയ അദ്ദേഹം നേതാക്കൾക്ക് വേണ്ടി രക്ഷാ സ്ഥാനങ്ങളും തയ്യാറാക്കി നൽകി. വിദേശരാജ്യങ്ങളിൽ തന്റെ സ്വാധീനമുപയോഗിച്ച് സന്ദേശങ്ങൾ കൈമാറാനുള്ള ശൃംഖലകളും അദ്ദേഹം രൂപപ്പെടുത്തി.\n1988 ൽ ക്ലാരമൗണ്ട് മുസ്‌ലിം യൂത്ത് അസോസിയേഷൻ എന്നപേരിൽ പുരോഗമന മുസ്‌ലിം യുവ കൂട്ടായ്മ സ്ഥാപിച്ച് തന്റെ പ്രവർത്തനത്തിന് കൂടുതൽ ശക്തിപകർന്നു.\nഈ സംഘടനയുടെ ആഭിമുഖ്യത്തിൽ രാജ്യത്തെ വർണ്ണവെറിക്കെതിരായി അദ്ദേഹം അത്യുജ്ജല പ്രഭാഷണങ്ങൾ നിർവഹിച്ചു. 1961ൽ നടത്തിയ പ്രഭാഷണമാണ് ഇതിൽ എടുത്തു പറയേണ്ടത്. ഇത് ഗ്രൂപ്പ് ഏരിയ ആക്ടിന് വിരുദ്ധമെന്നു പറഞ്ഞു ഭരണകൂടത്തിൽനിന്ന് അദ്ദേഹത്തിന് എതിർപ്പ് നേരിട്ടു.\nഎന്നാൽ ഈ ആക്ട് കാട്ടാളത്തമാണെന്നും ഇസ്‌ലാമിക വിരുദ്ധമാണെന്നും അദ്ദേഹം വിശേഷിപ്പിച്ചു.\nനാല് മുസ്‌ലിം സംഘടനകളുമായും എട്ടു വ്യക്തികളുമായി ചേർന്നും കാൾ ഓഫ് ഇസ്‌ലാം എന്ന പേരിൽ ഒരു സർക്കുലറും അദ്ദേഹം പുറത്തിറക്കി. വിവാദമായ ഗ്രൂപ്പ് ആക്ടിനെതിരെ ശബ്ദിക്കാനായിരുന്നു പ്രധാനമായും\nഈ സംഘടനയുടെ രൂപവൽക്കരണം.\n"ഇനിയും നമ്മുടെ അടിസ്ഥാനപരമായ അവകാശങ്ങളുടെ മേൽ കൈയേറ്റം അനുവദിക്കാനാവില്ല. നമ്മെ കാർന്നു തിന്നാൻ കടന്നെത്തുന്ന കാട്ടാളന്മാരുമായി പോരാടി നമ്മുടെ സഹോദരങ്ങൾക്ക് നാം പിന്തുണ അർപ്പിക്കും. അവരുടെ സമീപനം അടിച്ചമർത്തലും പീഡനവുമാണ്, അതിനാൽ നാമും പ്രഖ്യാപിക്കുകയാണ്, സർവ്വശക്തനായ അല്ലാഹുവിന്റെ കല്പനപ്രകാരം എല്ലാ അനീതികൾക്കെതിരെയും പോരാടാൻ നമ്മൾ പ്രതിജ്ഞ ചെയ്യുകയാണ്".\nമാർച്ച് 31, 1961ന് കാൾ ഓഫ് ഇസ്‌ലാമിൽ എഴുതിയ ലേഖനത്തിൽ അദ്ദേഹം എഴുതി.\nകേപ് ടൗണിലെ മുസ്ലിംകൾ ഭരണകൂടത്തിന്റെ അനീതിക്കെതിരെ നിശബ്ദത പാലിക്കുന്ന സമയത്ത് അതിനെതിരെ ശബ്ദമുയർത്തിയ ഇമാമിന്റെ നടപടികൾ തീർത്തും വിപ്ലവകരമായിരുന്നു. ഭരണകൂടത്തിനെതിരെ ശബ്ദമുയർത്തുന്നതിന് പകരം ഹിജ്റ പോലെയുള്ള ചിന്താഗതിയായിരുന്നു പലരും വെച്ച് പുലർത്തിയിരുന്നത്.\nമുസ്‌ലിം സമൂഹത്തിന്റെ ഈ നിരുത്തരവാദപരമായ സമീപനം മൂലം ഇമാം ഏറെ നിരാശനായിരുന്നു. വിപ്ലവകാരിയായ ഒരു പ്രവാചകന്റെ അനുയായികളായിരുന്നിട്ടും മുസ്‌ലിം സമൂഹം ഉറങ്ങി കിടക്കുകയാണെന്നും അദ്ദേഹം നിരാശയോടെ പറയാറുണ്ടായിരുന്നു.\nവർഷങ്ങളോളം പോരാടാനുള്ള ഊർജം ബാക്കി വെച്ച് കൊണ്ടായിരുന്നു അദ്ദേഹം വിട പറഞ്ഞിരുന്നത്.\nകടപ്പാട് : ഇൽമ് ഫീഡ്


കാഴ്ച്ചക്കാരെ ശ്വാസം മുട്ടിച്ച് 52കാരന്റെ ലോക റെക്കോര്‍ഡ് പ്രകടനം-52-Year-Old Sets World Record For Most Push Ups In An Hour\n52 Year Old Sets World Record For Most Push Ups In An Hour\nകാഴ്ച്ചക്കാരെ ശ്വാസം മുട്ടിച്ച് 52കാരന്റെ ലോക റെക്കോര്‍ഡ് പ്രകടനം\nമണിക്കൂറില് ഏറ്റവും കൂടുതല് പുഷ് അപ്പുകള് അടിച്ച് 52കാരന് ലോകറെക്കോര്‍ഡ് കുറിച്ചു\nJuly 15, 2017 07:11:44 pm\nമണിക്കൂറില് ഏറ്റവും കൂടുതല് പുഷ് അപ്പുകള് അടിച്ച് 52കാരന് ലോകറെക്കോര്‍ഡ് കുറിച്ചു. മണിക്കൂളില് 2,500ലധികം പുഷ് അപ്പുകളാണ് ഓസ്ട്രേലിയക്കാരനായ കാള്‍ട്ടണ് വില്യസ് ചെയ്തത്. 2015ല് മണിക്കൂറില് 2,220 പുഷ് അപ്പുകള് അടിച്ച് ഗിന്നസ് റെക്കോര്‍ഡ് നേടിയയാളാണ് കാള്‍ട്ടന്. തന്റെ പേരില് തന്നെയുളള റെക്കോര്‍ഡാണ് അദ്ദേഹം തിരുത്തിക്കുറിച്ചത്.\n2,682 പുഷ് അപ്പുകളാണ് 60 മിനുറ്റില് അദ്ദേഹം ചെയ്തത്. താന് തന്നെയാണ് പുഷ് അപ്പില് മികച്ചവനെന്ന് തെളിയിക്കാനായിരുന്നു ശ്രമമെന്ന് നിര്‍മ്മാണ തൊഴിലാളിയായ വില്യംസ് പറഞ്ഞു. ചില സമയങ്ങളില് ശ്വാസം എടുക്കാനായി അദ്ദേഹം കൈകുത്തി നിന്ന് പുഷ് അപ് ചെയ്യുന്നത് നിര്‍ത്തിയെങ്കിലും കൃത്യം ഒരു മണിക്കൂറിനകത്ത് തന്നെയാണ് ഈ നേട്ടം കൈവരിച്ചത്.\nഗിന്നസ് അധികൃതര് വീഡിയോ പുറത്തുവിട്ടതിന് പിന്നാലെ അദ്ദേഹത്തെ അഭിനന്ദിച്ച് നിരവധി പേരാണ് രംഗത്തെത്തിയത്. ഇത്രയും പുഷ് അപ് ചെയ്യാന് നിങ്ങള്‍ക്ക് കഴിയുമോ എന്ന ചോദ്യത്തിന് ‘ഇത്രയും പുഷ് അപ് ചെയ്യുന്ന വീഡിയോ പോലും കണ്ടിരിക്കാനുളള സ്റ്റാമിന ഇല്ല’ എന്നാണ് ഒരു വിരുതന് പറഞ്ഞ മറുപടി. ഇത് കണ്ട് തനിക്കാണ് സ്വാസം മുട്ടിയതെന്ന് മറ്റൊരാളും യൂട്യൂഡ് വീഡിയോയ്ക്ക് താഴെ കമന്റ് ചെയ്തിരിക്കുന്നു.\nTags: Australia, Guinnes World Record, Viral Video


ശബരിമലയില് നിരോധനാജ്ഞ തുടരാമെന്ന് ഹൈക്കോടതി, സമരം പാടില്ല, നിരീക്ഷണത്തിന് സമിതി | VygaNews\nശബരിമലയില് നിരോധനാജ്ഞ തുടരാമെന്ന് ഹൈക്കോടതി, സമരം പാടില്ല, നിരീക്ഷണത്തിന് സമിതി\nകൊച്ചി: ശബരിലയില് ഇപ്പോഴത്തെ നിരോധനാജ്ഞ തുടരാമെന്ന് ഹൈക്കോടതി. ഈ വിഷയത്തിലെ വിവിധ കേസുകള് തീര്‍പ്പാക്കിക്കൊണ്ടാണ് കോടതി ഇക്കാര്യം വ്യ...\nകൊച്ചി: ശബരിലയില് ഇപ്പോഴത്തെ നിരോധനാജ്ഞ തുടരാമെന്ന് ഹൈക്കോടതി. ഈ വിഷയത്തിലെ വിവിധ കേസുകള് തീര്‍പ്പാക്കിക്കൊണ്ടാണ് കോടതി ഇക്കാര്യം വ്യക്തമാക്കിയത്.\nനിലവിലെ നിരോധനാജ്ഞയില് ഇടപെടില്ലെന്നും കോടതി പറഞ്ഞഞു. ഇതോടൊപ്പം മണ്ഡലകാലത്തെ ശബരിമലയിലെ സ്ഥിതിഗതികള് നിരീക്ഷിക്കുന്നതിനായി ഹൈക്കോടതി മുന് ജഡ്ജിമാരായ ജസ്റ്റിസ് സിരിജഗന്, ജസ്റ്റിസ് പി ആര് രാമന് , ഹേമചന്ദ്രന് ഐപിഎസ് എന്നിവരെ കോടതി നിയോഗിക്കുകയും ചെയ്തു.\nശബരിമല കേസ് രണ്ടാഴ്ച കഴിഞ്ഞ് വീണ്ടും പരിഗണിക്കും. ജസ്റ്റിസ് പി ആര് രാമചന്ദ്ര മേനോന്, ജസ്റ്റിസ് എന് അനില്‍കുമാര് എന്നിവരുള്‍പ്പെട്ട ബെഞ്ചിന്റേതാണ് വിധി.\n* സന്നിധാനത്തും പരിസരത്തും തിരക്ക് നിയന്തിക്കാന് നടപടിയാവാം.\n* വിശ്രമിക്കുന്നവരെയും അല്ലാത്ത തീര്‍ത്ഥാടകരെയും വേര്‍തിരിക്കാന് നടപടി വേണം.\n* ഭക്തരുടെ തീര്‍ത്ഥാടന സൗകര്യങ്ങള് തടയാന് പാടില്ല.\n* കുട്ടികള് സ്ത്രീകള്, വികലാംഗര്, മുതിര്‍ന്ന പൗരന്മാര് എന്നിവര്‍ക്ക് നടപ്പന്തല് വിശ്രമത്തിന് അനുവദിക്കണം.\n* നടപ്പന്തല് തീര്‍ത്ഥാടകര്‍ക്ക് വിശ്രമിക്കാനുള്ളതാണെന്ന് പൊലീസും ഓര്‍ക്കണം.\n* നിലയ്ക്കലില് നിന്നുള്ള സര്‍വീസ് കെഎസ്ആര്‍ടിസി മുടക്കാന് പാടില്ല.\n* തിരക്ക് നിയന്ത്രിക്കാനുള്ള നടപടികള് പൊലീസ് അതിരുകടക്കാതെ ചെയ്യണം.\n* യുദ്ധകാല അടിസ്ഥാനത്തില് പമ്പയില് ശൗചാലയങ്ങള് സ്ഥാപിക്കണം.\n* ധര്‍ണ്ണയും പ്രകടനവും തീര്‍ത്ഥാടനത്തിന്റെ മറവില് പാടില്ല. ഇതുണ്ടായാല് പൊലീസിന് ഇടപെടാം.\nKeywords: Sabarimala, Lord Ayyappa, High court, Police\nVygaNews: ശബരിമലയില് നിരോധനാജ്ഞ തുടരാമെന്ന് ഹൈക്കോടതി, സമരം പാടില്ല, നിരീക്ഷണത്തിന് സമിതി


കൊലയാളി തിമിംഗലം | esSENSE Club- Freethinkers Community - Kerala India\nPosted by Ravi Chandran C | Aug 21, 2017 | മതം |0|\n‘നീലതിമിംഗലം‘(Blue Whale) എന്ന കമ്പ്യൂട്ടര് ഗെയിമിനെ കുറിച്ചുള്ള ഭീതിജനകമായ വാര്‍ത്തകള്‍ക്കിടയില് സഹസ്രാബ്ദങ്ങളായി പ്രചാരത്തിലുള്ള, ‘കില്ലര്‍വെയില്'(Killer Whale) ഗെയിമിനെ ഏവരും വിസ്മരിച്ച മട്ടാണ്. പ്രഹരശേഷിയിലും ജനകീയതയിലും ബ്ലൂവെയില് കില്ലര്‍വെയിലിന്റെ മുന്നില് ഒന്നുമല്ല. കുട്ടികള്‍ക്കും ചെറുപ്പക്കാര്‍ക്കും ഇടയിലാണ് ബ്ലൂവെയിലിന് പ്രചാരമെങ്കില് പ്രായംചെന്നവരെയും അടിപ്പെടുത്തുന്ന സ്വഭാവം കില്ലര്‍വെയിലിനുണ്ട്. കില്ലര്‍വെയില് ഓഫ് ലൈനിലും കളിക്കാം. അവിടെ തിരശ്ശീലയ്ക്ക് പിന്നില് കളി നിയന്ത്രിക്കുന്ന ഒരു ഗെയിംമാസ്റ്റര് ഉണ്ട്. ഔട്ടര് സ്‌പേസിലുള്ള ഏതോ അജ്ഞാത താവളത്തില് തമ്പടിച്ചിരിക്കുന്ന ഇയാള് കളിക്കാര്‍ക്ക് വേണ്ട നിര്‍ദ്ദേശങ്ങള് അടങ്ങുന്ന ബുക്ക്‌ലെറ്റുകള് ചില പഞ്ചായത്ത് ഭാഷകളില് അച്ചടിച്ച് വിതരണം ചെയ്തിട്ടുണ്ട്. ഗെയിം വെച്ചുനീട്ടുന്ന സാങ്കല്‍പ്പിക സമ്മാനങ്ങളാണ് കളിക്കാരുടെ പ്രചോദനം.\nകളി തീരുന്നത് വരെ മാസ്റ്റര് പ്രത്യക്ഷപ്പെടുകയില്ല. തീര്‍ന്നുകഴിഞ്ഞ് പ്രത്യക്ഷപ്പെട്ടാലും കാണാന് കളിക്കാര് ജീവിച്ചിരിപ്പുണ്ടാകില്ല. ഗെയിംമാന്വലില് പറഞ്ഞിരിക്കുന്ന കാര്യങ്ങളല്ലാതെ കമാണ്ടറെക്കുറിച്ചുള്ള വിശദാംശങ്ങളൊന്നും ലഭ്യമല്ല. ഊഹിച്ച് കളിക്കാനേ കളിക്കാര്‍ക്ക് സാധിക്കൂ. ജീവിതത്തില് സംഭവിക്കുന്ന സ്വാഭാവികമായ എല്ലാ കാര്യങ്ങളും അജ്ഞാതനായ മാസ്റ്ററുടെ അനുഗ്രഹവും ശിക്ഷയുമായി വിലയിരുത്താന് എല്ലാ കളിക്കാരും ബാധ്യസ്ഥരാണ്. ഉദാഹരണമായി, വയറ് നിറച്ച് ആഹാരം കഴിച്ചശേഷം ”മാസ്റ്ററുടെ അനുഗ്രഹംകൊണ്ട് വിശപ്പ് മാറി” എന്നു പറയണം. അതല്ലെങ്കില് വെള്ളത്തില് ചാടിയ ശേഷം ”മാസ്റ്റര് സഹായിച്ച് നനഞ്ഞു” എന്നു പ്രഖ്യാപിക്കണം.\nകില്ലര്‍വെയിലിന് വ്യത്യസ്തങ്ങളായ പതിപ്പുകളുണ്ട്. ചിലവ താരതമ്യേന എളുപ്പമാണെങ്കില് പോപ്പുലറായ പല വകഭേദങ്ങളും കളിക്കാരെ കൊലയാളി തിമിംഗലത്തിന് വേണ്ടി സ്വയം നശിപ്പിക്കാന് പ്രേരിപ്പിക്കുന്നവയാണ്. ‘ബ്ലൂവെയില്’ ആത്മഹത്യ പ്രോത്സാഹിപ്പിക്കുന്നുവെന്ന് ആക്ഷേപമുണ്ടല്ലോ. കില്ലര്‍വെയിലിലാകട്ടെ, സ്വന്തംജീവനോടൊപ്പം അന്യരുടെയും ഗെയിം കളിക്കാത്തവരുടെയും ജീവനെടുക്കാനുള്ള വ്യക്തമായ കമാന്‍ഡുകളുണ്ട്. കില്ലര്‍വെയിലിന്റെ ചില പതിപ്പുകള് തുടങ്ങിയിട്ട് ആയിരക്കണക്കിന് വര്‍ഷങ്ങളായി. സംസാരിക്കുന്ന ഒരു പാമ്പ് വന്ന് ഒരു സബര്‍ജല്ലി തിന്നാന് കളിക്കാരോട് ആവശ്യപ്പെടുന്നതോടെയാണ് ഈ ഗെയിമുകള് ആരംഭിക്കുന്നത്. മറ്റ് ചില ഗെയിമുകളില് ജലജീവിയായ ഗയിംമാസ്റ്റര് ഫാന്‍സിഡ്രസ്സ് നടത്തി 24 X7തന്നെ പുകഴ്ത്തിയടിക്കാന് കളിക്കാരോട് ആവശ്യപ്പെടുന്നു. ഗെയിം കളിക്കാത്തവരോട് ശത്രുത പുലര്‍ത്താന് മിക്ക ഗെയിമുകളിലും കളിക്കാര്‍ക്ക് ബാധ്യതയുണ്ട്.\nഒരിക്കല് മാത്രം അനുസരിക്കേണ്ടവ, വാര്‍ഷികാടിസ്ഥാനത്തിലും മാസാടിസ്ഥാനത്തിലും അനുഷ്ഠിക്കേണ്ടവ എന്നിങ്ങനെ കമാന്‍ഡുകള് പലതരം. ദിവസംതോറും നടപ്പിലാക്കേണ്ടവയും മണിക്കൂറുകളും മിനിറ്റുകളും ഇടവിട്ട് അനുഷ്ഠിക്കേണ്ടവയും വേറെയുണ്ട്. കമാന്‍ഡുകള് സ്വന്തംചെലവില് നിറവേറ്റാന് കളിക്കാര് ബാധ്യസ്ഥരാണ്. ഗെയിംമാസ്റ്റര്‍ക്ക് വേണ്ടി സ്വന്തം ശരീരഭാഗങ്ങള് മുറിച്ച് കളയുക, പട്ടിണികിടക്കുക, ഉറക്കമിളയ്ക്കുക, അന്യജീവികളെ കൊന്ന് രക്തംചൊരിയുക, കല്ലെടുത്ത് കല്ലിനെ എറിയുക, ചുഴലി പിടിപെട്ടവരെ പോലെ തുള്ളുക, മണ്ണില് കിടന്ന് ഉരുളുക, മെഴുകുതിരി കത്തിക്കുക, തീ കൂട്ടി ആര്‍ത്തുവിളിക്കുക, ശിശുക്കളെ വെള്ളത്തില് മുക്കുക, കവിളില് ഇരുമ്പ് ദണ്ഡ് തുളച്ച് കയറ്റുക, മാംസത്തില് തുളയിട്ട് തൂങ്ങിക്കിടക്കുക, അസഭ്യംപറയുക, സ്വയം വെട്ടി പരിക്കേല്‍പ്പിക്കുക, ശരീരഭാരത്തിന് തുല്യമായ വസ്തുക്കള് മാസ്റ്റര്‍ക്കായി തൂക്കി നല്‍കുക, അരി വേവിച്ച് കാക്കയ്ക്ക് കൊടുക്കുക, മുറികള്‍തോറും നാരങ്ങയും മുളകും തൂക്കിയിടുക, മാസ്റ്ററുടെ അപദാനങ്ങള് പാടി സഹജീവികളുടെ ചെവിക്കല്ല് പൊട്ടിക്കുക, അന്യരുടെ സഞ്ചാരസ്വാതന്ത്ര്യം മുടക്കുക, ചക്കരക്കഞ്ഞി തിളപ്പിച്ച് ഗതാഗതംമുടക്കുക…. ഇങ്ങനെ പോകുന്നു പരിപാവനമായ കില്ലര്‍വെയില് കമാന്‍ഡുകളില് ചിലവ.\nദിനംപ്രതി നടപ്പിലാക്കേണ്ട കമാണ്ടുകളാണ് ദുഷ്‌ക്കരം. അര്‍ദ്ധരാത്രിയിലും അതിരാവിലെയും നിശ്ചിതസമയത്ത് ഞെട്ടിയുണര്‍ന്ന് പിറുപിറുക്കുക, തല കൊണ്ടുചെന്ന് തറയില് ഇടിക്കുക, മുട്ടിലിഴയുക, ജീവിനില്ലാത്ത വസ്തുക്കളോട് പിറുപിറുക്കുക, അവയുടെ മുന്നില് ചെന്ന് പൊട്ടിക്കരയുകയും വിതുമ്പുകയും ചെയ്യുക, കയ്യിലും കഴുത്തിലും ചരടും കുറിയും ചാമ്പലുംകൊണ്ട് അലങ്കരിക്കുക….ഇത്യാദി ഇനങ്ങള് ഈ വകുപ്പില് പെടുന്നു. വര്‍ഷംതോറും ഗെയിംമാസ്റ്റര് നിര്‍ദ്ദേശിക്കുന്ന ചില സ്ഥലങ്ങളില് പോയി ഷോപ്പിംഗ് നടത്തി തിരിച്ചുവരിക, ഗെയിംമാസ്റ്ററുടെ പേരില് പണംപിരിച്ച് ആഘോഷങ്ങള് സംഘടിപ്പിക്കുക….തുടങ്ങിയവയും പ്രധാനമാണ്.\nകില്ലര്‍വെയില് കളിക്കുന്നവരില് പലരും ക്രമേണ കടുത്ത മനോരോഗത്തിലേക്ക് വഴുതിവീഴും. കുരിശുകൃഷി, ആടിനെ മേയ്ക്കല്, ഗോസംരക്ഷണം തുടങ്ങിയ കമാന്‍ഡുകള് ഈ ഘട്ടത്തില് കിട്ടിത്തുടങ്ങും. മിക്ക ഗെയിമുകളിലും മറ്റ് പതിപ്പുകള് കളിക്കുന്നവരെ തങ്ങളുടെ ഗെയിമിലേക്ക് ആകര്‍ഷിക്കുന്നവര്‍ക്ക് പ്രത്യേക പാരിതോഷികമുണ്ട്. സമ്മാനങ്ങളെല്ലാം മരണശേഷം മാത്രമേ വിതരണം ചെയ്യുകയുള്ളൂ. ജീവിച്ചിരിക്കുമ്പോള് സമ്മാനംചോദിക്കുന്നവര്‍ക്ക് തുടര്‍ന്ന് കളിക്കാനുള്ള അവകാശം നഷ്ടപെടും. കളിക്കാര് ആവശ്യങ്ങള് നിരത്തി ഗെയിംമാസ്റ്റര്‍മാരോട് പ്രാര്‍ത്ഥിക്കുമ്പോള് സ്വന്തം ഗെയിം ഏറ്റവും ജനകീയമാകണേ എന്ന പ്രാര്‍ത്ഥനയാണ് മാസ്റ്റര്‍മാര് നടത്തുന്നത്. ഇത് ആരോടാണെന്ന് മാന്വലില് വ്യക്തമാക്കിയിട്ടില്ല.\n‘ബ്ലൂവെയില്’ ഗെയിം വേണമെന്നുള്ളവര്‍ക്ക് നിറുത്തിപ്പോകാം. എന്നാല് കില്ലര്‍വെയില് ഗെയിമുകളുടെ ചില വേര്‍ഷനുകള് കളി വിടാന് തീരുമാനിച്ചാല് മറ്റ് കളിക്കാര് അവരെ കൊന്നുകളയും! ബ്ലൂവെയില് സ്വന്തം ഇഷ്ടമനുസരിച്ച് ആരംഭിക്കാമെങ്കില് കില്ലര്‍വെയിലില് ആ സൗകര്യമില്ല. ജനിച്ച് വീഴുമ്പോഴേ കളിച്ച് തുടങ്ങണം. സന്താനങ്ങളെകൊണ്ടും കളിപ്പിക്കണമെന്ന് കളിക്കാര്‍ക്ക് കൃത്യമായ നിര്‍ദ്ദേശമുണ്ട്. ഈ നിയമം പാലിക്കാത്ത കളിക്കാര്‍ക്ക് അക്കാരണംകൊണ്ടുതന്നെ മരണാനന്തര സമ്മാനങ്ങള് റദ്ദാക്കപ്പെടും.\nകില്ലര്‍വെയിലിന് അടിമയായിരിക്കുന്ന പലരും ഗെയിമിന്റെ തത്ത്വം മാത്രമേ പിന്തുടരാറുള്ളൂ കമാന്‍ഡുകള് അനുസരിക്കാറില്ല എന്നൊക്കെ വീമ്പിളക്കാറുണ്ട്. പക്ഷെ ഫലത്തില് ഇവരെല്ലാം സാധാരണ കളിക്കാരെപോലെ ഗെയിം ലഹരിക്ക് അടിമകളാണ്. ബ്ലൂവെയില് ഗെയിമിനെതിരെ സമൂഹവും ഭരണാധികാരികളും എതിര് പ്രചരണം നടത്തുമ്പോള് കില്ലര്‍വെയിലിനെ സംരക്ഷിക്കാന് കൂട്ടയിടിയാണ്. കില്ലര്‍വെയില് സാമൂഹിക അര്‍ബുദമാണ് എന്ന് തിരിച്ചറിയുന്നവരും അതിനെ പുകഴ്ത്താന് മത്സരിക്കുന്നു. ഈ ഗെയിം കളിക്കാന് അവസരം കിട്ടിയിട്ടില്ലെങ്കിലും മനസ്സ് കൊണ്ട് താന് പലകുറി ഇതിനകം കളിച്ചു കഴിഞ്ഞു എന്നവകാശപ്പെടുന്നവരെ തട്ടി നടക്കാന് വയ്യാത്ത അവസ്ഥയും നിലവിലുണ്ട് 🙂\nPreviousപുസ്തക നിരൂപണം – SITA Warrior of Mithila (Fiction)\nNextആള്‍ദൈവം അല്ലാതൊരു ദൈവമില്ല


പ്രായപൂർത്തിയായവരിലുള്ള ഇടുപ്പ് സന്ധിയിലുള്ള രോഗാവസ്ഥ: തുടർ വിദ്യാഭ്യാസ പരിപാടി സംഘടിപ്പിച്ചു\nതിരു: മെഡിക്കൽ കോളേജിന്റെയും തിരുവനന്തപുരം ഓർത്തോപീഡിക് അസോസിയേഷന്റെയും ആഭിമുഖ്യത്തിൽ കേരളാ ഓർത്തോപീഡിക് അസോസിയേഷന്റെ തുടർ വിദ്യാഭ്യാസ പരിപാടി ( ബേസിക് ) സംഘടിപ്പിച്ചു. പ്രായപൂർത്തിയായവരിലുള്ള ഇടുപ്പ് സന്ധിയിലുള്ള രോഗാവസ്ഥയെ കുറിച്ചായിരുന്നു പരിപാടി നടന്നത്. ഇതോടൊപ്പം സങ്കീർണ്ണമായ രണ്ട് ഇടുപ്പു മാറ്റി വയ്ക്കൽ ശസ്ത്ര ക്രിയയും നടന്നു. ശസ്ത്രക്രിയാ വിദഗ്ധരായ ഡോ വിജയ് ബോസ് (ചെന്നൈ), ഡോ.ബിപിൻ തെരു വിൽ (കൊച്ചി) എന്നിവർ ശസ്ത്രക്രിയയ്ക്ക് നേതൃത്വം നൽകി. പ്രൊഫ.സജിത് ഹുസൈൻ,പ്രൊഫ. കെ.അരുൺ, ഡോ.പ്രേം ഹരിദാസ്, ഡോ.ജോസ് ഫ്രാൻസിസ്, ഡോ.ഷിബു ജോൺ, ഡോ.ഇ കെ ഷാ നവാസ് എന്നിവരുടെ നേതൃത്വത്തിൽ ഹോട്ടൽ അപ്പോളോ സിമോറയിലായിരുന്നു തുടർ വിദ്യാഭ്യാസ പരിപാടി നടന്നത്.\nപ്രതിവർഷം ഇരുപതിനായിരത്തിലേറെ ശസ്ത്രക്രിയകൾ നടത്തുന്ന തിരുവനന്തപുരം മെഡിക്കൽ കോളേജ് ആശുപത്രിയിലെ അസ്ഥിരോഗ വിഭാഗം മികവിന്റെ പാതയിലാണ്. സങ്കീർണ്ണമായ സന്ധി മാറ്റിവയ്ക്കൽ ശസ്ത്രക്രിയകളും നട്ടെല്ല് ശസ്ത്രക്രിയകളും ഒടിവുകളുടെ ചികിത്സകളും ഈ ചികിത്സാ വിഭാഗത്തിൽ നടന്നുവരുന്നു.


ക്രൂരനായ കിമ്മിന്റെ സഹോദരി ഇങ്ങനെയോ? – കേരള ടൈംസ്\nHome / ലോകം / ക്രൂരനായ കിമ്മിന്റെ സഹോദരി ഇങ്ങനെയോ?\nസിയോള്: ക്രൂരനും രക്തദാഹിയുമായ സഹോദരന് ഇങ്ങനെയൊരു സഹോദരിയോ? അതോ ആ സഹോദരനെക്കുറിച്ച് ഇത്രനാള് കേട്ടതില് പലതും വെറുതെയായിരുന്നോ? ഇങ്ങനെ ചിലതു ചോദിക്കണം ദക്ഷിണ കൊറിയയിലെ മാധ്യമങ്ങളും ജനങ്ങളും എന്നു കണക്കു കൂട്ടിത്തന്നെയായിരുന്നു ആ നീക്കം. അതു ഫലിച്ചു. ഉത്തരകൊറിയന് ഭരണാധികാരി കിം ജോങ് ഉന്നിന്റെ സഹോദരി കിം യോ ജോങ് ഇപ്പോള് ദക്ഷിണകൊറിയയിലെ താരമായിരിക്കുന്നു. ശൈത്യകാല ഒളിംപിക്‌സിനുള്ള ഉത്തര കൊറിയന് ടീമിനെ അനുഗമിക്കുന്നു എന്ന വ്യാജേന യോ ജോങ്ങിനെ ദക്ഷിണ കൊറിയന് തലസ്ഥാനമായ സിയോളിലേക്ക് അയയ്ക്കുമ്പോള് ഉന്നിന്റെ ഉന്നം മറ്റൊന്നായിരുന്നു, മഞ്ഞുരുക്കല്. ദക്ഷിണ കൊറിയയുമായി നേരിട്ട് ഏറ്റുമുട്ടി സര്‍വനാശത്തിന് താന് ഒരുക്കമല്ല എന്ന സന്ദേശം ലോകത്തെത്തന്നെ അറിയിക്കല്. ഉന്നിന്റെ പ്രതിനിധി എന്ന നിലയില്‍ത്തന്നെയാണ് യോ ജോങ് സിയോളില് എത്തിയത്. ദക്ഷിണകൊറിയയുടെ പ്രസിഡന്റ് മൂണ് ജെ ഇന്നിനെ സന്ദര്‍ശിച്ച് സഹോദരന്റെ കത്ത് കൈമാറി. ഉത്തര കൊറിയ സന്ദര്‍ശിക്കാനുള്ള ക്ഷണമായിരുന്നു ആ കത്തില്. സന്ദര്‍ശനം എത്രയും പെട്ടെന്നായാല് അത്രയും നന്ന് എന്നായിരുന്നു കത്തിലെ ഉള്ളടക്കം.…\nസിയോള്: ക്രൂരനും രക്തദാഹിയുമായ സഹോദരന് ഇങ്ങനെയൊരു സഹോദരിയോ?\nPrevious കാലംതീരാറായി, പണിയെടുക്കാനും മോദിക്ക് രാഹുലിന്റെ ഉപദേശം\nNext സ്വര്‍ണ വില കൂടി;പവന് 22,360 രൂപ


YoWhatsApp APK ഡൗൺലോഡ് (ഔദ്യോഗിക) ഏറ്റവും പുതിയ ആന്റി-ബാൻ പതിപ്പ് ഏപ്രിൽ 2022\nവീട് അപ്ലിക്കേഷനുകൾ വാര്ത്താവിനിമയം YoWhatsApp\nനിങ്ങൾക്ക് ഡൗൺലോഡ് ചെയ്യാം YoWhatsApp APK ഈ പോസ്റ്റിൽ നിന്ന് നിങ്ങളുടെ ഫോണിൽ. നിങ്ങളുടെ ഫോണിൽ YoWhatsApp എങ്ങനെ ഉപയോഗിക്കാം എന്നതിനെക്കുറിച്ചുള്ള ഘട്ടം ഘട്ടമായുള്ള ട്യൂട്ടോറിയൽ ഞാൻ നൽകിയിട്ടുണ്ട്. ഈ ആപ്പ് ഉപയോഗിക്കാൻ പൂർണ്ണമായും സൗജന്യമാണ്. ഓൺലൈൻ സ്റ്റാറ്റസ് മറയ്ക്കുക, രണ്ടാമത്തെ ടിക്ക് മറയ്ക്കുക, സ്റ്റാറ്റസ് ഇമേജോ വീഡിയോയോ സംരക്ഷിക്കുക, പാറ്റേൺ ലോക്ക് തുടങ്ങിയ സവിശേഷതകൾ ഈ ആപ്പിനെ വളരെ സവിശേഷമാക്കുന്നു.\nപോലുള്ള നിരവധി WhatsApp മോഡുകൾ ലഭ്യമാണ് fmwhatsapp, GBWhatsApp. YOWhatsApp-ൽ ഞാൻ ഏറ്റവും ഇഷ്ടപ്പെടുന്ന ഫീച്ചർ എയർപ്ലെയിൻ മോഡാണ്. എനിക്ക് ആവശ്യമുള്ളപ്പോഴെല്ലാം WhatsApp താൽക്കാലികമായി നിർത്താൻ ഇത് എന്നെ അനുവദിക്കുന്നു. ഇത് വാട്ട്‌സ്ആപ്പിനുള്ള ഇന്റർനെറ്റ് പ്രവർത്തനരഹിതമാക്കുന്നു. നിങ്ങൾക്ക് ഒരു Android ഉപകരണം ഉണ്ടെങ്കിൽ, നിങ്ങൾക്ക് ഡൗൺലോഡ് ചെയ്യാം YoWhatsApp APK ഒപ്പം അതിന്റെ രസകരവും ആകർഷണീയവുമായ സവിശേഷതകൾ ആസ്വദിക്കാൻ നിങ്ങളുടെ Android-ൽ ഇത് ഇൻസ്റ്റാൾ ചെയ്യുക.\nYoWhatsApp യഥാർത്ഥത്തിൽ വാട്ട്‌സ്ആപ്പിന്റെ പരിഷ്‌ക്കരിച്ച പതിപ്പാണ്, അതിന് ചില വികസിതവും അതുല്യവുമായ സവിശേഷതകളുണ്ട്. ആൻഡ്രോയിഡിനായി ഡ്യുവൽ വാട്ട്‌സ്ആപ്പിനായി തിരയുന്ന ചില ആളുകളുണ്ട്, നിങ്ങൾ അവരിലാണെങ്കിൽ, നിങ്ങളുടെ Android-ലും YoWhatsApp ഉപയോഗിക്കാം. ഈ ആപ്പ് ഉപയോഗിക്കുന്നതിന് നിങ്ങൾ ഔദ്യോഗിക WhatsApp അൺഇൻസ്റ്റാൾ ചെയ്യേണ്ടതില്ല. അതോടൊപ്പം നോക്കുക GBWhatsApp, വാട്ട്‌സ്ആപ്പ് പ്ലസ് Android- നായുള്ള അപ്ലിക്കേഷൻ.\nആൻഡ്രോയിഡിനുള്ള YoWhatsApp ഏറ്റവും പുതിയ പതിപ്പ് APK ഡൗൺലോഡ്\nYousef Al Basha YoWhatsApp ഡൗൺലോഡ് ലിങ്കുകൾക്കായി നിങ്ങൾ തിരയുകയാണെങ്കിൽ, നിങ്ങൾ ശരിയായ പേജിൽ എത്തിയിരിക്കുന്നു. ഈ പോസ്റ്റിൽ, YoWhatsApp അപ്‌ഡേറ്റിനൊപ്പം Yo WhatsApp ഏറ്റവും പുതിയ പതിപ്പിനെക്കുറിച്ചാണ് ഞങ്ങൾ നിങ്ങളോട് പറയാൻ പോകുന്നത്. താഴെ നിന്ന് നിങ്ങൾക്ക് YoWhatsApp 2022 ഡൗൺലോഡ് ചെയ്യാനും കഴിയും.\nYo WhatsApp 2022 Android ഉപകരണങ്ങൾക്ക് മാത്രമേ ലഭ്യമാകൂ എന്ന കാര്യം ശ്രദ്ധിക്കുക, അതിനാൽ നിങ്ങൾ മറ്റ് മൊബൈൽ OS ഉപയോഗിക്കുകയാണെങ്കിൽ, YoWhatsApp MOD നിങ്ങൾക്കുള്ളതല്ല. അതിനാൽ, നമുക്ക് ആരംഭിക്കാം.\nനിങ്ങളുടെ WhatsApp ആണെങ്കിൽ കണക്ക് is നിരോധിച്ചത് കാരണം ലേക്ക് GBWhatsApp or വാട്ട്‌സ്ആപ്പ് പ്ലസ് or YoWhatsApp, അൺഇൻസ്റ്റാൾ ചെയ്യുക ആ ആപ്പ്, പിന്നെ ഇറക്കുമതി ഈ YOWhatsApp ആന്റി നിരോധിക്കുക & ഇൻസ്റ്റോൾ. നിങ്ങൾ ഇത് ചെയ്യും പ്രശ്നങ്ങളെ അഭിമുഖീകരിക്കുന്നില്ല വീണ്ടും.\nഎന്താണ് YoWhatsApp APK?\nയോവ APK അടിസ്ഥാനപരമായി ഇന്റർനെറ്റിൽ ഇപ്പോൾ ലഭ്യമായ ഏറ്റവും മികച്ച WhatsApp MOD ആപ്പുകളിൽ ഒന്നാണ്. വാട്ട്‌സ്ആപ്പ് പോലുള്ള സമാന ആപ്ലിക്കേഷനുകളും അതിന്റെ ചില പരിഷ്‌ക്കരിച്ച പതിപ്പും നിങ്ങൾ തിരയുകയാണെങ്കിൽ, നിങ്ങൾ YOWA APK ഡൗൺലോഡ് ചെയ്യണം. ഈ ആപ്പ് വികസിപ്പിച്ചെടുത്തത് യൂസഫ് അൽ ബാഷയാണ്, അതിനാൽ ഇതിനെ "യൂസഫ് അൽ ബാഷ യോവാട്ട്‌സ്ആപ്പ്" എന്നും വിളിക്കുന്നു.\nപോലുള്ള സവിശേഷതകൾ ആസ്വദിക്കാൻ നിങ്ങൾ ആഗ്രഹിക്കുന്നുവെങ്കിൽ ഓൺലൈൻ സ്റ്റാറ്റസ് മറയ്ക്കുന്നു, ബ്ലൂ ടിക്കുകൾ (സന്ദേശം വായിക്കുക), ഇഷ്ടാനുസൃതമാക്കാവുന്ന തീമുകൾ, ഐക്കണുകൾ, പ്രൈവസി മോഡുകൾ, കൂടാതെ മറ്റു പലതും നിങ്ങൾ ഇന്ന് YoWA ആപ്പ് ഡൗൺലോഡ് ചെയ്യണം.\nഔദ്യോഗിക WhatsApp ആപ്പ് അല്ലെങ്കിൽ മറ്റേതെങ്കിലും WhatsApp മോഡ് ആപ്പുകൾക്കൊപ്പം നിങ്ങൾക്ക് YOWA നോ റൂട്ട് APK ഉപയോഗിക്കാനാകുമെന്ന കാര്യം ശ്രദ്ധിക്കുക. ഓരോ 2-3 മാസത്തിലും Yo WhatsApp-ന് പുതിയ അപ്‌ഡേറ്റ് ലഭിക്കുന്നു, അതിനാൽ നിങ്ങൾക്ക് YOWA ഏറ്റവും പുതിയ പതിപ്പ് ലഭിക്കണമെങ്കിൽ, ഈ പേജ് ബുക്ക്‌മാർക്ക് ചെയ്യാനും അത് ഇടയ്ക്കിടെ സന്ദർശിക്കാനും മറക്കരുത്.\nYoWhatsApp APK-യുടെ സവിശേഷതകൾ\nഔദ്യോഗിക WhatsApp 2.22.2.73 അടിസ്ഥാനമാക്കി\nമീഡിയയ്‌ക്കായുള്ള അടിക്കുറിപ്പ് ഫീച്ചർ പകർത്തുക (ചിത്രം/വീഡിയോ) -ചിത്രം/വീഡിയോ തിരഞ്ഞെടുക്കുക > 3-ഡോട്ട് > അടിക്കുറിപ്പ് പകർത്തുക\nപ്രവർത്തനക്ഷമമാക്കുക: പ്രതികരണങ്ങളുടെ സവിശേഷത (ഏതെങ്കിലും msg ദീർഘനേരം അമർത്തുക)\nമീഡിയ ദൃശ്യപരത ഓഫായിരിക്കുമ്പോൾ ഗാലറി ഓപ്ഷനിലേക്ക് സംരക്ഷിക്കുക.\nപുതിയ കോൺടാക്റ്റ് യുഐ ഡിസൈൻ.\nസ്റ്റാറ്റസ് വ്യൂ ടോസ്റ്റ് - ആളുകൾ നിങ്ങളുടെ സ്റ്റാറ്റസ് കാണുമ്പോൾ ഉടനടി അറിയുക.\nഎല്ലാ സന്ദേശങ്ങളും കാണുക സ്ക്രീനിൽ മൊത്തം സന്ദേശങ്ങളുടെ എണ്ണം കാണിക്കുക.\nഒരിക്കൽ കാണാനായി തുറന്നതായി അടയാളപ്പെടുത്തി.\nചിത്രങ്ങൾ/വീഡിയോകൾക്കൊപ്പം ബൾക്ക് സന്ദേശങ്ങൾ അയയ്ക്കുക.\nചിത്രം/വീഡിയോ ഒരിക്കൽ ഡൗൺലോഡ് ചെയ്യുക.\nആന്റി വ്യൂ ഒരിക്കൽ - ചിത്രങ്ങളും വീഡിയോകളും "ഒരിക്കൽ കാണുക" പരിധിയില്ലാത്ത തവണ കാണുക.\n"കൂടുതൽ വായിക്കുക..." നീക്കം ചെയ്യാനും ദൈർഘ്യമേറിയ സന്ദേശങ്ങൾ പൂർണ്ണമായും കാണിക്കാനുമുള്ള പുതിയ അറ്റാച്ച്മെന്റ് പിക്കർ ഓപ്ഷൻ\nഎക്സ്ക്ലൂസീവ് ഒരു യുഐ.\nസ്റ്റാറ്റസ് കണ്ടതായി അടയാളപ്പെടുത്താൻ ക്ലിക്കുചെയ്യുക.\nഎയർപ്ലെയിൻ മോഡ് ഉപയോഗിച്ച് YOWhatsApp-ൽ ഇന്റർനെറ്റ് പൂർണ്ണമായും പ്രവർത്തനരഹിതമാക്കുക.\nനീട്ടിയ കാലഹരണ തീയതി.\nസന്ദേശങ്ങൾക്ക് മറുപടി നൽകാൻ സ്വൈപ്പ് ചെയ്യുക, ഗ്രൂപ്പ് വീഡിയോ കോളിംഗ് പ്രവർത്തനക്ഷമമാക്കുക.\nഒരു സന്ദേശവും ഫോർവേഡ് ചെയ്യുമ്പോൾ ഫോർവേഡ് ഐക്കൺ ഇല്ല.\nഇന്ത്യൻ ഉപയോക്താക്കൾക്കുള്ള ഫോർവേഡ് പരിധി വർദ്ധിപ്പിക്കുക.\nഫോണിൽ തൊടാതെ റെക്കോർഡ് ചെയ്യുക: നിങ്ങൾ റെക്കോർഡ് ചെയ്യുന്നതുവരെ വോയ്‌സ് ഐക്കണിൽ സ്‌പർശിക്കുന്ന പ്രശ്‌നമില്ലാതെ നിങ്ങളുടെ ശബ്‌ദം റെക്കോർഡുചെയ്യുന്നത് തുടരാൻ റെക്കോർഡ് ബട്ടൺ ടാപ്പുചെയ്‌ത് മുകളിലേക്ക് സ്വൈപ്പ് ചെയ്യുക.\nബ്ലോക്കറെ വിളിക്കുക: ഇപ്പോൾ നിങ്ങൾക്ക് ഈ YOWhatsApp ഏറ്റവും പുതിയ പതിപ്പ് 9.29 ഉപയോഗിച്ച് വ്യക്തിഗത WhatsApp കോളുകൾ തടയാം അല്ലെങ്കിൽ WhatsApp-ൽ ആർക്കൊക്കെ നിങ്ങളെ വിളിക്കാമെന്ന് അനുവദിക്കാം.\nഹോം സ്‌ക്രീൻ വാൾപേപ്പർ സജ്ജമാക്കുക: നിങ്ങൾക്ക് ചാറ്റ് സ്‌ക്രീനിൽ വാൾപേപ്പർ സജ്ജീകരിക്കാൻ കഴിഞ്ഞു, എന്നാൽ ഇപ്പോൾ നിങ്ങൾക്ക് വാട്ട്‌സ്ആപ്പ് ഹോം സ്‌ക്രീനിലും വാൾപേപ്പർ സെറ്റ് ചെയ്യാം.\nതീമുകൾ: ഡിഫോൾട്ട് വാട്ട്‌സ്ആപ്പ് മെസഞ്ചറിന്റെ പതിവ് ലേഔട്ടും തീമും നിങ്ങൾക്ക് ഇതിനകം ബോറടിക്കുന്നുവെങ്കിൽ, നിങ്ങൾക്ക് YoWA 2022 പതിപ്പ് ലഭിക്കണം. നിങ്ങളുടെ വാട്ട്‌സ്ആപ്പ് ഇഷ്‌ടാനുസൃതമാക്കാൻ നിങ്ങൾ ആഗ്രഹിക്കുന്നുവെങ്കിൽ, Android-നായുള്ള YoWhatsApp ഉപയോഗിച്ച് നിങ്ങൾക്ക് വാട്ട്‌സ്ആപ്പ് മാറ്റാനാകും. ഓരോ പുതിയ അപ്‌ഡേറ്റിലും പുതിയ തീമുകൾ അവതരിപ്പിക്കപ്പെടുന്നു എന്നത് ശ്രദ്ധിക്കുക, അതിനാൽ നിങ്ങൾക്ക് വാട്ട്‌സ്ആപ്പിനായി പരിധിയില്ലാത്ത തീമുകൾ ലഭിക്കും.\nസ്വകാര്യത ഓപ്ഷനുകൾ: YoWhatsApp apk ഉപയോഗിച്ച് നിങ്ങൾക്ക് ലഭിക്കുന്ന ആദ്യ നേട്ടമാണ് സ്വകാര്യത ഓപ്ഷനുകൾ. YOWhatsApp Android ഉപയോഗിക്കുന്നതിലൂടെ നിങ്ങൾക്ക് ഓൺലൈൻ സ്റ്റാറ്റസ്, ബ്ലൂ ടിക്കുകൾ (സന്ദേശം വായിക്കുക), റെക്കോർഡിംഗ് സ്റ്റാറ്റസ്, ഡബിൾ ടിക്ക് എന്നിവയും മറ്റും മറയ്ക്കാനാകും.\nനിരോധന വിരുദ്ധം: യോ വാട്ട്‌സ്ആപ്പ് മെസഞ്ചർ ഒരു നിരോധന വിരുദ്ധ ആപ്പാണ്, അതിനാൽ നിങ്ങളുടെ അക്കൗണ്ട് നിരോധിക്കുന്നതിനെക്കുറിച്ച് വിഷമിക്കേണ്ട. മാത്രമല്ല, നിങ്ങൾക്ക് ആവശ്യമുള്ളിടത്തോളം ഈ ആപ്പ് ഉപയോഗിക്കുന്നത് ആസ്വദിക്കാനും പരിധികളില്ലാതെ സന്ദേശങ്ങൾ അയയ്ക്കാനും കഴിയും.\nഅപ്ലിക്കേഷൻ ലോക്ക്: ഏറ്റവും പുതിയ Yo WA-യെ കുറിച്ചുള്ള മറ്റൊരു നല്ല കാര്യം, ഏതെങ്കിലും മൂന്നാം കക്ഷി ആപ്പ് ലോക്കർ ഡൗൺലോഡ് ചെയ്യാതെ തന്നെ നിങ്ങൾക്ക് അതിൽ ഒരു ആപ്പ് ലോക്ക് ഇടാം എന്നതാണ്. ആപ്പ് തുറക്കുന്നതിന് ഒരു പിൻ അല്ലെങ്കിൽ പാസ്‌കോഡ് പാസ്‌വേഡായി ഇടാൻ നിങ്ങളെ അനുവദിക്കുന്ന ഇൻ-ബിൽറ്റ് ആപ്പ് ലോക്കറുമായി ഇത് വരുന്നു.\nഅജ്ഞാത സന്ദേശമയയ്‌ക്കൽ: വാട്ട്‌സ്ആപ്പിൽ ഒരു പരിമിതിയുണ്ട്, ഒരാളുടെ നമ്പർ ഇല്ലെങ്കിൽ നിങ്ങൾക്ക് സന്ദേശങ്ങൾ അയയ്‌ക്കാൻ കഴിയില്ല. ഏറ്റവും പുതിയ YoWhatsApp അപ്‌ഡേറ്റിൽ നിങ്ങളുടെ ഫോണിൽ അവരുടെ കോൺടാക്റ്റ് നമ്പർ സേവ് ചെയ്യാതെ തന്നെ ആർക്കും സന്ദേശങ്ങൾ അയക്കാം.\nമീഡിയ പങ്കിടൽ: ഇക്കാലത്ത് ഇന്റർനെറ്റിലൂടെ ഫയലുകൾ പങ്കിടുന്നത് എല്ലാവരുടെയും ആവശ്യമാണ്, YoWhatsApp ഉപയോഗിച്ച് നിങ്ങൾക്ക് പരിധികളില്ലാതെ ഉയർന്ന നിലവാരമുള്ള ചിത്രങ്ങൾ അയയ്‌ക്കാൻ കഴിയും. കൂടാതെ, Yousef Al Basha YoWhatsApp ഉപയോഗിച്ച് നിങ്ങൾക്ക് യാതൊരു നിയന്ത്രണവുമില്ലാതെ 700MB വരെ വീഡിയോകൾ അയയ്ക്കാൻ കഴിയും.\nഫോണ്ട് മാറ്റം: നിങ്ങളുടെ WhatsApp-നായി ഇഷ്ടാനുസൃത ഫോണ്ടുകൾ തിരഞ്ഞെടുക്കുക.\nഡാർക്ക് മോഡ് പ്രവർത്തനക്ഷമമാക്കുക: ഈ ആപ്പ് ഡാർക്ക് മോഡ് പിന്തുണയ്ക്കുന്നു, കൂടുതല് വായിക്കുക.\nആൻഡ്രോയിഡിൽ YoWhatsApp എങ്ങനെ ഡൗൺലോഡ് ചെയ്ത് ഇൻസ്റ്റാൾ ചെയ്യാം\nYoWhatsApp ഉപയോഗിക്കുന്നത് ലളിതമാണ്, സഹായമില്ലാതെ നിങ്ങൾക്ക് ഇത് എളുപ്പത്തിൽ ചെയ്യാനാകും. പുതിയ കാര്യങ്ങളിൽ കഴിവില്ലാത്ത ചിലർ അവിടെയുണ്ടെങ്കിലും. അതിനാൽ, YoWhatsApp ആപ്പ് എങ്ങനെ ആരംഭിക്കാമെന്ന് അറിയാൻ നിങ്ങൾ ആഗ്രഹിച്ചേക്കാം. YoWhatsApp 9.29 ആപ്പ് എങ്ങനെ ഉപയോഗിക്കാമെന്നത് ഇതാ.\nആദ്യം ഡൗൺലോഡ് ലിങ്കിൽ നിന്ന് ആൻഡ്രോയിഡ് ഫോണുകൾക്കായുള്ള Yo WhatsApp APK ഏറ്റവും പുതിയ പതിപ്പ് ഡൗൺലോഡ് ചെയ്യുക:\nനിങ്ങൾ YoWA APK ഫയൽ ഡൗൺലോഡ് ചെയ്‌തുകഴിഞ്ഞാൽ, അത് നിങ്ങളുടെ ഉപകരണത്തിൽ ഇൻസ്റ്റാൾ ചെയ്‌ത് ആപ്പ് തുറക്കുക.\nനിങ്ങൾ ആദ്യമായി YoWhatsApp തുറക്കുമ്പോൾ, സ്ഥിരീകരണത്തിനായി ഒരു മൊബൈൽ നമ്പർ നൽകാൻ അത് നിങ്ങളോട് ആവശ്യപ്പെടും.\nലിസ്റ്റിൽ നിന്ന് നിങ്ങളുടെ രാജ്യം തിരഞ്ഞെടുത്ത് നിങ്ങളുടെ ഫോൺ നമ്പർ നൽകുക. നിങ്ങളുടെ ഉപകരണം പരിശോധിക്കാൻ നിങ്ങൾക്ക് ഒരു OTP ലഭിക്കും.\nഇപ്പോൾ നിങ്ങൾക്ക് വാട്ട്‌സ്ആപ്പിനായി നിങ്ങളുടെ പേരും പ്രൊഫൈൽ ചിത്രവും നൽകാം.\nചെയ്തുകഴിഞ്ഞാൽ, മുകളിൽ വലത് കോണിലുള്ള3ഡോട്ടുകൾ (മെനു) ഓപ്ഷനിൽ ക്ലിക്ക് ചെയ്ത് YoMods-ൽ ക്ലിക്ക് ചെയ്യുക.\nഏറ്റവും പുതിയ YoWhatsApp പതിപ്പിൽ YoWhatsApp നൽകുന്ന എല്ലാ ഫീച്ചറുകളുടെയും ഒരു ലിസ്റ്റ് ഇപ്പോൾ നിങ്ങൾക്ക് കണ്ടെത്താനാകും.\nYOWhatsApp APK-യിൽ അനുമതികൾ ആവശ്യമാണ്\nപശ്ചാത്തല ജോലികൾ ഇല്ലാതാക്കുക\nഉപകരണ ലൊക്കേഷൻ ആക്സസ് ചെയ്യുക\nവൈഫൈ, ബ്ലൂടൂത്ത്, ക്യാമറ, മൈക്ക്, എൻഎഫ്‌സി എന്നിവ ആക്‌സസ് ചെയ്യുക\nഓഡിയോ ക്രമീകരണങ്ങൾ പരിഷ്ക്കരിക്കുക\nബാഹ്യ സംഭരണം എഴുതുക\nമാപ്‌സ് സേവനങ്ങൾ ഉപയോഗിക്കുക\nWhatsApp VS YOWhatsApp - വിശദീകരിച്ചു\nWhatsApp-ഉം YOWhatsApp-ഉം തമ്മിലുള്ള പ്രധാന വ്യത്യാസം അറിയാൻ നിങ്ങൾ ഇത് വായിക്കുകയാണെങ്കിൽ, നിങ്ങൾ ശരിയായ സ്ഥലത്താണ്. WhatsApp VS YoWhatsApp തമ്മിലുള്ള കൃത്യമായ വ്യത്യാസം ഞാൻ നിങ്ങളോട് പറയും. WhatsApp-ഉം YOWhatsApp-ഉം തമ്മിലുള്ള വ്യത്യാസത്തെക്കുറിച്ച് കൂടുതലറിയാൻ ചുവടെയുള്ള പട്ടിക നോക്കാം.\nഓൺലൈൻ സ്റ്റാറ്റസ് മറയ്ക്കുക ✓ X\nവിമാന മോഡ് ✓ X\nഇഷ്‌ടാനുസൃത ഫോണ്ടുകൾ/സ്റ്റിക്കറുകൾ ചേർക്കുക ✓ X\nസ്റ്റാറ്റസ് പ്രതീക ദൈർഘ്യം പരമാവധി 255 പരമാവധി 139\nതീമുകൾ പിന്തുണയ്ക്കുന്നു ✓ X\nDND മോഡ് ✓ X\nഅവസാനമായി കണ്ടത് മരവിപ്പിക്കുക ✓ X\nഫോർവേഡ് ചെയ്ത ടാഗ് പ്രവർത്തനരഹിതമാക്കുക ✓ X\nകോളിംഗ് പ്രവർത്തനരഹിതമാക്കുക/ഇഷ്‌ടാനുസൃതമാക്കുക ✓ X\nആന്റി-ഡിലീറ്റ് സ്റ്റാറ്റസ്/സന്ദേശങ്ങൾ ✓ X\nസുരക്ഷാ ലോക്ക് ✓ X\nപൂർണ്ണമായും ഇച്ഛാനുസൃതമാക്കുക ✓ X\nചാറ്റുകൾ നഷ്‌ടപ്പെടാതെ YOWhatsApp എങ്ങനെ ഇൻസ്റ്റാൾ ചെയ്യാം?\nനിങ്ങൾ നിങ്ങളുടെ ഫോണിൽ YOWhatsApp APK ഇൻസ്റ്റാൾ ചെയ്യുകയാണെങ്കിൽ, ഏറ്റവും വലിയ ചോദ്യമുണ്ട് - എനിക്ക് ചാറ്റുകൾ നഷ്‌ടമാകുമോ? ഇല്ല, നിങ്ങളുടെ ഫോണിൽ YOWhatsApp ഇൻസ്റ്റാൾ ചെയ്യുമ്പോൾ നിങ്ങളുടെ ചാറ്റുകൾ നഷ്‌ടമാകില്ല. നിങ്ങളുടെ ഫോണിൽ YOWhatsApp എങ്ങനെ ഇൻസ്റ്റാൾ ചെയ്യാം എന്നതിനെക്കുറിച്ചുള്ള ഘട്ടം ഘട്ടമായുള്ള ട്യൂട്ടോറിയൽ ഞാൻ വിശദീകരിക്കും. അതിനാൽ നമുക്ക് ചുവടെയുള്ള ഘട്ടങ്ങൾ നോക്കാം.\nനിങ്ങളുടെ ഫോണിൽ ഔദ്യോഗിക വാട്ട്‌സ്ആപ്പ് തുറക്കുക, ക്ലിക്കുചെയ്യുക ക്രമീകരണങ്ങൾ.\nക്ലിക്ക് ചെയ്യുക ചാറ്റുകൾ അടുത്ത സ്ക്രീനിൽ നിന്നുള്ള ഓപ്ഷൻ.\nഇപ്പോൾ തിരഞ്ഞെടുക്കുക ചാറ്റ് ബാക്കപ്പ് ഇവിടെ നിന്നുള്ള ഓപ്ഷൻ.\nഇപ്പോൾ ഹിറ്റ് ബാക്കപ്പ് അവസാനം ബട്ടൺ അത് നിങ്ങളുടെ എല്ലാ ചാറ്റുകളും ബാക്കപ്പ് ചെയ്യും.\nനിങ്ങളുടെ ഫോണിൽ നിന്ന് ഔദ്യോഗിക വാട്ട്‌സ്ആപ്പ് അൺഇൻസ്റ്റാൾ ചെയ്യുക.\nഇപ്പോൾ നിങ്ങളുടെ ഫോണിൽ നിന്ന് ഫയൽ മാനേജർ ആപ്പ് തുറക്കുക, പേരുമാറ്റുക ആപ്പ് എന്നതിലേക്കുള്ള ഫോൾഡർ YOWhatsApp.\nഇപ്പോൾ നിങ്ങളുടെ ഫോണിൽ YOWhatsApp APK ഡൗൺലോഡ് ചെയ്ത് ഇൻസ്റ്റാൾ ചെയ്യുക. എന്നതിൽ ക്ലിക്ക് ചെയ്യുക പുനഃസ്ഥാപിക്കുക ബട്ടൺ. നിങ്ങളുടെ നമ്പർ പരിശോധിച്ചുറപ്പിക്കുമ്പോൾ, ചാറ്റുകൾ പുനഃസ്ഥാപിക്കാൻ അത് നിങ്ങളോട് ആവശ്യപ്പെട്ടേക്കാം.\nചാറ്റുകൾ നഷ്‌ടപ്പെടാതെ തന്നെ നിങ്ങളുടെ ഫോണിൽ YOWhatsApp എളുപ്പത്തിൽ ഇൻസ്റ്റാൾ ചെയ്യാൻ നിങ്ങൾക്ക് പിന്തുടരാവുന്ന ഘട്ടങ്ങൾ ഇവയായിരുന്നു. അതിനാൽ നമുക്ക് ഇത് ഇൻസ്റ്റാൾ ചെയ്ത് നിങ്ങളുടെ സുഹൃത്തുക്കൾക്കും കുടുംബത്തിനും കാണിക്കാം.\nഔദ്യോഗിക WhatsApp പതിപ്പിന്റെ പരിഷ്കരിച്ച പതിപ്പാണ് YOWhatsApp. നിങ്ങൾക്ക് യഥാർത്ഥത്തിൽ നിങ്ങളുടെ IOS അല്ലെങ്കിൽ Android ഉപകരണത്തിൽ YOWhatsApp ഡൗൺലോഡ് ചെയ്യാം. ഔദ്യോഗിക WhatsApp ആപ്പിൽ നിങ്ങൾക്ക് നഷ്ടമായേക്കാവുന്ന ചില അധിക ഫീച്ചറുകൾ ആസ്വദിക്കൂ. YOWhatsApp-ൽ ചില നല്ല ഫീച്ചറുകൾ നിലവിലുണ്ട്, അത് നിങ്ങൾ ഒരിക്കലും നഷ്‌ടപ്പെടുത്താൻ ആഗ്രഹിക്കുന്നില്ല. YOWhatsApp-ന്റെ ചില മികച്ച ഗുണങ്ങളും ദോഷങ്ങളും ഞാൻ വിശദീകരിക്കുകയാണ്.\nAnti-Delete Message/Status അർത്ഥമാക്കുന്നത് ആരെങ്കിലും നിങ്ങൾക്ക് അബദ്ധത്തിൽ ഒരു സന്ദേശം അയച്ചാൽ, അവർ അത് നീക്കം ചെയ്യുന്നു എന്നാണ്. ഇത് നിങ്ങളുടെ ഫോണിൽ നിലനിൽക്കും.\nഎയർപ്ലെയിൻ/ഡിഎൻഡി മോഡ് പ്രവർത്തനക്ഷമമാക്കുക, WhatsApp സന്ദേശങ്ങൾ ശല്യപ്പെടുത്താതെ നിങ്ങളുടെ ഫോൺ ഉപയോഗിക്കാൻ നിങ്ങളെ അനുവദിക്കും.\nഇഷ്‌ടാനുസൃത തീമുകൾ നിങ്ങൾക്ക് ഈ ആപ്പിൽ ഒരു പുതിയ രൂപം നൽകും.\nഒറ്റ ക്ലിക്കിൽ നിങ്ങൾക്ക് കൂടുതൽ ചിത്രങ്ങൾ പങ്കിടാം.\nനിങ്ങൾ സന്ദേശങ്ങൾ ഫോർവേഡ് ചെയ്യുമ്പോൾ ഫോർവേഡ് ചെയ്ത ടാഗ് കാണിക്കില്ല.\nYoWhatsApp APK-യുടെ ചില ദോഷങ്ങളുണ്ട്, ഈ ആപ്പ് ഇൻസ്റ്റാൾ ചെയ്യുന്നതിന് മുമ്പ് നിങ്ങൾ അറിയാൻ ആഗ്രഹിച്ചേക്കാം.\nGoogle ഡ്രൈവിലേക്ക് ഡാറ്റ ബാക്കപ്പ് ചെയ്യാൻ കഴിയില്ല.\nഒരു ഔദ്യോഗിക പതിപ്പ് അല്ല, അത് സുരക്ഷയുടെ അപകടസാധ്യതയായിരിക്കാം.\nഔദ്യോഗിക വാട്ട്‌സ്ആപ്പിനേക്കാൾ അൽപ്പം സാവധാനത്തിലാണ് പ്രവർത്തിക്കുന്നത്.\nYoWhatsApp v9.29 APK എന്നത് പുതിയതും മെച്ചപ്പെടുത്തിയതുമായ ഫീച്ചറുകളുള്ള യൂസഫ് അൽ ബാഷയിൽ നിന്നുള്ള YoWhatsApp-ന്റെ ഏറ്റവും പുതിയ പതിപ്പാണ്. YoWhatsApp ആൻഡ്രോയിഡ് ആപ്പിൽ നിങ്ങൾക്ക് കൂടുതൽ തീമുകളും സ്വകാര്യത ഓപ്ഷനുകളും ആസ്വദിക്കാം, ആപ്പിലേക്ക് കൂടുതൽ ഇഷ്ടാനുസൃതമാക്കാവുന്ന ചില നിയന്ത്രണങ്ങളും ചേർക്കുന്നു.\nഇന്റർനെറ്റിൽ ധാരാളം WhatsApp mod ആപ്പുകൾ ലഭ്യമാണെങ്കിലും, YoWhatsApp ആപ്പ് അവയിൽ ഏറ്റവും മികച്ചതാണ്. നിങ്ങൾ YoWhatsApp 2022 ഡൗൺലോഡ് ചെയ്യുമ്പോൾ, നിങ്ങൾക്ക് Yo WhatsApp-ന്റെ പൂർണ്ണമായ ഇൻസ്റ്റാളേഷൻ പാക്കേജ് ലഭിക്കും.\nനിങ്ങൾ മുമ്പ് YoWA ഉപയോഗിച്ചിട്ടുണ്ടെങ്കിൽ അല്ലെങ്കിൽ അതിനെക്കുറിച്ച് എന്തെങ്കിലും അറിയാമെങ്കിൽ, താഴെയുള്ള അഭിപ്രായങ്ങളിലൂടെ അതിനെക്കുറിച്ച് ഞങ്ങളെ അറിയിക്കുക. കൂടാതെ, YOWhatsApp APK ഏറ്റവും പുതിയ പതിപ്പ് ഡൗൺലോഡ് ചെയ്യാൻ എപ്പോഴും ശുപാർശ ചെയ്യപ്പെടുന്നതിനാൽ നിങ്ങൾക്ക് എല്ലാ സവിശേഷതകളും ആസ്വദിക്കാനാകും. അപ്പോൾ നിങ്ങൾ എന്തിനാണ് കാത്തിരിക്കുന്നത്, ഇന്ന് Android-നായി YoWhatsApp ഡൗൺലോഡ് ചെയ്യുക? തുടരുക ഏറ്റവും പുതിയ മോഡ്ആപ്ക്സ് ഇതുപോലുള്ള കൂടുതൽ രസകരമായ തന്ത്രങ്ങൾക്കായി.\n4.5 / 5. വോട്ടുകളുടെ എണ്ണം: 2\n"YoWhatsApp"-ലെ 88 ചിന്തകൾ\nമെയ് 2, 2022 ന് 6: 51 രാവിലെ\nബോണി വാൻ ഡി ബീക്ക്\nഏപ്രിൽ 30, 2022 ന് 11: 38 രാവിലെ\nനവംബർ 27, 2021 ന് 3: 08 ന്\nഇത് AA Mirror Apk-യുടെ ഏറ്റവും പുതിയ പതിപ്പാണോ?


ഉടമസ്ഥതയെക്കുറിച്ചുള്ള തര്‍ക്കം തീര്‍ക്കാന് പശു പൊലീസ് സ്‌റ്റേഷനില്!; വിചിത്ര സംഭവം – Chandrika Daily\nBy web desk3Saturday November 7, 2020 11:19 am\nഉടമസ്ഥതയെക്കുറിച്ചുള്ള തര്‍ക്കം തീര്‍ക്കാന് പശു പൊലീസ് സ്‌റ്റേഷനില്!; വിചിത്ര സംഭവം\nഒഡിഷയിലെ കോരാപുത് ടൗണ് പൊലീസ് സ്‌റ്റേഷനില് കഴിഞ്ഞ ദിവസമാണ് വിചിത്രമായ സംഭവം അരങ്ങേറിയത്\nകോരാപുത് (ഒഡിഷ): ഉടമസ്ഥതയെക്കുറിച്ചുള്ള തര്‍ക്കം തീര്‍ക്കാന് പശു പൊലീസ് സ്‌റ്റേഷനില്!. ഒഡിഷയിലെ കോരാപുത് ടൗണ് പൊലീസ് സ്‌റ്റേഷനില് കഴിഞ്ഞ ദിവസമാണ് വിചിത്രമായ സംഭവം അരങ്ങേറിയത്.\nകഴിഞ്ഞ മാസം 31നാണ് അശോക് നഗറില് താമസിക്കുന്ന കമല മാദുലി തന്റെ പശുവിനെ മറ്റൊരാള് മോഷ്ടിച്ചെന്ന് ആരോപിച്ച് പരാതി നല്‍കിയത്. താന് ഓമനിച്ചു വളര്‍ത്തുന്ന നാഗമണി എന്ന പശുവിനെ പ്രമോദ് റാവുത്ത് എന്നയാള് സ്വന്തം തൊഴുത്തില് കൊണ്ടു കെട്ടിയിരിക്കുന്നെന്നാണ് പരാതിയില് പറയുന്നത്. ആവര്‍ത്തിച്ച് ആവശ്യപ്പെട്ടിട്ടും നാഗമണിയെ തിരിച്ചുതരാന് റാവുത്ത് തയാറായില്ലെന്ന് മാദുലി പറയുന്നു.\nപരാതി ലഭിച്ചതിനെത്തുടര്‍ന്ന പൊലീസ് റാവുത്തിനെ വിളിപ്പിച്ചു. എന്നാല് മോഷണ ആരോപണം തള്ളിയ റാവുത്ത് താന് പശുവിനെ നാബരംഗപൂരില്‍നിന്നു വാങ്ങിയതാണെന്ന് അറിയിച്ചു. അതിന്റെ പേര് ന്ഗമണിയെന്നല്ല, ലക്ഷ്മി എന്നാണെന്നും റാവുത്ത് പറഞ്ഞു.\nതര്‍ക്കം മൂത്തപ്പോള് പശുവിനെ സ്‌റ്റേഷനിലേക്ക് കൊണ്ടുവരാന് പൊലീസ് നിര്‍ദേശിച്ചു. അവിടെ കെട്ടഴിച്ചുവിട്ട പശു ആരുടെ തൊഴുത്തിലേക്കാണ് മടങ്ങുക എന്നു കണ്ടെത്തി കേസ് പരിഹരിക്കാനായിരുന്നു പൊലീസിന്റെ പദ്ധതി. പക്ഷേ, പൊലീസിനെ നിരാശപ്പെടുത്തി പശു സ്‌റ്റേഷനില് തന്നെ നിന്നു.\nതുടര്‍ന്നു രണ്ടു പേരോടും പശുവിനെ പേരെടുത്തു വിളിക്കാന് പൊലീസ് നിര്‍ദേശം നല്‍കി. ആ ബുദ്ധിയും പക്ഷേ ഏറ്റില്ല. മാദുലി നാഗമണിയെന്നു വില്‍ച്ചപ്പോഴും റാവുത്ത് ലക്ഷ്മി എന്നു വിളിച്ചപ്പോളും പശു പ്രതികരിച്ചു. പശു കേസില് പുലിവാലു പിടിച്ച പൊലീസ് ഇപ്പോള് മൂന്നാമത് ഒരാളുടെ തൊഴുത്തില് കെട്ടിയിരിക്കുകയാണ് ഇപ്പോള്. ഒരാഴ്ച കൊണ്ട് അന്വേഷണം നടത്തി യഥാര്‍ത്ഥ ഉടമയെ കണ്ടെത്തുമെന്നാണ് പൊലീസ് പറയുന്നത്.


വോട്ടിനു പണം: ആർകെ നഗർ ഉപതിര‍ഞ്ഞെടുപ്പ് റദ്ദാക്കി | Citi news live\nHome National വോട്ടിനു പണം: ആർകെ നഗർ ഉപതിര‍ഞ്ഞെടുപ്പ് റദ്ദാക്കി\nവോട്ടിനു പണം: ആർകെ നഗർ ഉപതിര‍ഞ്ഞെടുപ്പ് റദ്ദാക്കി\nഭരണ-പ്രതിപക്ഷ കക്ഷികൾ വോട്ടർമാർക്ക് സൗജന്യങ്ങളും പണവും നൽകുന്നതായി ഉദ്യോഗസ്ഥർ തെരഞ്ഞെടുപ്പ് കമ്മീഷന് റിപ്പോർട്ട്\nആർ.കെ നഗറിൽ 12ന് നടക്കാനിരിക്കുന്ന ഉപതെരഞ്ഞെടുപ്പ് തെരഞ്ഞെടുപ്പ് കമ്മീഷൻ മാറ്റി. ഭരണ-പ്രതിപക്ഷ കക്ഷികൾ വോട്ടർമാർക്ക് സൗജന്യങ്ങളും പണവും നൽകുന്നതായി ഉദ്യോഗസ്ഥർ തെരഞ്ഞെടുപ്പ് കമ്മീഷന് റിപ്പോർട്ട് നൽകിയിതിനെ തുടർന്നാണ് നടപടിയെന്ന് ദേശീയ മാധ്യമങ്ങൾ റിപ്പോർട്ട് ചെയ്തു. എന്നാൽ, ഇക്കാര്യം തെരഞ്ഞെടുപ്പ് കമ്മീഷൻ ഒൗദ്യോഗികമായി പ്രഖ്യാപിച്ചിട്ടില്ല.\nആദായ നികുതി വകുപ്പ് നടത്തിയ റെയ്ഡിെൻറ റിപ്പോർട്ടും കമ്മീഷന് നൽകിയിരുന്നു. വ്യാപക പണമൊഴുക്ക് പുറത്തായതോടെ സംസ്ഥാന തെരഞ്ഞെടുപ്പ് കമ്മീഷണറെ ഡൽഹിക്ക് വിളിപ്പിച്ചിരുന്നു. സംസ്ഥാന തെരഞ്ഞെടുപ്പ് കമ്മീഷണർ ഡോ. രാജേഷ് ലഖാ നി, ചെലവ് നിരീക്ഷിക്കാൻ നിയോഗിച്ച വിക്രം ബത്ര എന്നിവരുമായാണ് കേന്ദ്ര മുഖ്യതെരഞ്ഞെടുപ്പ് കമ്മീഷണർ ഡോ. നസീം സേഥി ഡൽഹിയിൽ കൂടിക്കാഴ്ച നടത്തിയത്.\nകഴിഞ്ഞദിവസം ആരോഗ്യമന്ത്രി ഡോ. വിജയഭാസ്കറിെൻറയും ബന്ധുക്കളുടെയും വീടുകളിലും എം.എൽ.എ ഹോസ്റ്റലിലും നടത്തിയ ആദായനികുതി പരിശോധനകളിൽ ശശികല വിഭാഗം സ്ഥാനാർഥി ദിനകരെൻറ വിജയത്തിന് 89 കോടിരൂപ വിതരണം ചെയ്ത രേഖ ലഭിച്ചിരുന്നു. മുഖ്യമന്ത്രി എടപ്പാടി കെ. പളനിസാമി ഉൾപ്പെടെ അഞ്ച് മന്ത്രി മാരുടെ പേരുകളിൽ ലക്ഷങ്ങൾ നൽകിയതിെൻറ രേഖകളാണ് പരിശോധനയിൽ കണ്ടെത്തിയത്. മന്ത്രിമാരായ കെ.എ. സെേങ്കാട്ടയ്യൻ, ദിണ്ഡിഗൽ സി. ശ്രീനിവാസൻ, പി. ത ങ്കമണി, എസ്.പി. വേലുമണി, ഡി. ജയകുമാർ, രാജ്യസഭ എം.പി ആർ. വൈത്യലിംഗം എന്നിവരുടെ പേരുകളിലാണ് പണം വകയിരുത്തിയിരിക്കുന്നത്. മണ്ഡലത്തിലെ 85 ശ തമാനം പേർക്കും നാലായിരം രൂപ വീതം വിതരണം ചെയ്തതായാണ് വ്യക്തമാകുന്നതെന്ന് മുതിർന്ന തെരഞ്ഞെടുപ്പ് ഉദ്യോഗസ്ഥൻ പറഞ്ഞു. മന്ത്രിയുടെ അടുപ്പക്കാരിൽ നിന്ന് അഞ്ചര കോടി രൂപയുടെ കണക്കിൽപെടാത്ത പണം പിടിച്ചെടുത്തിരുന്നു. 26 ലക്ഷം രൂപ വീതം കവറുകളിലാക്കി സൂക്ഷിച്ചിരുന്നത് വോട്ടർമാർക്ക് നൽകാനാണെന്ന സംശയം ബലപ്പെട്ടിട്ടുണ്ട്.\nപണവിതരണത്തിൽ അണ്ണാ ഡി.എം.കെയിലെ ഇരുപക്ഷവും ഡി.എം.കെയുമാണ് മത്സരിക്കുന്നത്. ഇതിൽ ശശികല വിഭാഗം ഭരണത്തിെൻറ പിൻബലത്തിൽ 89 കോടി രൂപ വിതരണം ചെയ്തതായാണ് ആക്ഷേപം. ഒ.പി.എസ് വിഭാഗവും ഡി.എം.കെയും ആയിരം രൂപാ വീതമാണ് നൽകുന്നതത്രെ. പ്രചാരണം തുടങ്ങിയശേഷം ആർ.കെ നഗറിലെ കടകളിൽ ലക്ഷങ്ങളുടെ വ്യാപാരമാണ് നടക്കുന്നത്. പണത്തിന് പകരം നിേത്യാപയോഗ സാധനങ്ങളും ഇലക്ട്രോണിക് ഉപകരണങ്ങളും നൽകാറുണ്ട്.\nഅതിനിടെ, കഴിഞ്ഞ ദിവസത്തെ ആദായ നികുതി വകുപ്പിെൻറ പരിശോധനയിൽ പിടിച്ചെടുത്ത അനധികൃത സമ്പാദ്യം സംബന്ധിച്ച് വിശദീകരണം േതടി മന്ത്രി വിജയഭാസ് കർ, നടൻ ശരത് കുമാർ, എം.ജി.ആർ ആരോഗ്യ സർവകലാശാല വി.സി ഡോ.എസ്. ഗീതാലക്ഷ്മി എന്നിവർക്ക് ആദായ നികുതി വകുപ്പ് നോട്ടീസ് നൽകിയിട്ടുണ്ട്. വകുപ്പി‍െൻറ ചെന്നൈയിലെ ആസ്ഥാനത്ത് ഇന്ന് ഹാജരാകാനാണ് ആവശ്യം.\nകഴിഞ്ഞവർഷം നിയമസഭ തെരഞ്ഞെടുപ്പിൽ വ്യാപക പണവിതരണത്തെ തുടർന്ന് അരവാക്കുറിച്ചി, തഞ്ചാവൂർ മണ്ഡലങ്ങളിലെ തെരഞ്ഞെടുപ്പ് മാറ്റിവെച്ചിരുന്നു. അന്ന് ഒാരോ മണ്ഡലങ്ങളിൽനിന്നും അനധികൃതമായി ഏഴു കോടിയോളം രൂപയാണ് പിടിച്ചെടുത്തത്.\nPrevious articleരാമക്ഷേത്രം പണിയുന്നതിനെ എതിര്‍ക്കുന്നവരുടെ തല വെട്ടുമെന്ന് ബിജെപി എംഎല്‍എ\nNext articleജിഷ്ണു പ്രണോയിയുടെ അമ്മ മഹിജയും ബന്ധുക്കളും നടത്തിവന്ന നിരാഹാര സമരം അവസാനിപ്പിച്ചു


സി.പി.എം. സോണിയയോട് നന്ദിപറയുക | newswatch - Malayalam Oneindia\nസി.പി.എം. സോണിയയോട് നന്ദിപറയുക\nസി.പി.എം നന്ദി പറയേണ്ടത് സോണിയാഗാന്ധിയോടാണ്. പരസ്യമായി അങ്ങനെ പറയാന് മനസ്സനുവദിക്കുന്നുണ്ടാവില്ല. എങ്കിലും ഉളളില് കൃതജ്ഞതയുടെ ഒരു നേരിയ നീര്‍ച്ചാലെങ്കിലും ഉണ്ടാവണം. പിണറായി വിജയന് ദേഷ്യമായിരിക്കുമെങ്കിലും കുറഞ്ഞപക്ഷം വി. എസ്സ് . അച്ച്യുതാനന്ദനെങ്കിലും അല്‍പ്പം നന്ദി തോന്നേണ്ടതാണ്.\nസി.പി.എമ്മിന് എന്തിനാണ് കോണ്‍ഗ്രസ്സ് അദ്ധ്യക്ഷയായ സോണിയയോട് നന്ദി തോന്നേണ്ടത്? സോണിയയുടെ കോണ്‍ഗ്രസ്സും സുര്‍ജിതിന്റെ മാര്‍ക്സിസ്റ്റുപാര്‍ട്ടിയും തമ്മില് കഴിഞ്ഞ ലോക്സഭാ തിരഞ്ഞെടുപ്പ് കാലത്ത് ചില്ലറ പ്രേമവും സഹവാസവുമൊക്കെ ഉണ്ടായിരുന്നുവെങ്കിലും ഇപ്പോള് അതൊക്കെ താഴെ വച്ച മട്ടാണ്. എത്ര ശ്രമിച്ചാലും പൂച്ചക്കും എലിക്കും ഒന്നിച്ചു കഴിയാനാവില്ലല്ലോ. അപ്പോള് പിന്നെ എന്തിനു സി.പി.എമ്മിന് സോണിയയോട് നന്ദി തോന്നണം.\nഅതിന് കേരളത്തില് സംഭവിക്കാമായിരുന്ന രാഷ്ട്രീയ രംഗം ഭാവനയില് കാണണം.പലരുടേയും സ്വപ്നങ്ങളിലുണ്ടായിരുന്ന ആ ചിത്രം ഇതാണ്. ബംഗാളിലെ മഹാസഖ്യമെന്നോ ന്യൂനപക്ഷതാല്‍പ്പര്യമെന്നോ ഏതെങ്കിലും തൊടുന്യായം പറഞ്ഞ് മുസ്ളിംലീഗ് ഐക്യജനാധിപത്യമുന്നണി വിട്ട് എല്. ഡി. എഫില് ചേരാന് തീരുമാനിക്കുന്നു. പിണറായിയും സംഘവും അവരെ സ്വീകരിക്കാന് തയ്യാറാവുന്നു. ഇപ്പോള് ജീവിച്ചിരിക്കുന്നവരില് ഏറ്റവും വലിയ വര്‍ഗ്ഗീയവിമതനായ വി.എസ്സ് . അച്ച്യുതാനന്ദന് സര്‍വശക്തിയും സമാഹരിച്ച് അതിനെ എതിര്‍ക്കുന്നു. സി.പി.എമ്മിന്റെ സംസ്ഥാനസമിതിയില് പിണറായിയുടെയും വിജയന്റെയും സംഘങ്ങള് തമ്മില് ഏറ്റുമുട്ടുന്നു. പിന്നെ അതിന്റെ അനന്തരഫലങ്ങള്.\nഇനി, കഴിഞ്ഞയാഴ്ച ദില്ലിയില് നടന്ന അത്താഴവിരുന്നു നാടകത്തിന്റെ ദൃശ്യങ്ങളിലേക്ക്. കേരളത്തില് യു.ഡി. എഫുമായി അല്‍പ്പം നീരസം ഭാവിച്ചു നിന്നിരുന്ന കക്ഷിയായ ലീഗിന്റെ അദ്ധ്യക്ഷന് പാണക്കാട് ശിഹാബ് തങ്ങള് ഉള്‍പ്പെടെയുളള നേതാക്കളെ സോണിയാഗാന്ധി ദില്ലിയിലേക്ക് ക്ഷണിക്കുന്നു. ജന്‍പഥ് വാര്‍ഡിലെ പത്താം നമ്പര് വസതിയില് സോണിയാഗാന്ധി, ആന്റണി കരുണാകരനാദി നേതാക്കളുടെ സാന്നിദ്ധ്യത്തില് കൂട്ടായും പിന്നീട് ശിഹാബ് തങ്ങളുമായി ഒറ്റക്കും സംസാരിക്കുന്നു. പിന്നെ തങ്ങളും കൂട്ടരും പത്രലേഖകരെക്കണ്ട് ലീഗ് ഐക്യജനാധിപത്യമുന്നണിയില് പാറപോലെ ഉറച്ചുനില്‍ക്കുമെന്ന് പ്രഖ്യാപിക്കുന്നു. അത്ര ശക്തിയായി പറയാതെ ചില്ലറ ഉപാധികളുടെ സുഷിരങ്ങള് ഇട്ട് സംസാരിക്കാന് കുഞ്ഞാലിക്കുട്ടി നടത്തിയ ദുര്‍ബലശ്രമങ്ങളെ കൂടുതല് പരിചയ സമ്പന്നനായ ഇ. അഹമ്മദ് ഇടപെട്ട് പരാജയപ്പെടുത്തുന്നു.\nരണ്ടു കാര്യങ്ങളാണ് സംഭവിച്ചത്. ഒന്ന്: ലീഗ് മുന്നണി വിടുന്നില്ലെന്ന് വ്യക്തമാകുന്നു.\nരണ്ട്: ലീഗിനെ ഇടതു മുന്നണിയിലേക്ക് മാമോദീസാ മുക്കി എടുക്കുന്നതു സംബന്ധിച്ച് സി.പി.എമ്മില് ഉണ്ടാവാമായിരുന്ന ഗുരുതരമായ പ്രതിസന്ധി ഒഴിവാകുന്നു. ലീഗിനെ യു.ഡി.എഫില് ഉറപ്പിച്ചു നിര്‍ത്താന് പ്രേരണയായത്സോണിയാഗാന്ധിയുടെ ഇടപെടല് ആണെന്നിരിക്കെ പാര്‍ട്ടിയെ രക്ഷിച്ചതിന് സി.പി.എം സോണിയാഗാന്ധിയോടല്ലാതെ മറ്റാരോടാണ് നന്ദി പറയുക?


4malayalees - സിനിമാനടിമാരായ ഗൗതമിയും നമിതയും ബിജെപി നേതൃനിരയിലേക്ക്; താരങ്ങള്‍ക്ക് മുന്തിയ പരിഗണന നല്‍കി തമിഴ്നാട് ബിജെപിയില് വന് അഴിച്ചുപണി നടത്തി; നടിമാരെ ബിജെപി സംസ്ഥാന നിര്‍വാഹക സമിതി അംഗങ്ങളാക്കി\nസിനിമാനടിമാരായ ഗൗതമിയും നമിതയും ബിജെപി നേതൃനിരയിലേക്ക്. ഇവര്‍ക്ക് മുന്തിയ പരിഗണന നല്‍കി തമിഴ്നാട് ബിജെപിയില് വന് അഴിച്ചുപണി നടത്തി. നടിമാരായ നമിതയെയും ഗൗതമിയെയും ബിജെപി സംസ്ഥാന നിര്‍വാഹക സമിതി അംഗങ്ങളാക്കി. ചലച്ചിത്ര താരങ്ങളായ മധുവന്തി അരുണ്, കുട്ടി പത്മിനി എന്നിവരെയും സംസ്ഥാന നിര്‍വാഹക സമിതി അംഗങ്ങളാക്കിയിട്ടുണ്ട്.\nശ്രദ്ധിക്കപ്പെടാതെയും റിപ്പോര്‍ട്ട് ചെയ്യപ്പെടാതെയും പോകുന്ന കുറ്റകൃത്യങ്ങള്‍ക്ക് എന്താണ് സംഭവിക്കുന്നത്; സായി പല്ലവി പാര്‍ട്ടിയില് നിന്ന് നേരത്തെ പുറത്തിയ നടി ഗായത്രി രഘുറാമിനെ തിരിച്ചെടുത്ത് സാംസ്‌കാരിക വിഭാഗത്തിന്റെ ചുമതല നല്‍കി. കഴിഞ്ഞ നവംബറിലാണ് നമിത ബിജെപിയില് ചേര്‍ന്നത്. നമിതയ്ക്കൊപ്പം പാര്‍ട്ടിയില് ചേര്‍ന്ന നടന് രാധാരവിക്ക് സ്ഥാനമൊന്നും നല്‍കിയിട്ടില്ല. നടനും നാടക പ്രവര്‍ത്തകനുമായ എസ് വി ശേഖറാണ് പുതിയ ഖജാന്‍ജി.


emalayalee.com - വന്മതിലിനപ്പുറത്ത് (എന്റെ ചൈനീസ് പര്യടനം -സഞ്ചാരക്കുറിപ്പുകള്- 4: സരോജ വര്‍ഗ്ഗീസ്, ന്യൂയോര്‍ക്ക്)\nവന്മതിലിനപ്പുറത്ത് (എന്റെ ചൈനീസ് പര്യടനം -സഞ്ചാരക്കുറിപ്പുകള്- 4: സരോജ വര്‍ഗ്ഗീസ്, ന്യൂയോര്‍ക്ക്)\nവീണ്ടും ഞങ്ങള് ചൈനയിലേക്ക് തന്നെ മടങ്ങുകയാണ്. ഇത്തവണ ഞങ്ങളുടെ ലക്ഷ്യം ബെയ് ജിങ്ങും ഷാങ്ങ്ഹായുമാണ്. രാത്രി 9.30-നു കപ്പല് സൗത്ത് കൊറിയയുടെ കടല്‍തീരം വിട്ടു. ഇനിയും രണ്ട് ദിവസത്തെ കപ്പല് സഞ്ചാരത്തിനുശേഷമാണ് ബെയിജിങ്ങ് തുറമുഖത്ത് എത്താന് പോകുന്നത്. മൂവ്വായിരം വര്‍ഷത്തെ ചരിത്രം നിറഞ്ഞുനില്‍ക്കുന്ന ബെയ്ജിങ്ങ് ചൈനയിലെ നാലു പുരാതന തലസ്ഥാന നഗരികളില് ഒന്നാണ്. ലോകത്തിലെ മഹാ അത്ഭുതങ്ങളില് ഒന്നായ വന്മതില് സ്ഥിതി ചെയ്യുന്നത് അവിടെയാണ്. ചരിത്രപ്രധാന്യമില്ലാത്ത ഒരു കെട്ടിടം പോലും ഇവിടെ കാണുകയില്ല. 850 വര്‍ഷമായി ബെയ്ജിങ്ങ് ആണ് ചൈനയുടെ തലസ്ഥാനം. ഏറ്റവും അധികം സഞ്ചാരികള് ഇവിടം സന്ദര്‍ശിക്കുന്നു. ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോള് രാജകുടുംബങ്ങള് കൊള്ളയടിക്കപ്പെട്ടു. അതിനുശേഷം സെമി കൊളോണിയല്/സെമി ഫ്യൂഡല് സൊസൈറ്റി രീതിയിലുള്ള ഭരണമായിരുന്നു അവിടെ. 1949-ലാണ് പീപ്പിള്‍സ് റിപ്പബ്ലിക്ക് ഓഫ് ചൈന സ്ഥാപിക്കപ്പെട്ടത്.\nഞങ്ങളുടെ ഗ്രൂപ്പ് ലീഡര് ജോണ് തോമസ് ബെയ്ജിങ്ങില് എത്തിയാലുള്ള പരിപാടികള് വിവരിച്ചു. താമസിക്കാന് പോകുന്ന ഹോട്ടലിലേക്ക് കപ്പലില് നിന്നും നാലു മണിക്കൂര് യാത്ര ചെയ്യേണ്ടി വരും. മറ്റു സ്ഥലങ്ങളിലെപ്പോലെ ഞങ്ങള് തിരിച്ച് കപ്പലില് വരാതെ അവിടെ ഹോട്ടലില് താമസിക്കും. അതുകൊണ്ട് ആവശ്യത്തിനുള്ള സാധനങ്ങള് ഉള്‍ക്കൊള്ളുന്ന ക്യാരി ഓണ് ബാഗ് മാത്രം എടുത്താല് മതിയെന്നു അദ്ദേഹം നിര്‍ദ്ദേശിച്ചു. ബെയ്ജിങ്ങില് രാവിലെ എത്തിചേരുമെന്നും അവിടെ നിന്നും ബസ്സില് യാത്ര ചെയ്ത് ഞങ്ങള് എല്ലാവരും ഹോട്ടല് നോവോറ്റെലില് താമസ്സിക്കുമെന്നും അറിയിച്ചു. അവിടെ ചൈനീസ് കറന്‍സി മാത്രമേ സ്വീകരിക്കൂ. ഒരു അമേരിക്കന് ഡോളറിനു 6.7/8 യുവാനായിരുന്നു അന്നത്തെ വിനിമയ നിരക്ക്.\nഹോട്ടലിലെ എല്ലാവരും വളരെ സൗമ്യതയുള്ളവരും നല്ല പെരുമാറ്റ രീതികള് ഉള്ളവരുമായിരുന്നു. അവരുടെ ഇംഗ്ലീഷ് സംസാരം കേട്ടാല് ചൈനീസ് ആണെന്നേ തോന്നുകയുള്ളൂ. അതുകൊണ്ട് വളരെ ശ്രദ്ധിച്ച് കേള്‍ക്കണം.\nബെയിജിങ്ങിലെ ആദ്യത്തെ സന്ദര്‍ശനം ഭൂട്ടാന് ആയിരുന്നു. സമുദ്രകരയിലൂടെയുള്ള ബസ്സ് യാത്ര ആനന്ദകരമായിരുന്നു. സൂര്യനില് നിന്നും പവിഴ നെക്‌ലോസുകള് വാരി അണിഞ്ഞ് തിരമാലകള് നൃത്തം ചെയ്യുന്നുണ്ടായിരുന്നു. വഴിയുടെ ഒരു വശത്ത് ചെറിയ ബ്ലോസ്സം വിരിഞ്ഞ് നിന്ന് ഞങ്ങള് സന്ദര്‍ശകരെ നോക്കി പുഞ്ചിരിക്കുന്നുണ്ടായിരുന്നു. കൂടാതെ മനോഹരമായി ഒരുക്കിയിരുന്ന മൈതാനങ്ങളും അവിടെയെല്ലാം നിറഞ്ഞു നിന്നിരുന്ന പൂമരങ്ങളും നയനാനന്ദകരമായിരുന്നു. നെല്‍വയലുകള് ഒന്നും കാണാനില്ലായിരുന്നെങ്കിലും മറ്റ് കൃഷികള് ഉണ്ടായിരുന്നു. അവിടത്തെ പ്രകൃതി സൗന്ദര്യത്തില് മുഴുകിയപ്പോള് ഏതോ സ്വപ്നലോകത്തിലാണെന്ന പ്രതീതി അനുഭവപ്പെടുകയായിരുന്നു. പൂക്കളും, മരങ്ങളും, വയലുകളും നിറഞ്ഞ് നിന്ന ആ സൗന്ദര്യ കാഴ്ച നോക്കി ഞാന് ചൈനീസ് ഭാഷയില് ""ഓ ഐ നീ'' (ക ഹീ്‌ല ്യീൗ) എന്നു ഉള്ളില് പറഞ്ഞു.\nബെയിജിങ്ങിലെ റോഡുകള് വളരെ ശുചിത്വമുള്ളവയാണ്. ഇരുചക്രവാഹനങ്ങളാണ് അധികവും. അതില് സ്കൂട്ടറും ബൈസിക്കിളുകളും ഉണ്ട്. ചുവന്ന ചായം പൂശിയ ഇരുനില ബസ്സുകള് ധാരാളമായി കണ്ടു. ഒരു പക്ഷെ ഓഫീസ് സമയമല്ലാതിരുന്നതിനാലാകാം. ബസ്സുകളില് അധികം തിരക്ക് കണ്ടില്ല. വാഹനം ഓടിക്കുന്നവര് നിയമം അനുസരിച്ചും ശ്രദ്ധയോടുകൂടിയുമാണ് ഓടിക്കുന്നത്. കമിതാക്കള് തോളില് കൂടെ കയ്യിട്ടും, കൈകോര്‍ത്തും നടക്കുന്നെങ്കിലും പരസ്യ ചുംബനങ്ങള് ഒന്നും കണ്ടില്ല. വാഹനങ്ങളും വഴിനടക്കാരും എപ്പോഴും നിരത്തിലൂടെ പ്രവഹിച്ചുകൊണ്ടിരിക്കുന്നു.\nലോങ്ങ് വിറ്റി കുന്നിനും കുന്മിങ്ങ് തടാകത്തിനും നടുവില് മൂന്നോറോളം ഏക്കറില് പരന്നു കിടക്കുന്ന സമ്മര് പാലസാണു പിന്നീട് ഞങ്ങള് സന്ദര്‍ശിച്ചത്. തടാകങ്ങളും, പൂന്തോട്ടങ്ങളും, രാജകൊട്ടാരങ്ങളും ചേര്‍ന്നു വിശാലമായി കിടക്കുന്ന ഈ കൊട്ടാരം സന്ദര്‍ശകര്‍ക്ക് ആനന്ദം പകരുന്നതാണ്. ചൈനീസ് ഉദ്യാന മാതൃകയുടെ ഏറ്റവും ഉദാത്തമായ ഒന്നായി ഈ കൊട്ടാരപരിസരത്തെ കാണുന്നു. പ്രകൃതിദത്തമായ കുന്നുകളും, വെള്ളച്ചാട്ടങ്ങളും കൂടെ മനുഷ്യനിര്‍മ്മിതമായ പാലങ്ങളും, കൂടാരങ്ങളും വിശാലമായ തളങ്ങളും ഇതിനെ ശ്രേഷ്ഠമാക്കുന്നു. ഇന്നു ലോങ്ങ് വിറ്റി കുന്ന് എന്നറിയപ്പെടുന്ന കുന്നിന്റെ മുകളില് മിങ്ങ് രാജവംശത്തിലെ ഹോങ്ങ്‌ഴി ചക്രവര്‍ത്തി അദ്ദേഹത്തിന്റെ ആയക്ക് വേണ്ടി ഒരു മന്ദിരം പണിതു. ഈ മന്ദിരം ജീര്‍ണ്ണിച്ച് അതിനു ചുറ്റും പുല്ലും മറ്റ് സസ്യജാലങ്ങളും മുളച്ച് പൊന്തി. ഹോങ്ങ്‌ഴി രാജാവിന്റെ പിന്‍ഗാമി അവിടെ ഒരു കൊട്ടാരം പണിത് ചുറ്റുപാടും ഒരു രാജകീയ ഉദ്യാനമാക്കി മാറ്റി. എന്നാല് ഈ പൂന്തോട്ടങ്ങളെ നട്ടു നനയ്ക്കാന് മാത്രം വെള്ളം ലഭിക്കാതെ വന്നപ്പോള് ക്വിയാന്‍ലോങ്ങ് ചക്രവര്‍ത്തി ഒന്നു രണ്ടു തടാകങ്ങള് കൂടി നിര്‍മ്മിക്കാന് കല്‍പ്പന കൊടുത്തു. തന്നെയുമല്ല അതിന്റടുത്ത് തന്റെ അമ്മയുടെ അറുപതാം പിറന്നാള് ആഘോഷത്തിനായി ഒരു കൊട്ടാരം പണിയുകയുണ്ടായി. ക്വിങ്ങ് സാമ്രാജ്യത്തിന്റെ അധഃപതനം തുടങ്ങിയപ്പോള് ഈ കൊട്ടാരം അവഗണിക്കപ്പെടാന് തുടങ്ങി. ബ്രിട്ടീഷുകാരും ഫ്രഞ്ചുകാരും ഈ കൊട്ടാരം കൊള്ളയടിച്ചു. ഇപ്പോഴും നശിപ്പിക്കപ്പെട്ട ഭാഗങ്ങള് ചൈനക്കാരുടെ മനസ്സിനെ വേദനിപ്പിക്കുന്നു. കൊട്ടാരപരിസരത്തെ തടാകങ്ങളില് സഞ്ചാരികളുടെ വിനോദത്തിനായി ഡ്രാഗന് ബോട്ടുകള് ഉണ്ട്. ഞങ്ങള് സന്ദര്‍ശിച്ച സമയം അവിടെ നല്ല മഴ പെയുകയായിരുന്നു. മഴക്കാലങ്ങളില് നാട്ടിലെ പുഴകളിലൂടെ കുടയും ചൂടി വഞ്ചിയില് സഞ്ചരിച്ചിരുന്ന ഓര്‍മ്മകള് ഉണര്‍ന്നു. മഴക്കോട്ടിട്ടവരും മഴ നനഞ്ഞവരുമായ സഞ്ചാരികളെ വഹിച്ചുകൊണ്ടു ചിറകുള്ള സര്‍പ്പങ്ങളുടെ ആകൃതിയിലുള്ള കൊച്ചു കൊച്ചു ബോട്ടുകള് നീങ്ങുന്നത് കരയില് നോക്കി നിന്ന് ആസ്വദിക്കുന്നത് മഴ നനയുന്നതിനേക്കാള് സുഖകരം എന്നു കരുതി.\nബെയിജിങ്ങിലെ ജനസംഖ്യ 168 മില്യണ് ആണെന്നു കൂടെയുണ്ടായിരുന്ന ഗൈഡ് പറഞ്ഞു. അതില് നാല്‍പ്പത്തിയഞ്ച് ശതമാനം വിദേശികളും അന്‍പത്തിയഞ്ച് ശതമാനം സ്വദേശികളുമാണ്. തലമുറകള് ചവുട്ടിപോയ കാലടികളിലൂടെ അവര് അവശേഷിപ്പിച്ച സ്മാരകങ്ങളും കണ്ടു നടക്കുമ്പോള് ക്ഷണികമായ മനുഷ്യജീവിതത്തെപ്പറ്റി ഓര്‍ത്തു. കാലം മുന്നോട്ട് നീങ്ങുന്നു. ഇന്നുള്ളവര് നാളേക്ക് സ്മാരകങ്ങള് ആകുന്നു അല്ലെങ്കില് അവര് പൂര്‍ണ്ണമായി വിസ്മരിക്കപ്പെടുന്നു. രാജകീയ പ്രൗഡി നിറഞ്ഞു നിന്നിരുന്ന ഈ പരിസരങ്ങളില് ഇന്നു ലോകത്തിന്റെ നാനാഭാഗത്തു നിന്നുമെത്തുന്ന സഞ്ചാരികള് കൗതുകത്തോടെ ചുറ്റു നടക്കുന്നു.\nഞങ്ങള് അതിനുശേഷം സന്ദര്‍ശിച്ചത് മിങ്ങ് ശവകുടീരങ്ങളാണ്. ഇവിടെ മിങ്ങ് രാജവംശത്തിലെ പതിമൂന്നോളം രാജാക്കന്മാരെ അടക്കം ചെയ്തിരിക്കുന്നു. ഇവിടേക്ക് എത്തിച്ചേരാനുള്ള വഴിക്ക് പേരിട്ടിരിക്കുന്നത് സ്പിരിറ്റ് വെ എന്നാണ്. ഞാനതിനെ ""പ്രേതപാത അല്ലെങ്കില് ആത്മവീഥി'' എന്നു മലയാളത്തിലാക്കി നോക്കി. മരണശേഷം ആത്മാക്കള് ശവക്കല്ലറയിലേക്ക് പ്രയാണം ചെയ്യുന്നത് ഈ വഴിയിലൂടെയാണ്.\nബെയ്ജിങ്ങില് സന്ദര്‍ശകരെ കണ്ണഞ്ചിപ്പിക്കുന്ന ഒന്നാണു അവിടത്തെ ജേയ്ഡ് ഫാക്ടറി. ലോകത്തിലെ ഏറ്റവും വിലകൂടിയ രത്‌നകല്ലുകളില് ഒന്നാണ് ജേയ്ഡ് എന്ന പേരില് അറിയപ്പെടുന്ന ഈ കല്ല്. ഞങ്ങളുടെ ഗ്രൂപ്പിനൊപ്പം ഞാനും ആ രത്‌നകല്ലുകളുടെ ശേഖരം നോക്കി നിന്നു. വളരെ ആകര്‍ഷണീയമായ വിധത്തിലുള്ള കൊത്തുപണികള് ചെയ്ത് വച്ചിരിക്കുന്ന ഈ കല്ലുകളുടെ വില പലര്‍ക്കും കൊടുക്കാന് കഴിയുന്നതില് ഉപരിയാണ്. വാങ്ങിക്കാന് കഴിഞ്ഞില്ലെങ്കിലും അവയുടെ മനോഹരമായ രൂപങ്ങള് മനസ്സില് കൊത്തിവക്കാം. ഓര്‍മ്മകളില് ആ സൗന്ദര്യപ്രഭയുടെ ഓളംവെട്ടല് അനുഭവപ്പെടുത്താം.\nപിന്നീട് ഞങ്ങള് എത്തിചേര്‍ന്നത് ലോകത്തിലെ മഹാത്ഭുതങ്ങളില് ഒന്നായ വന്മതിലിനടുത്താണ്. 13,170 മൈല് ദൂരത്തില് സ്ഥിതി ചെയ്യുന്ന ഈ മതില് പണിയാന് 2200 കൊല്ലങ്ങള് എടുത്തുവത്രെ. ഇതു പണിത് കൊണ്ടിരുന്ന ജോലിക്കാര് അവിടെ മരിച്ച് വീണപ്പോള് അവരെ അവിടെ തന്നെ അടക്കി. അതുകൊണ്ട് അജ്ഞാതരായ ജോലിക്കാരുടെ അന്ത്യവിശ്രമസ്ഥാനമായും ഇതിനെ കാണാം. ഇതേക്കുറിച്ച് കേട്ട ഒരു കഥ പ്രകാരം ഒരു ജോലിക്കാരന് മരിച്ചപ്പോള് അയാളുടെ ഭാര്യ ഹൃദയം നൊന്ത് ഉറക്കെ വിലപിക്കുകയും മതിലിന്റെ ഒരു ഭാഗം ഇടിഞ്ഞു വീഴുകയും ചെയ്തുവെന്ന് പറയപ്പെടുന്നു. ഇത്രയും ദൂരത്തില് കിടക്കുന്ന ഈ മതില് ആദ്യഘട്ടത്തില് 7000 കിലോമീറ്ററോളം പണിതു. രണ്ടാം ഘട്ടത്തില് 3000 കിലോമീറ്ററോളം കൂട്ടിചേര്‍ത്തു. അതിന്റെ മുകളിലേക്ക് കയറാന് പേടി തോന്നുമെങ്കിലും അതു നമുക്ക് ഒരു പുതിയ അനുഭവം നല്‍കും. മംഗോളിയന്-മഞ്ചൂറിയന് ഗോത്രക്കാര് യുദ്ധപ്രിയരും കൊള്ളയടിക്കാരും ആയിരുന്നു. സമ്പന്നമായിരുന്ന ചൈനയുടെ സ്വത്ത് കൊള്ളയടിക്കാന് ഈ വര്‍ഗ്ഗക്കാര് നിരന്തരം ചൈനയെ വേട്ടയാടി. അവരില് നിന്നു രക്ഷ നേടാന് ചൈനയിലെ രാജാക്കന്മാര് വന്മതില് പണിതീര്‍ത്തു. പക്ഷെ ഓരോ ഭാഗങ്ങള് അടച്ച് വരുമ്പോള് മറ്റൊരു ഭാഗത്ത് കൂടി അക്രമികള് കടന്നു വന്നു. അതുകൊണ്ട് മതിലിനു നീളം കൂടി കൂടി വന്നു. മതിലുകള് കെട്ടാതിരുന്ന മലനിരകളെ കീഴടക്കിയിരിക്കും മംഗോളിയനായിരുന്ന ചെങ്കിഷ് ഖാന് ചൈനയെ ആക്രമിച്ചത്.\nചുട്ട ഇഷ്ടിക കണ്ടുപിടിക്കുന്നതിനു മുമ്പ് കല്ലും, കുഴച്ച മണ്ണും മണലും ചേര്‍ത്താണു മതില് പണിതിരുന്നത്. പിന്നീട് ഇഷ്ടികകള് ചേര്‍ത്ത് പണി തീര്‍ത്തെങ്കിലും ജനങ്ങള് അവര്‍ക്ക് വീടു പണിയാനും മറ്റ് ആവശ്യങ്ങള്‍ക്കുമായി ഇതില്‍നിന്നും കല്ലും ഇഷ്ടികയും ഇളക്കികൊണ്ടുപോയി. അറ്റകുറ്റ പണികള് സര്‍ക്കാര് തീര്‍ക്കുന്നെങ്കിലും കണ്ണെത്താത്ത ദൂരത്തില് കിടക്കുന്ന ഈ മതിലിനു പൂര്‍ണ്ണമായി സുരക്ഷ ഏര്‍പ്പെടുത്തുക ശ്രമകരമായിരിക്കും. വന്മതില് കാണുന്നതിനായി സഞ്ചാരികളെ കൊണ്ടെത്തിക്കുന്ന സ്ഥലം മതിലിന്റെ തുടക്കമോ ഒടുക്കമോ അല്ല. ടൂറിസം വകുപ്പ് സഞ്ചാരികളെ ആ സ്‌പോട്ടിലായിരിക്കും എത്തിക്കാന് തീരുമാനിച്ചിരിക്കുന്നത്. സഞ്ചാരികളെ മുകളിലേക്ക് കയറ്റി കൊണ്ടുപോകാനും താഴെ കൊണ്ടുവരാനും കേബിള് കാറുകള് ഉണ്ട്. കേബിള് കാര് വരെ നടക്കാന് പ്രയാസമുള്ളവര്‍ക്ക് മനുഷ്യര് വലിക്കുന്ന റിക്ഷകളില് പോകാം. ഒരു യാത്രക്കാരന് അഞ്ചു അമേരിക്കന് ഡോളര് കൊടുക്കണം. കേബിള് കാറില് കയറി മതിലിന്റെ മുകളില് ചെന്നെത്തുമ്പോള് അതില് നിന്നിറങ്ങുന്നത് വളരെ സൂക്ഷിച്ച് വേണം. നമുക്ക് സഹായത്തിനായി അവിടെ രണ്ടു പേര് നില്‍ക്കുന്നുണ്ട്. മതിലിന്റെ മുകളിലൂടെ കുറച്ച് ദൂരം നടക്കാം. മതിലിന്റെ മുകളില് നിന്നും താഴേക്ക് നോക്കുമ്പോള് കാടു പോലെ ചെടികളും മറ്റും കാണാമെന്നല്ലാതെ അടുത്തൊന്നും ഗ്രാമങ്ങളോ പട്ടണങ്ങളോ ഇല്ല. എത്രയോ പാവപ്പെട്ട തൊഴിലാളികളുടെ ജീവന് അപഹരിച്ച വന്മതില് ഇര വിഴുങ്ങിയ ഒരു പെരുമ്പാമ്പിനെ പോലെ ആലസ്യത്തില് കിടക്കുന്നത് വിസ്മയത്തോടെ കുറച്ചുനേരം നോക്കി നിന്നു.\nഅപ്പോഴാണു ഗ്രൂപ്പിലുള്ളവര് അവിടത്തെ സില്‍ക്ക് ഫാക്ടറി സന്ദര്‍ശിക്കാന് ഒരുങ്ങുന്നത്. തുണികളില് സില്‍ക്ക് മനുഷ്യര്‍ക്ക് വളരെ പ്രിയമുള്ളതാണ്. പഴയ നിയമത്തില് സില്‍ക്കിനെ കുറിച്ച് പരാമര്‍ശിക്കുന്നതുകൊണ്ട് അന്നു കാലത്തും സില്‍ക്കുണ്ടായിരിന്നിരിക്കാമെന്നു ഊഹിക്കാം. എന്നാല് സില്‍ക്കിന്റെ കുത്തക എങ്ങനെയോ ചൈനക്കാര് പണ്ടു മുതല് കയ്യടക്കി വച്ചിരിക്കുന്നു. ഐതിഹ്യങ്ങളും ചരിത്രവും അതിനു സാക്ഷ്യം വഹിക്കുന്നു. ചൈനീസ് ചിന്തകനായ കണ്‍ഫ്യൂഷ്യസിന്റെ പ്രമാണങ്ങളില് സില്‍ക്ക് കണ്ടു പിടിച്ച കഥ പറയുന്നുണ്ട്. ചൈനയിലെ മഹാറാണി ചായ കുടിച്ചുകൊണ്ടിരുന്നപ്പോള് ചായയിലേക്ക് പട്ടുനൂല് പുഴുവിന്റെ കൂടു വീണു. അതുഎടുത്ത് കളയാന് ശ്രമിച്ചപ്പോള് വളരെ നേരിയ ഒരു നൂലു അതില് നിന്നും നീളുന്നത് കണ്ടു. മഹാരാജാവിന്റെ നിര്‍ദ്ദേശപ്രകാരം അവരുടെ പരിവാരങ്ങള് അങ്ങനെ പട്ടുനൂല്‍പുഴുവിനെ വളര്‍ത്തല് എന്ന വ്യവസായം ആരംഭിച്ചു. ഞങ്ങള് സന്ദര്‍ശിച്ച ഫാക്ടറിയില് പട്ടുനൂല്‍പുഴുക്കളെ പുഴുങ്ങുന്നതും അടുത്തുള്ള ഒരു മെഷിന് അതിന്റെ നൂല് ശേഖരിക്കുന്നതും കണ്ടു. സില്‍ക്കില് തീര്‍ത്ത പലതരം വസ്ത്രങ്ങള് അവിടെ വില്‍പ്പനക്കുണ്ടായിരുന്നു. നൂല് ശേഖരിച്ചതിനുശേഷം പുഴുക്കളെ ചൈനാക്കാര് തിന്നുകയാണത്രെ.\nവിലക്കപ്പെട്ട നഗരം ഇപ്പോള് അറിയപ്പെടുന്നത് പാലസ് മ്യൂസിയം എന്നാണ്. ഇത് ലോകത്തിലെ ഏറ്റവും വലിയ പാലസ് കോമ്പളക്‌സാണ്. പേരു പോലെ ഇതൊരു നഗരം അല്ല. അനവധി കെട്ടിടങ്ങള് ഉള്‍ക്കൊള്ളുന്ന ഈ കൊട്ടാര സമുച്ചയത്തില് മൊത്തം 9999 മുറികള് ഉണ്ടത്രെ. പതിനായിരം തികയ്ക്കാതിരിക്കുന്നത് ചൈനക്കാരുടെ അന്ധവിശ്വാസം മൂലമായിരിക്കാം. അവര് ഒമ്പത് ഭാഗ്യസംഖ്യയായി കണക്കാക്കുന്നു. ഇതുപതടി വീതിയിലുള്ള ജലം നിറച്ച കിടങ്ങുകളും, 32 അടി ഉയരത്തില് ഉള്ള മതിലുകളും ഇതിനെ സംരക്ഷിക്കുന്നു. മിങ്ങ് ക്വിങ്ങ് രാജവംശങ്ങളുടെ കാലത്ത് പുറത്ത് നിന്നു ആരേയും അകത്തോട്ട് പ്രവേശിപ്പിച്ചിരുന്നില്ല. അതുകൊണ്ടിതിനെ വിലക്കപ്പെട്ട നഗരം എന്നു വിളിച്ച് പോന്നു. പൗരാണിക കാലത്ത് തടിയില് തീര്‍ത്ത രൂപശില്‍പ്പങ്ങളുടെ ഏറ്റവും വലിയ കലവറ ഇവിടെയാണുള്ളത്. ഹോങ്ങു ചക്രവര്‍ത്തിയുടെ മകന് സുഡി ചക്രവര്‍ത്തിയായപ്പോള് നാന്‍ജിങ്ങില് നിന്നും തലസ്ഥാനം ബെയ്ജിങ്ങിലേക്ക് മാറ്റി. 1406 മുതല് 1420 വരെ അവിടെ കെട്ടിടങ്ങള് പണിതു. ചൈനക്കാരുടെ വാസ്തുശില്‍പ്പവിദ്യയുടെ മായിക ഭാവങ്ങള് പ്രകടമാക്കുന്നു ഇവിടത്തെ കൊട്ടാരങ്ങള്. മുഖ്യഹാളുകളിലെ നിലം സ്വര്‍ണ്ണ ഇഷ്ടികകള് നിരത്തി മനോഹരമാക്കി. ഈ സ്വര്‍ണ്ണ തറകള് ഞങ്ങള്‍ക്ക് കാണാന് സാധിച്ചില്ല. ഇവിടത്തെ രാജാവിനു മൂവ്വായിരത്തോളം രാജ്ഞിമാരും വെപ്പാട്ടിമാരുമുണ്ടായിരുന്നു. പ്രതിവര്‍ഷം സുന്ദരിമാരായ 600 കന്യകമാരെ രാജാവിനായി കൊട്ടാരത്തില് കൊണ്ടു വരുന്നു. അതില് നിന്നും നൂറോളം പേരെ രാജാവ് തിരഞ്ഞെടുക്കുന്നു. അന്തഃപുരത്തിനു കാവലായി പുരുഷത്വം നശിപ്പിച്ച് നപുംസകങ്ങളാക്കിയ പുരുഷന്മാരെ നിയമിച്ചിരുന്നു. നിഷ്ക്കരുണം ലിംഗഛേദം ചെയ്യുകയായിരുന്നു. അങ്ങനെ ചെയ്യുമ്പോള് പലരും പ്രാണവേദനയോടെ മരണമടഞ്ഞിരുന്നു. തിരുവായ്ക്ക് എതിര്‍വായ് ഇല്ലായിരുന്ന കാലത്ത് എന്തെല്ലാം ദുഷ്ടകര്‍മ്മങ്ങള് നടന്നു. പെണ്‍കുട്ടികള്‍ക്ക് രാജാക്കന്മാരുടെ വെപ്പാട്ടിമാരാകുക എന്ന ദുര്‍ഭാഗ്യമായിരുന്നു.\nവിലക്കപ്പെട്ട നഗരത്തിന്റെ മുന് വാതിലായിട്ടാണ് ടൈനമെന് സ്ക്വയര് അറിയപ്പെടുന്നത്. ഇതിനെ സ്വര്‍ഗ്ഗീയ ശാന്തിയുടെ കവാടം എന്നും വിളിക്കുന്നു. മാവോസേതുങ്ങിന്റെ ശവകുടീരം ഇവിടെയാണ്. ഇവിടെ വച്ചാണ് 1949-ല് മാവോസേതുങ്ങ് ചൈനയെ പീപ്പിള്‍സ് റിപ്പബ്ലിക്ക് ചൈനയായി പ്രഖ്യാപിച്ചത്. അതിന്റെ വാര്‍ഷികാഘോഷങ്ങള് ഇവിടെ നടത്തപ്പെടുന്നു. ചൈനയുടെ ചരിത്രത്തിലെ പല പ്രധാന സംഭവങ്ങളും നടന്നത് ഇവിടെ വച്ചാകയാല് ഇതിനു സാംസ്കാരികമായ പ്രാധാന്യം വളരെയധികമുണ്ട്.\nബെയ്ജിങ്ങ് സന്ദര്‍ശനത്തിനു വിരാമമിട്ടുകൊണ്ട് കുങ്ങ് ഫു (ഗൗിഴ എൗ) ഷോ അവിടത്തെ തിയ്യേറ്ററില് പോയി കണ്ടു. കപ്പലില് തിരിച്ചെത്തി ഭക്ഷണം കഴിച്ചു. ഭക്ഷണത്തില് പങ്കുകൊള്ളാന് കൂടെ യാത്ര ചെയ്തിരുന്ന സുഹൃത്തുക്കള് അമ്മിണി, പാപ്പച്ചന്, കുഞ്ഞുമോള്, അമീര്, ഷാഹിന എന്നിവരുണ്ടായിരുന്നു.\nകപ്പല് ഇനി ഷാങ്ങ്ഹായ്‌യിലേക്ക് നീങ്ങുകയാണ്.\nമംഗളാശംസ (ജി. പുത്തന്‍കുരിശ്)\nഅമ്മയ്‌ക്കൊരുമ്മ .(ചാക്കോ ഇട്ടിച്ചെറിയ)\nവേഷഭക്തി (കവിത: ചാക്കോ ഇട്ടിച്ചെറിയ)\nഞാന് (മഹാകപി വയനാടന്)\nമാതൃദിനാശംസ (ജി. പുത്തന്‍കുരിശ്)


അവകാശ ലംഘനം നടത്തിയിട്ടില്ല, ധനമന്ത്രി എത്തിക്സ് കമ്മിറ്റിക്ക് മുന്നിൽ ഹാജരായി - IBC Live\nഉമ്മൻചാണ്ടി നയിക്കും…. 23 mins ago\nഅവകാശ ലംഘനം നടത്തിയിട്ടില്ല, ധനമന്ത്രി എത്തിക്സ് കമ്മിറ്റിക്ക് മുന്നിൽ ഹാജരായി\nPosted By: Editoron: December 29, 2020 In: KERALA, LATEST, NEWS, TOP NEWS\nതിരുവനന്തപുരം: ധനമന്ത്രി തോമസ് ഐസക്ക് എത്തിക്സ് കമ്മിറ്റിക്ക് മുന്നിൽ ഹാജരായി വിശദീകരണം നൽകി. അവകാശ ലംഘനം നടത്തിയിട്ടില്ലെന്നും മുൻ നിലപാടിൽ മാറ്റമില്ലെന്നും ധനമന്ത്രി വ്യക്തമാക്കി. സർക്കാരുമായി ചർച്ച ചെയ്യാത്ത കാര്യങ്ങളാണ് സിഎജി റിപ്പോർട്ടിൽ ഉൾപ്പെടുത്തിയിരുന്നത്. സംസ്ഥാനത്തിൻറെ വികസന പ്രവർത്തനങ്ങൾ അട്ടിമറിക്കുന്ന അസാധാരണ സാഹചര്യം ഉണ്ടായി. എത്തിക്സ് കമ്മിറ്റി എന്ത് തീരുമാനിച്ചാലും അത് സ്വീകരിക്കുമെന്നും ധനമന്ത്രി തോമസ് ഐസക്ക് പറഞ്ഞു.\nസഭയിൽ വെയ്ക്കും മുമ്പ് റിപ്പോർട്ട് പരസ്യപ്പെടുത്തിയ മന്ത്രിയുടെ നടപടി സഭാ അംഗങ്ങളുടെ അവകാശങ്ങളുടെ ലംഘനമാണെന്നായിരുന്നു വി.ഡി സതീശൻറെ പരാതി. കഴിഞ്ഞയാഴ്ച സതീശൻ എത്തിക്സ് കമ്മറ്റിക്ക് ഐസക്കിനെതിരേ തെളിവ് നൽകിയിരുന്നു. മന്ത്രിയുടെ വിശദീകരണം കേട്ട ശേഷം എത്തിക്സ് കമ്മിറ്റി തുടർ നടപടികളിലേക്ക് കടക്കും. അതീവരഹസ്യമായി സൂക്ഷിക്കേണ്ട സിഎജി റിപ്പോർട്ട് ധനമന്ത്രി മാധ്യമങ്ങൾക്ക് ചോർത്തി നൽകി. ഇതുമായി ബന്ധപ്പെട്ട് ചാനലുകളിലടക്കം നടന്ന ചർച്ചയിൽ പങ്കെടുക്കുകയും ചെയ്തു. സഭാവകാശങ്ങളിന്മേലുള്ള കടന്നുകയറ്റവും ചട്ടലംഘനവുമാണിതെന്നായിരുന്നു വി. ഡി സതീശൻറെ പരാതി.\nഗവർണർക്കാണ് സിഎജി റിപ്പോർട്ട് സമർപ്പിക്കേണ്ടത്. അത് അതീവരഹസ്യമായി സൂക്ഷിക്കേണ്ടതാണ്. ഈ റിപ്പോർട്ട് ഗവർണറുടെ അംഗീകാരത്തോടെ സഭയിൽ വയ്ക്കേണ്ടതായിരുന്നു. ഇതൊന്നുമുണ്ടായില്ല. സഭയിൽ എത്തുന്നത് വരെ റിപ്പോർട്ട് രഹസ്യമായി സൂക്ഷിക്കേണ്ട ഉത്തരവാദിത്വം ധനമന്ത്രിക്കുണ്ടായിരുന്നു. അതിനാൽ ധനമന്ത്രിയുടെ ഭാഗത്തുനിന്നുണ്ടായത് ഗുരുതരമായ ചട്ടലംഘനമാണെന്നും പരാതിയിൽ പറയുന്നു.\nദമ്പതികൾ ആത്മഹത്യ ചെയ്ത സംഭവം; കുട്ടികളുടെ വിദ്യാഭ്യാസം സർക്കാർ ഏറ്റെടുക്കും, വീട് വച്ച് നൽകാനും മുഖ്യമന്ത്രി നിർദ്ദേശം നൽകി\nഗുജറാത്തിൽ ബിജെപിക്ക് അപ്രതീക്ഷ തിരിച്ചടി


അപ്രീലിയ എസ്ആര്150 പരിഷ്‌കരിക്കും - FUTURE KERALA - Future Kerala\nഅപ്രീലിയ എസ്ആര്150 പരിഷ്‌കരിക്കും\nമുന്നില് അഡ്ജസ്റ്റബിള് ഫോര്‍ക്കുകള് നല്‍കി പരാതികള് പരിഹരിക്കും\nന്യൂ ഡെല്‍ഹി : മുന്നില് അഡ്ജസ്റ്റബിള് ഫോര്‍ക്കുകള് നല്‍കി ഇറ്റാലിയന് മോട്ടോര്‍സൈക്കിള് കമ്പനി അപ്രീലിയ എസ്ആര്150 ആഗോളതലത്തില് പരിഷ്‌കരിക്കും. പെര്‍ഫോമന്‍സിന്റെ കാര്യത്തില് സ്‌കൂട്ടര് കയ്യടി വാങ്ങുമ്പോഴും ‘വിട്ടുവീഴ്ചയില്ലാത്ത’ സസ്‌പെന്‍ഷന് സംവിധാനം ഒട്ടേറെ വിമര്‍ശനങ്ങള്‍ക്ക് ഇടയാക്കിയിരുന്നു. ഈ പരാതി പരിഹരിക്കാനാണ് അപ്രീലിയയുടെ തീരുമാനം.\nസ്‌കൂട്ടറിന്റെ സസ്‌പെന്‍ഷന് ഉപഭോക്താക്കള്‍ക്ക് ഇഷ്ടപ്പെട്ട രീതിയില് ക്രമീകരിക്കാനാണ് അപ്രീലിയ സൗകര്യമൊരുക്കുന്നത്. ഇതുവഴി റൈഡിംഗ് കൂടുതല് സുഖകരമാകും. എസ്ആര്150 യുടെ മറ്റൊരു വേരിയന്റിലായിരിക്കും അഡ്ജസ്റ്റബിള് സസ്‌പെന്‍ഷന് നല്‍കുന്നത്. അല്ലാതെ സ്റ്റാന്‍ഡേഡ് ഫിറ്റ്‌ഫെന്റായി ലഭിക്കില്ല. എസ്ആര്150 ‘റേസ്’ വേരിയന്റിലായിരിക്കും അഡ്ജസ്റ്റബിള് ഫ്രണ്ട് ഫോര്‍ക്കുകള് സ്റ്റാന്‍ഡേഡ് ഫീച്ചറായി നല്‍കുകയെന്നാണ് ലഭിക്കുന്ന വിവരം. എസ്ആര്150 യില് തല്‍ക്കാലം ഈയൊരു മാറ്റം വരുത്താന് മാത്രമേ അപ്രീലിയ തീരുമാനിച്ചിട്ടുള്ളൂ.\nഅപ്രീലിയ എസ്ആര്150 ‘റേസ്’ വേരിയന്റിലായിരിക്കും അഡ്ജസ്റ്റബിള് ഫ്രണ്ട് ഫോര്‍ക്കുകള് സ്റ്റാന്‍ഡേഡ് ഫീച്ചറായി നല്‍കുക.\n154.8 സിസി എന്‍ജിനാണ് അപ്രീലിയ എസ്ആര്150 ക്ക് കരുത്ത് പകരുന്നത്. ഈ മോട്ടോര് 10.25 ബിഎച്ച്പി കരുത്തും 11.4 എന്‍എം ടോര്‍ക്കും പുറപ്പെടുവിക്കും. സിവിടിയാണ് ട്രാന്‍സ്മിഷന്. നിലവില് സ്‌കൂട്ടറിന്റെ മുന്നില് ഹൈഡ്രോളിക് ടെലിസ്‌കോപിക് സസ്‌പെന്‍ഷനും പിന്നില് സിംഗിള് സൈഡഡ് ഷോക്ക് അബ്‌സോര്‍ബറുമാണ് നല്‍കിയിരിക്കുന്നത്. 14 ഇഞ്ച് വീലുകളില് മുന്നില് 220 എംഎം ഡിസ്‌ക് ബ്രേക്കും പിന്നില് 140 എംഎം ഡ്രം ബ്രേക്കുമാണ്.\nഅപ്രീലിയ എസ്ആര്150 യുടെ ഡെല്‍ഹി എക്‌സ് ഷോറൂം വില 69,000 രൂപയും എസ്ആര്150 റേസിന്റെ വില 70,288 രൂപയുമാണ്. ഇന്ത്യന് വിപണിയില് അവതരിപ്പിക്കുകയാണെങ്കില്, പരിഷ്‌കരിച്ച എസ്ആര്150 ക്ക് നിലവിലെ എസ്ആര്150 റേസിനേക്കാള് 4,000-50,00 രൂപ അധികം നല്‍കേണ്ടിവരും.\nകഴിഞ്ഞ വര്‍ഷം ഇന്ത്യന് വിപണിയില് പുറത്തിറക്കിയ അപ്രീലിയ എസ്ആര്150, നിരത്തുകളിലെപ്പോലെ വില്‍പ്പനയിലും അതിവേഗ കുതിപ്പ് തുടരുകയാണ്.\nസ്‌കോഡ ഡീലര്‍ഷിപ്പുകള് നവീകരിച്ചു\nടാറ്റ മോട്ടോഴ്‌സും ഫോക്‌സ്‌വാഗണും പിന്‍മാറിയേക്കും\nതണ്ടര്‍ബേഡ് 350എക്‌സ് എബിഎസ് പുറത്തിറക്കി


സ്പ്രിംഗ് / വേനൽക്കാലത്തെ ഏറ്റവും ജനപ്രിയമായ കായിക വിനോദങ്ങൾ - THE INDIAN FACE\nബംഗീ ജമ്പിംഗ് എന്നത് ഒരു അങ്ങേയറ്റത്തെ കായിക വിനോദമാണ്, അവിടെ വ്യക്തി ഒരു വലിയ ഉയരത്തിൽ നിന്ന് ഒരു ഇലാസ്റ്റിക് കയർ ഉപയോഗിച്ച് ആരംഭ സ്ഥലത്ത് തന്നെ അസാധുവാക്കുന്നു. പാലങ്ങൾ, ബഹുനില കെട്ടിടങ്ങൾ, മലയിടുക്കുകൾ, ക്രെയിനുകൾ തുടങ്ങി നിരവധി ഉപരിതലങ്ങളിൽ നിന്ന് ബംഗീ ജമ്പിംഗ് നടത്താം ... സ്പെയിനിലെ ബംഗീ ജമ്പിംഗ് നടക്കുന്ന സ്ഥലങ്ങളിൽ ഒന്ന് ഗ്രാനഡയിൽ നിന്ന് അൽപുജാറയിലേക്കുള്ള രാജകീയ റോഡ് ലഞ്ചാരനിലേക്ക് നയിക്കുന്ന ചരിത്രപരമായ ചുവന്ന പാലത്തിൽ.\nഅനുവദിക്കുന്ന ഒരു സംവിധാനം ഹാംഗ് ഗ്ലൈഡറിൽ അടങ്ങിയിരിക്കുന്നു ഗ്ലൈഡിംഗ് ഫ്ലൈറ്റുകൾ ആസൂത്രണം ചെയ്യുന്നു. ടേക്ക് ഓഫ്, ലാൻഡിംഗ് എന്നിവ കുറഞ്ഞ വേഗതയിൽ നടത്തുന്നതിനാൽ അവ കാൽനടയായി ചെയ്യാനാകും. ഇത് പരിശീലിപ്പിക്കുന്നതിന്, വളവുകൾ വരുത്താനും വായുവിലൂടെ നീങ്ങാനും നിങ്ങൾ ആരോഹണ അല്ലെങ്കിൽ താപ വായു പ്രവാഹങ്ങൾ പ്രയോജനപ്പെടുത്തണം. വിദഗ്ധരായ പൈലറ്റുമാർക്ക് ദീർഘനേരം പറക്കാനും സ്റ്റണ്ടുകൾ നടത്താനും കഴിയും. സ്പെയിനിൽ ഹാംഗ് ഗ്ലൈഡിംഗ് പരിശീലിക്കാനുള്ള മികച്ച സ്ഥലമാണ് സിയറ ഡി ഗ്രാസലേമ നാച്ചുറൽ പാർക്ക്.\nറോക്ക് ക്ലൈംബിംഗ് ഉൾപ്പെടുന്നു ശാരീരിക ശക്തിയുടെ സഹായത്തോടെ കുത്തനെയുള്ള പാറ മതിൽ കയറുന്നതിൽ. സ്ഥലത്തിന്റെ ഉയരം ഒരു വലിയ അപകടത്തെ സൂചിപ്പിക്കും, ഇക്കാരണത്താലാണ് സുരക്ഷയും സംരക്ഷണ ഉപകരണങ്ങളും സാധാരണയായി ഉപയോഗിക്കുന്നത്. അത് പരിശീലിക്കുന്ന സ്ഥലത്തെയും അതിന്റെ ബുദ്ധിമുട്ടിനെയും ആശ്രയിച്ച്, ഇത് അപകടകരമായ കായിക ഇനമായി കണക്കാക്കാം. ഒരു തരത്തിലുള്ള സുരക്ഷയുമില്ലാതെ മലകയറ്റം പാറയിലേക്ക് കയറുന്ന “ഇന്റഗ്രൽ ഒൺലി” രീതി ഉണ്ട്. പാറകയറ്റത്തിന്റെ മറ്റൊരു രൂപം "സൈക്കോബ്ലോക്ക്" ആണ്, അവിടെ മലകയറ്റം മലഞ്ചെരിവുകളിൽ കയറുന്നു, അവിടെ വെള്ളം മാത്രമാണ് സംരക്ഷണം. ഈ വിദ്യ അഭ്യസിക്കാൻ മലകയറ്റക്കാർ തിരഞ്ഞെടുത്ത ലക്ഷ്യസ്ഥാനങ്ങളിലൊന്നാണ് മല്ലോർക്ക. റോക്ക് ക്ലൈംബിംഗ് പരിശീലിക്കാൻ ഞങ്ങൾ ശുപാർശ ചെയ്യുന്നു പൈറീനീസിലെ അൻസെ വാലി.\nസ്കൈ ഡൈവിംഗ് ആണ് എല്ലാ വർഷവും കൂടുതൽ അനുയായികളെ ചേർക്കുന്ന അങ്ങേയറ്റത്തെ കായിക വിനോദങ്ങളിൽ ഒന്ന്. ഒരു ചൂടുള്ള എയർ ബലൂൺ, ഹെലികോപ്റ്റർ അല്ലെങ്കിൽ വിമാനത്തിൽ നിന്ന് ചാടുന്നത് അഡ്രിനാലിൻ എന്ന തോന്നൽ ക്രൂരമാണ്. പാരാട്രൂപ്പറിന്റെ വൈദഗ്ദ്ധ്യം അനുസരിച്ച്, വിമാനത്തിൽ നിന്ന് വിക്ഷേപിച്ച ഉടൻ തന്നെ പാരച്യൂട്ട് തുറക്കാം, അല്ലെങ്കിൽ നിയന്ത്രിത ഫ്രീ ഫാൾ നടത്തി തുറക്കാം. സ്കൈ ഡൈവിംഗിനുള്ളിൽ വ്യത്യസ്ത രീതികളുണ്ട്, അവയിൽ "ആപേക്ഷിക ജോലി", സ്വതന്ത്ര വീഴ്ചയിൽ നിരവധി സ്കൈഡൈവർമാർ വ്യത്യസ്ത രൂപങ്ങൾ നിർവ്വഹിക്കുന്നു, വ്യത്യസ്ത സ്റ്റണ്ടുകൾ നടത്തുന്ന "ഫ്രീ സ്റ്റൈൽ", സ്കൈഡൈവർ ഒരു പോസ്ചർ സ്വീകരിക്കുന്ന "ഡ്രിഫ്റ്റുകൾ" മറ്റ് തിരശ്ചീന സ്ഥാനചലനം.\nസ്കൈ ഡൈവിംഗിന്റെ ലോക മാനദണ്ഡമായ സ്ഥലങ്ങളിലൊന്നാണ് എംപുരിയബ്രാവ, ലോകത്ത് ആദ്യമായി ഒരു ദശലക്ഷം ജമ്പുകളിൽ എത്തുന്ന സ്കൈ ഡൈവിംഗ് കേന്ദ്രം.


By വെബ് ഡെസ്ക് • 05/10/2019 at 3:43PM\nറോയിയുടെ സഹാദരിയെയും കൊല്ലാന് ശ്രമിച്ചിരുന്നു. എന്നാല് ആ ശ്രമം പാളിപ്പോയി. ഇത് മൂലം കൂടത്തായിലെ വീട്ടിലേക്ക് വരാന് പേടിയായിരുന്നെന്നുവെന്ന് ഇവര് മൊഴി നല്‍കിയതായാണ് പൊലീസ് പറയുന്നത്.\nകൂടത്തായി മരണ പരമ്പരകളുമായി ബന്ധപ്പെട്ട അന്വേഷണത്തില് ശാസ്ത്രീയ തെളിവുകളാണ് ക്രൈംബ്രാഞ്ച് തേടുന്നത്. ജോളി അന്വേഷണവുമായി സഹകരിക്കുന്നില്ലെന്നാണ് പൊലീസ് പുറത്തുവിടുന്ന വിവരം. ജോളി, ബന്ധുവായ ജ്വല്ലറി ജീവനക്കാരന് മാത്യു, സ്വര്‍ണപണിക്കാര് പ്രജുകുമാര് കസ്റ്റഡിയില്.\nജോളി ഒരു തരത്തിലും സഹകരിച്ചില്ലെങ്കിലും ശാസ്ത്രീയ തെളിവുകള് നിരത്തിയാണ് ക്രൈംബ്രാഞ്ച് മുന്നോട്ടുപോയത്. 14 വര്‍ഷമെടുത്താണ് ഈ കൊലപാതകങ്ങളെല്ലാം നടത്തിയത്. ഒരാള് ഒഴികെ ബാക്കി എല്ലാവരും വീട്ടിലാണ് ദുരൂഹമായി കൊല്ലപ്പെട്ടത്. എന്നാല് മരണത്തിന് തൊട്ട് മുന്‍പ് എല്ലാവരും ഭക്ഷണം കഴിച്ചിരുന്നു എന്ന് പൊലീസ് പറയുന്നു.\nടോം തോമസ്, ഭാര്യ അന്നമ്മ തോമസ്, മകന് റോയ് തോമസ്, അന്നമ്മയുടെ സഹോദരന് എം എം മാത്യു മഞ്ചാടിയില്, ബന്ധു സിലി, സിലിയുടെ മകള് ആൽഫൈൻ എന്നിവരാണ് കൊല്ലപ്പെട്ടത്. റോയിയുടെ സഹാദരിയെയും കൊല്ലാന് ശ്രമിച്ചിരുന്നു. എന്നാല് ആ ശ്രമം പാളിപ്പോയി. ഇത് മൂലം കൂടത്തായിലെ വീട്ടിലേക്ക് വരാന് പേടിയായിരുന്നെന്നുവെന്ന് ഇവര് പോലീസിന് മൊഴി നല്‍കിയിട്ടുണ്ട്.\nകോഴിക്കോടുള്ള ഒരു ജ്വല്ലറിയിലെ ജീവനക്കാരനായ ബന്ധു മാത്യുവാണ് സയനൈഡ് എത്തിച്ചത് എന്നാണ് പൊലീസ് കരുതുന്നത്. ഷാജുവിനെയും ജോളിയെയും പ്രത്യേകം ചോദ്യം ചെയ്ത ശേഷം എല്ലാവരെയും ഒന്നിച്ചിരുത്തിയും ചോദ്യം ചെയ്തിരുന്നു. ജോളിയെക്കുറിച്ചു വിശദമായ അന്വേഷണം നടക്കുകയാണ്. എന്.ഐ.ടിയിലെ ജീവനക്കാരി എന്നാണ് നാട്ടുകാരോട് ജോളി പറഞ്ഞിരുന്നത്. ഇതിനായി വ്യാജ ഐഡി കാര്‍ഡ് ഉണ്ടാക്കിയിരുന്നു.\nരണ്ടര-മൂന്ന് മാസമായി ക്രൈം ബ്രാഞ്ച് രഹസ്യമായി കേസ് അന്വേഷണം നടത്തുന്നുണ്ടായിരുന്നു. രണ്ട് സംഘങ്ങളായി തിരിഞ്ഞായിരുന്നു പിന്നീട് അന്വേഷണം.\nആദ്യഘട്ടത്തില് റോയ് തോമസ്, അന്നമ്മ എന്നിവരെ കൊല്ലാനായി പൊട്ടാസ്യം സയനൈഡ് ഉപയോഗിച്ചിട്ടുണ്ടാവാം എന്നാണ് കരുതപ്പെടുന്നത്. ചെറിയ ആശുപത്രികളിലാണ് മരിച്ച എല്ലാവരെയും എത്തിച്ചത് എന്നതും ഏറെ ശ്രദ്ധിക്കേണ്ട കാര്യമാണ്. വലിയ ആശുപത്രിയിലേക്ക് എത്തിയാല് സംശയം ഉണ്ടാവുമെന്നും അത് തങ്ങളുടെ കൃത്യത്തെ തിരിച്ചറിയാന് സാധ്യതയുണ്ടെന്നും ഇവര് മനസിലാക്കിയിരുന്നു.\nവായിക്കാം | തത്ക്ഷണം മരിക്കുമോ സയനൈഡ് കഴിച്ചാൽ?\nആറ് കൊലപാതകങ്ങളില് ഒരു കൊലപാതകത്തിന് മാത്രമാണ് പോസ്റ്റുമോര്‍ട്ടം നടത്തിയത്. റോയ് തോമസിന്റെ ശരീരത്തില് സയനെഡിന്റെ അംശമുണ്ടായിരുന്നതായി പോസ്റ്റുമോര്‍ട്ടം റിപ്പോര്‍ട്ടില് പറഞ്ഞിരുന്നു. ഇത് ദുരൂഹമരണം എന്ന രീതിയില് രജിസ്റ്റര് ചെയ്തിരുന്നെങ്കിലും ആ കേസ് പിന്നീട് മുന്നോട്ട് പോയില്ല.\nഫോറന്‍സിക് വിദഗ്ദ്ധര് കല്ലറതുറന്ന് പരിശോധിച്ചതോടെയാണ് രഹസ്യങ്ങളുടെ ചുരുളഴിയാവുന്ന തരത്തിലുള്ള തെളിവ് ലഭിച്ചത്. മൃതദേഹത്തില് സയനെഡിന്റെ സാന്നിധ്യം നേരത്തെ തന്നെ കണ്ടെത്തിയിരുന്നു. ഭക്ഷണത്തിലൂടെ വിഷം അകത്തുചെന്നതാണോ മരണകാരണമെന്ന് പരിശോധിക്കാനാണ് കല്ലറകള് തുറന്ന് മൃതദേഹാവശിഷ്ടങ്ങള് ശേഖരിച്ചത്. മരണപ്പെട്ട നാല് പേരുടെ മൃതദേഹങ്ങള് അടക്കിയത് കൂടത്തായി ലൂര്‍ദ്ദ് മാത പള്ളി സെമിത്തേരിയിലും രണ്ട് പേരുടേത് കോടഞ്ചേരി പള്ളിസെമിത്തേരിയിലുമാണ്.\nഒരു കുടുംബത്തിലെ ആറുപേര് സമാനമായ രീതിയില് മരിക്കുന്നത് 2002നും 2016നുമിടയിലാണ്. മരിച്ച റോയിയുടെ സഹോദരന് റോജോ അമേരിക്കയില് നിന്ന് നാട്ടിലെത്തിയപ്പോള് പിതാവിന്റെ പേരിലുള്ള സ്വത്ത് റോയിയുടെ ഭാര്യ ജോളിയുടെ പേരിലേക്ക് മാറ്റിയതായറിഞ്ഞു. ഇതില് സംശയം തോന്നിയാണ് ഇയാള് പൊലീസില് പരാതി നല്‍കുന്നത്. റോജോയുടെ പരാതിയില് രഹസ്യാന്വേഷണ വിഭാഗം നടത്തിയ അന്വേഷണത്തിലാണ് മരണങ്ങളെല്ലാം കൊലപാതകമാവാമെന്ന സംശയം ആദ്യമുയര്‍ന്നത്.\nവിദ്യാഭ്യാസ വകുപ്പില് നിന്ന് വിരമിച്ച ടോം തോമസിന്റെ ഭാര്യയും അധ്യാപികയുമായിരുന്ന അന്നമ്മ 2002ല് ആദ്യം മരിച്ചു. കുഴഞ്ഞുവീണായിരുന്നു മരണം. ആറ് വര്‍ഷത്തിനപ്പുറം ടോം തോമസും സമാനമായ രീതിയില് മരിച്ചു. 2011ല് ടോം തോമസിന്റെ മകന് റോയി തോമസും ഇങ്ങനെ മരണപ്പെട്ടതോടെ ബന്ധുക്കളില് സംശയങ്ങളുയര്‍ന്നു. റോയിയുടെ മൃതദേഹം പോസ്റ്റ്മോര്‍ട്ടം ചെയ്തു. വിഷമുള്ളില് ചെന്നതായിരുന്നു മരണമെന്ന കണ്ടെത്തിയെങ്കിലും അതില് കൂടുതല് അന്വേഷണമുണ്ടായില്ല. എന്നാല് കാര്യങ്ങള് അവിടെ തീര്‍ന്നില്ല. 2014ല് അന്നമ്മയുടെ സഹോദരന് മാത്യു മഞ്ചാടിയില് മരിച്ചു. 2016ല് ബന്ധുവായ കോടഞ്ചേരി സ്വദേശിനി സിലിയും ഒരു വയസുള്ള കുഞ്ഞും മരണപ്പെട്ടു.\nതുടര്‍ച്ചയായി സംഭവിക്കുന്ന മരണങ്ങള്‍ക്ക് കാരണം ഹൃദയസംബന്ധമായ രോഗമാണെന്നാണ് പലരും വിലയിരുത്തിയത്. ഫോറന്‍സിക് പരിശോധനാഫലം വരുന്നതോടെ ഇതില് കൂടുതല് വ്യക്തത വരും.


നേത്ര രോഗങ്ങള്‍ക്കെതിരെ ജാഗ്രത വേണം: മന്ത്രി വീണ ജോര്‍ജ് - Keralabhooshanam Daily നേത്ര രോഗങ്ങള്‍ക്കെതിരെ ജാഗ്രത വേണം: മന്ത്രി വീണ ജോര്‍ജ്\nHome/HEALTH/നേത്ര രോഗങ്ങള്‍ക്കെതിരെ ജാഗ്രത വേണം: മന്ത്രി വീണ ജോര്‍ജ്\nനേത്ര രോഗങ്ങള്‍ക്കെതിരെ ജാഗ്രത വേണമെന്ന് ആരോഗ്യ മന്ത്രി വീണ ജോര്‍ജ്. ‘നിങ്ങളുടെ കണ്ണുകളെ സ്‌നേഹിക്കുക’ എന്നതാണ് ഈ വര്‍ഷത്തെ ലോക കാഴ്ചാ ദിന സന്ദേശം. സ്‌കൂള് കുട്ടികള്‍ക്കും പ്രായമായവര്‍ക്കും പരിശോധന നടത്തി കാഴ്ച കുറവുള്ളവക്ക് കണ്ണടകള് ഉറപ്പാക്കുക, തിമിരം, ഗ്ലോക്കോമ എന്നിവയ്ക്ക് പരിശോധനകള് നടത്തുക, എല്ലാ പ്രമേഹ രോഗികളിലും ഡയബറ്റിക് റെറ്റിനോപ്പതിക്കുള്ള സ്‌ക്രീനിംഗ് നടത്തുക എന്നിവയാണ് ലക്ഷ്യമിടുന്നതെന്നും മന്ത്രി വ്യക്തമാക്കി.\nആരംഭത്തിൽ ചികിത്സിച്ചാല് പല നേത്രരോഗങ്ങളും ഭേദമാക്കാനാകും. കൊവിഡ് കാലത്ത് കുട്ടികള് ഉള്‍പ്പെടെയുള്ളവര് ഓണ്‍ലൈനിലാണ് കൂടുതല് സമയവും ചെലവിടുന്നത്. നിശ്ചിത അകലം പാലിച്ച് മാത്രമേ ടിവി കാണാവൂ. കമ്പ്യൂട്ടറോ മൊബൈലോ കുടുതല് ഉപയോഗിക്കുമ്പോള് എല്ലാ 20 മിനിറ്റും 20 അടി അകലെ 20 സെക്കന്റ് നോക്കിയിരുന്ന് കണ്ണിന് വിശ്രമം നല്‍കണം.\nകൈകള് കഴുകി ശുദ്ധമാക്കാതെ കണ്ണുകളില് സ്പര്‍ശിക്കരുത്. കൃത്യമായ ഇടവേളകളില് കാഴ്ച പരിശോധന നടത്തണം. സ്‌കൂളില് ചേര്‍ക്കുന്നതിന് മുമ്പും സ്‌കൂള് പഠനത്തിനിടയ്ക്ക് എല്ലാവര്‍ഷവും കുട്ടികളുടെ കാഴ്ച പരിശോധന നടത്തുന്നത് നല്ലതാണ്. സ്വകാര്യ സ്‌കൂളുകളിലും കാഴ്ച പരിശോധന നടത്തേണ്ടതാണ്.\nകുട്ടികളുടെ അന്ധത 70 ശതമാനവും ഒഴിവാക്കാവുന്നതും ചികിത്സിച്ച് ഭേദമാക്കാവുന്നതുമാണ്. ശരിയായ ചികിത്സ ലഭിച്ചിട്ടില്ലാത്ത അപഭംഗ പാളിച്ചകള്, കണ്ണിലെ അണുബാധ, വിറ്റാമിന് എയുടെ കുറവ്, കണ്ണിലുണ്ടാകുന്ന മുറിവുകള്, ജന്മനായുള്ള തിമിരം, ജന്മനായുള്ള ഗ്ലോക്കോമ, കോങ്കണ്ണ്, മാസം തികയാതെ പ്രസവിക്കുന്ന കുട്ടികളില് ഉണ്ടാകുന്ന റെറ്റിനോപ്പതി ഓഫ് പ്രിമിച്ചുറിറ്റി തുടങ്ങിയവയാണ് അന്ധതയുടെ പ്രധാന കാരണം. കുട്ടികളുടെ കാഴ്ച്ചത്തകരാറുകള് അവരുടെ സാമൂഹികവും മാനസികവും വിദ്യാഭ്യാസപരവുമായ വളര്‍ച്ചയെ ബാധിക്കുന്നു. എത്രയും വേഗം തന്നെ കുട്ടികള്‍ക്ക് ചികിത്സ ഉറപ്പ് വരുത്തേണ്ടതാണ്.\n'വിശ്വസങ്ങളെക്കാള് വലുതാണ് ശ്വാസം'; ശബരിമലയിലെ വെര്‍ച്വല് ക്യൂ ഒഴിവാക്കില്ലെന്ന് ദേവസ്വം മന്ത്രി\nസംസ്ഥാനത്ത് ഇന്ന് 11,079 പേര്‍ക്ക് കോവിഡ്\nരാജ്യത്തെ കൊവിഡ് കേസുകളില് ഭൂരിഭാഗവും ഡെല്‍റ്റാ വൈറസ് മൂലം


തേജസ് എക്‌സ്പ്രസ് വൈകിയോടിയത് ഒരു മണിക്കൂറിലേറെ; യാത്രക്കാര്‍ക്ക് നഷ്ടപരിഹാരവുമായി റെയില്‍വെ | Passengers to get compensation as Tejas train delayed by one hour - Malayalam Oneindia\n1 hr ago റിപ്പബ്ലിക് ടിവിയുടെ 82 ശതമാനത്തിലധികം ഓഹരിയും അർണബ് ഗോസ്വാമിയുടെ ഉടമസ്ഥതയിൽ\n2 hrs ago കരുണാ സംഗീത നിശാ വിവാദം; വിശദീകരണവുമായി കെഎംഎഫ് ഭാരവാഹികൾ, കണക്കുകൾ പുറത്തുവിട്ടു\n3 hrs ago കാലി കെയ്സ് ഉരുക്കി മുദ്ര പണിതു? എസ്എപി ക്യാമ്പിൽ ക്രൈം ബ്രാഞ്ച് പരിശോധന, മുദ്ര പിടിച്ചെടുത്തു\nതേജസ് എക്‌സ്പ്രസ് വൈകിയോടിയത് ഒരു മണിക്കൂറിലേറെ; യാത്രക്കാര്‍ക്ക് നഷ്ടപരിഹാരവുമായി റെയില്‍വെ\nUpdated: Thu, Jan 23, 2020, 10:53 [IST]\nമുംബൈ: ഒരു മണിക്കൂറിലേറെ വൈകിയോടിയ തേജസ് എക്‌സ്പ്രസിലെ യാത്രക്കാര്‍ക്ക് 100 രൂപ വീതം നഷ്ടപരിഹാരം നല്‍കുമെന്ന് ഐആര്‍സിടിസി. 630 യാത്രക്കാര്‍ക്കാണ് നഷ്ടപരിഹാരം ലഭിക്കുക. അഹമ്മദാബാദ്-മുംബൈ റൂട്ടിലോടുന്ന ട്രെയിന് ബുധനാഴ്ച ഉച്ചയ്ക്ക് ഒന്നര മണിക്കൂര് വൈകിയാണ് മുംബൈയിലെത്തിയത്. റീഫണ്ട് പോളിസി അനുസരിച്ച് യാത്രക്കാര് അപേക്ഷ നല്‍കണമെന്നും പരിശോധനയ്ക്ക് ശേഷം നഷ്ടപരിഹാരം നല്‍കുമെന്നും ഐആര്‍സിടിസി വക്താവ് അറിയിച്ചു.\nരാവിലെ 6.42ന് രണ്ട് മിനിറ്റ് വൈകിയാണ് ട്രെയിന് അഹമ്മദാബാദില് നിന്ന് പുറപ്പെട്ടത്. ഉച്ചയ്ക്ക് 1.10നെത്തേണ്ട ട്രെയില് നിശ്ചിത സമയം മറികടന്ന് 2.36നാണ് മുംബൈ സെന്‍ട്രലിലെത്തിയത്. മുംബൈയുടെ സമീപ പ്രദേശത്തുള്ള ഭയന്ദര്, ദാഹിസര് സ്റ്റേഷനുകള്‍ക്കിടയിലുള്ള സാങ്കേതിക പ്രശ്‌നത്തെ തുടര്‍ന്നാണ് ട്രെയിന് വൈകിയതെന്ന് പ്രാഥമിക റിപ്പോര്‍ട്ടുകള് പറയുന്നു.\nതേജസ് എക്‌സ്പ്രസിനൊപ്പം മറ്റ് ചില സബര്‍ബന്, ഔട്ട് സ്റ്റേഷന് ട്രെയിനുകളും സ്റ്റേഷനുകളില് നിര്‍ത്തിയിട്ടു. യുപി ഫാസ്റ്റ് ലൈനിലെ ഓവര്‍ഹെഡ് എക്യുപ്മെന്റ് 12.15 ഓടെ വൈദ്യുതി പ്രവര്‍ത്തനം നിര്‍ത്തിയതോടെയാണ് കാര്യങ്ങള് താറുമാറായത്. ദാഹിസര്-മീര റോഡ് സ്‌റ്റേഷനുകള്‍ക്കിടയില് 12.30നും മീര റോഡിനും ഭയന്ദറിനും ഇടയില് ഉച്ചയ്ക്ക് 1.35നുമാണ് വൈദ്യുതി പുനസ്ഥാപിക്കാനായത്. ഉച്ചകഴിഞ്ഞ് 3.30 വരെയുള്ള എട്ട് സബര്‍ബന് സര്‍വീസുകളെങ്കിലും റദ്ദാക്കിയതായും വെസ്റ്റേണ് റെയില്‍വേ വക്താവ് അറിയിച്ചു.\nട്രെയിന് വൈകിയതിനാല് മുംബൈ സെന്‍ട്രല് വരെ സഞ്ചരിച്ച 630 ഓളം പേര്‍ക്ക് നഷ്ടപരിഹാരം നല്‍കുമെന്ന് ഐആര്‍സിടിസി വക്താവ് പറഞ്ഞു. ഐആര്‍സിടിസി പോളിസി അനുസരിച്ച്, ഒരു മണിക്കൂറില് കൂടുതല് വൈകിയാല് 100 രൂപയും രണ്ട് മണിക്കൂറില് കൂടുതല് വൈകിയാല് 250 രൂപയുമാണ് നഷ്ടപരിഹാരമായി നല്‍കുന്നത്. ക്ലെയിമുകളുടെ എണ്ണം അനുസരിച്ച് ഏകദേശം 63,000 രൂപ കോര്‍പ്പറേഷന് യാത്രക്കാര്‍ക്ക് നല്‍കേണ്ടി വരും. ഒരു ഇമെയില് വഴിയോ ഫോണ് കോള് വഴിയോ യാത്രക്കാര്‍ക്ക് നഷ്ടപരിഹാരം ക്ലെയിം ചെയ്യാമെന്ന് ഐആര്‍സിടിസി അധികൃതര് അറിയിച്ചു. റദ്ദാക്കിയ ചെക്ക്, പിഎന്‍ആര് വിശദാംശങ്ങള്, ഇന്‍ഷൂറന്‍സ് സര്‍ട്ടിഫിക്കറ്റ് എന്നിവ ഇതോടൊപ്പം നല്‍കണം.\nതീവണ്ടിക്കുള്ളിലും ശിവക്ഷേത്രം; പ്രാർത്ഥനയും പൂജയും... ബി5കോച്ചിലെ 64 നമ്പര് സീറ്റ് ശിവന്!!\nചെന്നൈ- മംഗളൂരു സൂപ്പര്‍ഫാസ്റ്റിലും മലബാറിലും കവര്‍ച്ച: നഷ്ടമായത് 25 ലക്ഷത്തിന്റെ സ്വര്‍ണം\nപോലീസുകാരന്റെ ജാഗ്രത ഒഴിവാക്കിയത് വന് ദുരന്തം: കശ്മീരിലെ ട്രക്കില് തീവ്രവാദികള്‍ക്കായി പ്രത്യേക അറ\nമുംബൈ- ഭുവനേശ്വർ ലോകമാന്യതിലക് എക്സ്പ്രസ് പാളം തെറ്റി, 40 പേർക്ക് പരുക്ക്\nഇന്ത്യൻ ട്രാക്കുകളിൽ ഇനി സ്വകാര്യ ട്രെയിനുകളും, തിരുവനന്തപുരം-ഗുവാഹത്തി ഉൾപ്പെടെ 100 റൂട്ടുകൾ\nട്രെയിന് യാത്രാ നിരക്കുകള് വര്‍ധിപ്പിച്ചു; പുതിയ നിരക്കുകള് ഇന്ന് മുതല് പ്രാബല്യത്തില്\nയാത്രാ നിരക്കുകൾ വർദ്ധിപ്പിച്ച് റെയിൽവേ; പുതുക്കിയ നിരക്ക് ജനുവരി ഒന്നു മുതൽ പ്രാബല്യത്തിൽ വരും\nപാളത്തില് കല്ലുകള്; 20 ഓളം ക്ലിപ്പുകള് ഇളകി, പരശുറാം അട്ടിമറിക്കാന് ശ്രമം?\nകൊൽക്കത്തയിൽ മുസ്ലീം വേഷം ധരിച്ച് ട്രെയിനിന് കല്ലെറിഞ്ഞു, ബിജെപി പ്രവര്‍ത്തകർ അറസ്റ്റിൽ!\ntrain compensation ട്രെയിന് നഷ്ടപരിഹാരം\nPassengers to get compensation as Tejas train delayed by one hour


'ഒടക്കാന് വരട്ടെ, തലയടിച്ച് പൊളിക്കും'; ഒരു മെക്‌സിക്കന് അപാരതയുടെ അവസാന ടീസറും തിയേറ്റര് ലിസ്റ്റും പുറത്ത് | Reporter Live\n‘ഒടക്കാന് വരട്ടെ, തലയടിച്ച് പൊളിക്കും’; ഒരു മെക്‌സിക്കന് അപാരതയുടെ അവസാന ടീസറും തിയേറ്റര് ലിസ്റ്റും പുറത്ത്\nBy Web Desk February 28, 2017 A+ A-\nഫൈനല് ടീസറില് നിന്ന്\nകൗണ്ട് ഡൗണ് ആരംഭിച്ചു കഴിഞ്ഞു. ഒരു മെക്‌സിക്കന് അപാരത തിയേറ്ററുകളിലേക്കെത്താന് വെറും മൂന്ന് ദിവസം മാത്രം. കേരളം ഇത്രയേറെ അക്ഷമയോടെ കാത്തിരുന്ന ഒരു ചിത്രം അടുത്ത കാലത്തൊന്നും ഉണ്ടായിട്ടില്ല. ‘ചുവന്ന് തുടുത്ത’ ഒരു മെക്‌സിക്കന് അപാരത പ്രേക്ഷകരിലേക്കെത്താനിരിക്കെ ചിത്രത്തിന്റെ അവസാന ടീസറും, പ്രേക്ഷകര്‍ക്ക് റിസര്‍വേഷന് സൗകര്യത്തിനായി തിയേറ്റര് ലിസ്റ്റും പുറത്ത് വിട്ടിരിക്കുകയാണ് അണിയറക്കാര്.\nഒരു മെക്‌സിക്കന് അപാരതയുടെ ഇതുവരെ ഇറങ്ങിയ പാട്ടുകളും ടീസറും ട്രെയിലറുമെല്ലാം അത്യധികം ആവേശത്തോടെയാണ് പ്രേക്ഷകര് സ്വീകരിച്ചത്. കോളേജ് ജീവിതത്തിലെ അതേ സമരാവേശത്തോടെയാണ് യുവാക്കള് ചിത്രത്തിനായി കാത്തിരിക്കുന്നത്. എന്നാല് ചിത്രത്തില് ചുവപ്പിന്റെ ആവേശം മാത്രമല്ല പ്രണയവും ഉണ്ട് എന്ന് നേരത്തെ നടന് ടൊവിനോ തോമസ് വ്യക്തമാക്കിയിരുന്നു.\nടൊവിനോ, നീരജ് മാധവ്, ഗായത്രി സുരേഷ് തുടങ്ങിയവര്‍ക്കൊപ്പം സ്ഫടികത്തില് ആട് തോമയുടെ കുട്ടിക്കാലം അവതരിപ്പിച്ച രൂപേഷ് പീതാംബരനും കലിപ്പ് കൂട്ടാനായി ചിത്രത്തില് പ്രധാന വേഷത്തില് എത്തുന്നുണ്ട്. പോളി എന്ന കഥാപാത്രമായാണ് ടൊവിനോ തോമസ് ചിത്രത്തില് എത്തുന്നത്. കലിപ്പ് ഒട്ടും കുറയാത്ത പശ്ചാത്തല സംഗീതവും മെക്സിക്കന് അപാരതയ്ക്ക് മുതല്‍ക്കൂട്ടാണ്.\nജവാന് ഓഫ് വെള്ളിമല, ഹോംലി മീല്‍സ് എന്നീ ചിത്രങ്ങളുടെ സംവിധായകനായ അനൂപ് കണ്ണനാണ് ഒരു മെക്‌സിക്കന് അപാരതയുടെ നിര്‍മാണം. അനൂപ് കണ്ണന് പ്രൊഡക്ഷന്‍സിന്റെ ബാനറില് ഒരുക്കുന്ന ഈ ചിത്രത്തിന്റെ ഛായാഗ്രഹണം പ്രകാശ് വേലായുധന്. റഫീഖ് അഹമ്മദ് എഴുതിയ വരികള്‍ക്ക് മണികണ്ഠന് അയ്യപ്പന് സംഗീതം പകരുന്നു.\nഅവസാന ടീസര് കാണാം:\nഅച്ഛന് നായകനായി അഭിനയിക്കുന്ന സിനിമ സൂപ്പര് ഹിറ്റാവാന് മൊട്ടയടിച്ച കുഞ്ഞാവ; ടോവിനോയുടെ സൈക്കളോജിക്കല്…


മുസാഫിര്: മഞ്ഞു കാല പ്രഭാതം പോലെ\nഞങ്ങളുടെ വീടിനടുത്തുള്ള ദുര്‍ഗ്ഗാദേവിയുടെ അമ്പലവും കഴിഞ്ഞുള്ള ഇടവഴിലൂടെ നടന്ന് അര കിലോമീറ്റര് പോയാല് രാമചന്ദ്രന്റെ പറമ്പായി.ഇന്‍കം ടാക്സ് ഓഫീസിലെ ജോലി കഴിഞ്ഞാല് രാമചന്ദ്രനെ മിക്കവാറും അവിടെ കാണാം. തഴച്ചു നില്‍ക്കുന്ന ജാതിമരങ്ങളുടെയും കാടുപ്പിടിച്ചു നില്‍ക്കുന്ന വാഴകളുടേയും നിഴല് നീണ്ട് ഇരുട്ടിന്റെ കറുത്ത പുതപ്പിനോട് കൂടിച്ചേരുന്ന വരെ. കുട്ടികളുടേതു പോലെ നിഷ്കളങ്കമായ, ഭംഗിയുള്ള ആ മുഖത്ത് സദാ ഒരു പുഞ്ചിരിയും നെറ്റിയില് ചന്ദനക്കുറിയും കാണും.രാമചന്ദ്രന് ജീവിതത്തില് വിഷമിക്കാനായി ഒന്നുമില്ലെ എന്ന് പലപ്പോഴും ഞാന് ആലോചിക്കാറുണ്ട്. വലിയ ഭൂസ്വത്തുണ്ടായിരുന്ന തറവാട്ടിലെ ഒരേയൊരു ആണ്‍പിറ.ഒരു പാടു സ്ഥലങ്ങള് പാരമ്പര്യമായി ഉണ്ടായിരുന്നത് അച്ഛന്റെ കാലം കഴിഞ്ഞപ്പോഴേക്കും അന്യാധീനപ്പെട്ടു.\nകല്യാണം കഴിഞ്ഞ് അഞ്ച് കൊല്ലം കഴിഞ്ഞിട്ടും കുട്ടികളില്ല. “അച്ഛന് നാട് നീളെ നടന്നു വിത്ത് വിതച്ചതിന്റെയാണ് മകന് അനുഭവക്കുന്നത്” എന്ന് ചില നാട്ടുകാരെങ്കിലും അടക്കം പറഞ്ഞു.പക്ഷെ എന്നിട്ടും മഞ്ഞില് മൂടിയ മകരമാസത്തിലെ പ്രഭാതങ്ങള് പോലെ ശാന്തമായിരുന്നു രാമചന്ദ്രന്റെയും ഭാര്യ രേണുവിന്റ്റെയും ജീവിതം.\nപിന്നെ അതില് ചെറിയ ചലനങ്ങളുണ്ടാവുന്നത് കുട്ടികളുണ്ടാവാന് വേണ്ടി അയാള് ഡോക്ടര് തോമാസിനെ കാണാന് തുടങ്ങിയത് മുതലാണ്.\nഡോക്ടര് പരിശോധനകള്‍ക്കു ശേഷം കുഴപ്പം രാമചന്ദ്രനല്ല എന്നാണ് പറഞ്ഞത്.\nഅടുത്ത് കാണേണ്ട തിയതി ആകുന്നതിന് മുന്‍പ് ഡോക്ടര് വീണ്ടും കാണണമെന്ന് പറഞ്ഞപ്പോള് അയാള്‍ക്ക് സംശയമായി.\nഉപചാരങ്ങള്‍ക്ക് ശേഷം പക്ഷെ ഡോക്ടര് പറഞ്ഞത് മറ്റൊന്നാണ്.\n“രാമചന്ദ്രന് , എന്റെ ഒരു സുഹൃത്തിന്റെ ഭാര്യക്ക് കൃത്രിമ ഗര്‍ഭധാരണത്തിന് ഒരു ഡോണറെ വേണം.\nകണ്ടാല് ഏകദേശം ഇയാളുടെ നിറവും പൊക്കവും ഒക്കെയായി ഒത്തു പോകും അയാള്‍ക്ക്.നിങ്ങള് അറിയാത്ത ആളാണ്.“\nഒരു നിമിഷം നിര്‍ത്തി രാമചന്ദ്രന്റെ മുഖഭാവം പഠിച്ച ശേഷം ഡോക്ടര് തുടര്‍ന്നു.\n“ഞാന് നിര്‍ബ്ബന്ധിക്കുന്നില്ല.ഇഷ്ടമുണ്ടെങ്കില് മാത്രം മതി “\nആരോടും ഇതു വരെ ഒന്നും വയ്യ എന്നു പറഞ്ഞിട്ടില്ല,അയാള് . ഒരാഴ്ച കൂട്ടിയും കിഴിച്ചും ആലോചിച്ച ശേഷം സമ്മതിച്ചു.\nപക്ഷെ ചെയ്തത് ശരിയായോ എന്ന ചിന്ത അയാളുടെ മനസ്സില് വന്നു വീണു. രേണു അറിഞ്ഞാലുള്ള ഭവിഷ്യത്തുകള് ഓര്‍ത്തപ്പോള് അത് പതുക്കെ വലുതാവന് തുടങ്ങി.\nചിന്താധാരകളില് പെട്ടു വലഞ്ഞ അയാള് അമ്മ പറയാറുള്ള പോലെ രാമായണം എടുത്ത് പകുത്ത് നോക്കി. കിട്ടിയത്,അയോദ്ധ്യാകാണ്ഡത്തിന്റെ അവസാനം.രാജ്യവും ബന്ധുക്കളേയും ഉപേക്ഷിച്ച് കാട്ടിലേക്ക് പോകാന് നില്‍ക്കുന്ന രാമന് അയാളെ ആശ്വസിപ്പിക്കാനായില്ല.\nയാദൃശ്ചികമായി ഡോക്ടറെ ഒരു ദിവസം ബാറില് വച്ച് കണ്ടു.രാമചന്ദ്രനെ നിര്‍ബന്ധിച്ച് ഒരു കക്ഷി വിളിച്ചുകൊണ്ട് പോയതാണ്.\nഡോക്ടറുടെ അടുത്ത് ആരുമില്ലാതായപ്പോള് രാമചന്ദ്രന് ആകാംക്ഷയോടേ അന്നത്തെ ആ സംഭവത്തെക്കുറിച്ച് തിരക്കി.\nരാമചന്ദ്രന് തീരെ പ്രതീക്ഷിക്കാത്ത ഒരു കാര്യമാണ് ഡോക്ടര് ചെയ്തത്. നാടകീയമായി കൈകള് പകുതി മുകളിലേക്കു പൊക്കി,പിന്നെ പറഞ്ഞു.\n“വിതക്കുന്നവന് വിത്തുവിതപ്പാനായി പോയി.\nവിതക്കുമ്പോള് ചിലത് മുള്ളുകള്‍ക്കിടയില് വീഴുകയും മുള്ളുകള് അവയെ ഞെരുക്കിക്കളയുകയും ചെയ്തു.\nചിലതു വഴിയരികെ വീണിട്ടു ചവിട്ടിപ്പോകയും ആകാശത്തിലെ പറവകള് അതിനെ തിന്നുകളകയും ചെയ്തു.\nമറ്റു ചിലതു നല്ല നിലത്തു വീണു മുളച്ചു നൂറുമേനി ഫലം കൊടുത്തു.\nലൂക്കോസ് എഴുതിയ സുവിശേഷം അദ്ധ്യായം ?” ...പിന്നെ ഉത്തരം കിട്ടാനെന്ന പോലെ അയാളുടെ മുഖത്തേക്ക് നോക്കി.\nപിന്നെ സ്വരം താഴ്ത്തി\n“ധൈര്യമായി ഇരി രാമചന്ദ്രാ,കൂടുതല് അറിയാത്തതു തന്നെയല്ലെ നല്ലത്?”\nപിന്നെ ചില്ല് ഗ്ലാസ് പൊന്തിച്ച് കാട്ടി ചോദിച്ചു.\n“ഒന്നും കൂടി പിടിക്കുന്നോ ?”\nഎന്നാല്, അടുത്ത അപ്പോയിന്മെന്റിനു കാണാം.\nഡോക്ടര് പിന്നെ കണ്ണിലെ കരടു കളയുന്ന കൈവഴക്കത്തോടെ വിഷയം മറ്റെന്തിലേക്കൊ തിരിക്കുന്നത് അയാള് വിഷണ്ണനായി നോക്കി നില്‍ക്കുകയും ചെയ്തു.\nകുറെ നാളത്തേക്ക് ആ വിചാരങ്ങള് അധികം അയാളുടെ ചിന്തകളില് അധികം വന്നതേയില്ല.പക്ഷെ ചിലപ്പോഴൊക്കെ രേണുവിനു മുന്നില് നില്‍ക്കുമ്പോള് അയാള്‍ക്ക് കുറ്റബോധം തോന്നാതിരുന്നില്ല. തന്റെ മനസ്സ് അരുവിയിലെ തെളിഞ്ഞ വെള്ളം പോലെയാണെന്നും അവള് അതില് ഓടി നടക്കുന്ന ചിന്താശലകങ്ങള് പോലും കാണുന്നുണ്ടെന്നും കരുതി ഇടക്കൊക്കെ പരിഭ്രമിക്കുകയും ചെയ്തു.ജാതിപ്പൂവിന്റെ മണവുമായി വരുന്ന കാറ്റും രേണുവിന്റെ ശരീരത്തിന്റെ തണുപ്പും അയാളുടെ ഉഷ്ണം ശമിപ്പിച്ചില്ല.\nപിന്നെ ക്രമേണ അയാള് എല്ലാം മറന്നു . ഫയലുകളിലെ അക്കങ്ങളിലേക്കും വീടിനു ചുറ്റുമുള്ള തോട്ടത്തിലേക്കും രേണുവിലേക്കും മടങ്ങി.മാസങ്ങള്‍ക്ക് മീതെ കൊഴിഞ്ഞുവീണ വര്‍ഷങ്ങള് ക്രമേണ എല്ലാം മറവിയില് മൂടി.\nഒരു ദിവസം ഡോക്ടറുടെ ലാബ് അസ്സിസ്റ്റന്റ് പിള്ളയെ ബാറില്  കണ്ടു മുട്ടുന്നത് വരെ .\nഅന്നും ഒരു കക്ഷിയുടെ കൂടെ ഒരു വിസ്ക്കിയും പിടിച്ചിരിക്കുമ്പോഴാണ് കണ്ടത്.\nഅര മണിക്കൂര് മുന്‍പ് മഴപെയ്തിട്ടും പിള്ളയുടെ ഇരട്ടത്താടിയുള്ള കഴുത്തില് കൂടി വിയര്‍പ്പ് ഒഴുകുന്നുണ്ടായിരുന്നു.ഒരു നാല് ലാര്‍ജെങ്കിലും വിട്ടാലെ പിള്ള വിയര്‍ക്കാന് തുടങ്ങുകയുള്ളൂ എന്ന് ആരോ പറഞ്ഞ് കേട്ട് അറിയാമായിരുന്നു.\n“സാറെ ആ ലാണില് നില്‍കുന്ന സ്ത്രീയെ ഒന്നു നോക്കിയെ , വല്ല പരിചയമുണ്ടോന്ന്” - പിള്ള.\nരാമചന്ദ്രന് നോക്കി.ഏതാണ്ട് രേണുവിന്റെ പ്രായമുള്ള,എന്നാള് അവളേക്കാള് കുറച്ചു തടിച്ച സുന്ദരിയായ ഒരു സ്ത്രീ.\n“ഇല്ല പിള്ളെ “\n“അപ്പോ സാറിനറിയില്ല അല്ലേ ? ഉം , കൂടെയുള്ള കുട്ടിയേയോ ? “\nനല്ല ഓമനത്തമുള്ള ഒരു പെണ്‍കുട്ടി. കഷ്ടിച്ചു നടന്നു തുടങ്ങുന്നതേയുള്ളു.അമ്മ മറ്റാരോടോ സംസാരിച്ച് നില്‍ക്കുന്ന തക്കം നോക്കി മഴ ചെടികളില് ഉപേക്ഷിച്ച് പോയ വെള്ളത്തുള്ളികള് കുടഞ്ഞ് കളിക്കുന്നു.\n“കണ്ടിട്ടു ഒന്ന് എടുത്താല് കൊള്ളാമെന്ന് തോന്നുന്നുണ്ടോ ഷാറെ“പിള്ള ചെറുതായി കുഴഞ്ഞ് തുടങ്ങിയ ശബ്ദത്തില് പതുക്കെ ചോദിച്ചു\n“ഉം” അയാള് ഉണ്ടെന്നൊ ഇല്ലെന്നോ പറഞ്ഞില്ല.\n“ചോരക്ക് വെള്ളത്തിനേക്കാള് കട്ടി കൂടുംന്ന് ആരോ ഇന്നാളും കൂടി ഇവിടെ ഈ ബാറില് ഇരുന്നു പറഞ്ഞു“\n“താന് എന്താ പറഞ്ഞ് വരുന്നത് ,പിള്ളേച്ചാ ?” രാമചന്ദ്രന് ചെറുതായി വിറക്കുന്ന ശബ്ദത്തില് അയാളുടെ മുഖത്തേക്ക് നോക്കി ചോദിച്ചു.\n“സാറെ രണ്ട് രണ്ടര വര്‍ഷം മുന്‍പ് പുറത്തുള്ള ഒരു പാര്‍ട്ടിക്ക് ... കൊടുത്തത് ഓര്‍മ്മയുണ്ടോ “ ?\n“തോമസ് ഡോക്ടറോട് ആളറിയാന് പലവട്ടം ചോദിച്ചതും, ഉത്തരം കിട്ടാത്തതും?”\nമദ്യത്തിന്റെ ലഹരി കയറിയ ഞരമ്പിലൂടെ ഓടി അത് രാമചന്ദ്രന്റ്റെ പ്രജ്ഞയിലെത്താന് സെക്കന്‍ഡുകള് എടുത്തു.\n“ഈശ്വരന്മാരെ, വായില് തോന്നിയത് വല്ലതും പറയല്ലേ,പിള്ളേച്ചാ”\nപിള്ള പിടിച്ചാല് പിടിയെത്താത്ത തന്റെ കഴുത്തില് , തൊണ്ടമുഴക്കു മുകളിലായി രണ്ടു കയ്യ് കൊണ്ടും പിടിച്ചു.\nഎന്നിട്ടു പറഞ്ഞു .\n“സാറെ, പിള്ളയുടെ മനസ്സില് കളവില്ല , സത്യം.പക്ഷെ ഞാന് ഇത് പറഞ്ഞൂന്ന് സാറ് ആരോടെങ്കിലും പറഞ്ഞാല് അതോടെ പിള്ളയുടെ കഞ്ഞികുടി മുട്ടും.”\nപിന്നെ അയാള്‍ക്ക് അവിടെ ഇരിക്കണമെന്നു തോന്നിയില്ല.പിള്ളയുടെ തടുക്കലുകള് ചെവികൊള്ളാതെ കൂടെയുള്ള ആളോട് പറഞ്ഞ് പെട്ടെന്ന് പുറത്തിറങ്ങി.\nവീട്ടിലെത്തിയതും അവള് വന്നു വാതില് തുറന്നതും ഒന്നും അയാള് അറിഞ്ഞില്ല.പിന്നെ ഒന്നു രണ്ടു ദിവസത്തേക്കു അവളുടെ മുഖത്ത് നോക്കുമ്പോള് അയാളുടെ മനസ്സ് പൊള്ളുകയായിരുന്നു.മനസ്സിലെ ഭാരം ഒന്നു ഇറക്കാന് ഒരിടം കിട്ടാതെ അയാള് ഖിന്നനായി.വല്ലപ്പോഴും ഒരിക്കല് ആരെങ്കിലും കക്ഷികളുടെ കൂടെ പോകുന്നതല്ലാതെ സ്ഥിരമായി ബാറില് പോകുന്നത് രേണുവിന് ഇഷ്ടമാവില്ലെന്നു അറിയാവുന്നത് കൊണ്ട് അതിനും തുനിഞ്ഞില്ല.\nപലപ്രാവശ്യം വിചാരിച്ചു എല്ലാം അവളോടു ഏറ്റു പറഞ്ഞാലോ,ഇനി വേറെ വല്ലവരും പറഞ്ഞു പറഞ്ഞ് അവള്‍ക്ക് വല്ല തെറ്റിദ്ധാരണയും വരുന്നതിനു മുന്‍പ്?പക്ഷെ അതു അന്നു പറയാത്തതെന്തേ എന്നു ചോദിച്ചാല് ?അതിനുള്ള മനസ്സാന്നിദ്ധ്യം ഒരിക്കലും അയാള്‍ക്ക് കിട്ടിയില്ല.\nഅയാളുടെ ഭാവ മാറ്റം അവളും ശ്രദ്ധിക്കുന്നുണ്ടായിരുന്നു.\nഅന്നു തലവേദനയാണെന്നു പറഞ്ഞ് അയാള് നേരത്തെ കിടന്നു.പാതി ഉറക്കത്തില് അവള് മുറിയില് വന്നതും പിന്നെ നനഞ്ഞ തുണി അയാളുടെ നെറ്റിയിടുന്നതും അറിഞ്ഞു,മനസ്സിന്റെ ഭാരം പിന്നെയും കൂടി.അയാള് നിശ്ശബ്ദനായി കരഞ്ഞു.\nഒരാഴ്ച കഴിഞ്ഞു അവള് പറഞ്ഞു.\n“ നാളെ ഒരു പിറന്നാളിന് ക്ഷണമുണ്ട്,ട്ടോ എന്റ ഒരു കൂട്ടുകാരിയുടെ വീട്ടില് “\n“അറിയാത്ത ആളുടെ വീട്ടിലേക്ക് ഞാന് ഇല്ല , നീ തന്നെ ഒരു ഓട്ടോ വിളിച്ചു പൊയ്ക്കൊ“\n“അയ്യൊ അതു പറ്റില്ല.ചേട്ടനും കൂടി വരുന്നെങ്കിലേ ഞാന് പോകുന്നുള്ളു.\nഎന്റെ കൂടെ പഠിച്ചതാ,അവര് പുറത്തെവിടെയോ ആയിരുന്നത്രെ.ഇപ്പോള് മതിയാക്കി ഇവിടെ വന്നു താമസമാക്കിയതാ”.\nഒഴിവുകഴിവുകള് പറഞ്ഞിട്ടും രേണു സമ്മതിക്കാത്തത്കൊണ്ട് പിറ്റേന്നു വൈകീട്ട് അവര് അവിടെ പോയി.\nസമ്മാനപ്പൊതി അവള് കൂട്ടുകാരിയുടെ കയ്യില് കൊടുത്തപ്പോള് രാമചന്ദ്രന് തല പൊന്തിച്ച് നോക്കി.\nഅന്നു ബാറിന്റെ ലാണില് വച്ചു കണ്ട അതേ കുട്ടിയും അമ്മയും.അയാള്‍ക്ക് തല കറങ്ങുന്ന പോലെ തോന്നി. അവള് കുട്ടിയേയും എടുത്ത് അകത്തേക്കു നടന്നു.\nവീട് നല്ല നന്നായി അലങ്കരിച്ചിരുന്നതൊന്നും അയാളുടെ കണ്ണില് പെട്ടതേയില്ല.അയാളെയും അവള് കണ്ണ് കൊണ്ട് അകത്തേക്കു വിളിച്ചു. അവള് അകത്തളവും കടന്ന് ഉള്ളിലെ മുറിയിലേക്ക് പ്രവേശിച്ചു.മുറിയില് അവര് മൂന്നു പേരും മാത്രമായപ്പോള് അവള് ആ കുഞ്ഞിക്കവിളില് തൊട്ടു , എന്നിട്ടു സ്വകാര്യം പോലെ പക്ഷെ അയാള്‍ക്കു മാത്രം കേള്‍ക്കാവുന്ന സ്വരത്തില് പറഞ്ഞു.\nമോളെ ദാ അച്ഛനൊരു ഉമ്മ കൊടുത്തേ !\nരേണുവിന്റെ മുഖത്ത് വിരിഞ്ഞു വരുന്ന കുസൃതിച്ചിരി കണ്ട് കരയണോ,ചിരിക്കണോ എന്നാലോചിച്ച് പോയി അയാള്.\nLabels: കഥ., ദാമ്പത്യം\nposted by മുസാഫിര് @ 6:00 pm 35 comments links to this post\nAt 4:48 pm, November 02, 2008, മുസാഫിര് said...\nഞങ്ങളുടെ വീടിനടുത്തുള്ള ദുര്‍ഗ്ഗാദേവിയുടെ അമ്പലവും കഴിഞ്ഞുള്ള ഇടവഴിലൂടെ നടന്ന് അര കിലോമീറ്റര് പോയാല് രാമചന്ദ്രന്റെ പറമ്പായി.ഇന്‍കം ടാക്സ് ഓഫീസിലെ ജോലി കഴിഞ്ഞാല് രാമചന്ദ്രനെ മിക്കവാറും അവിടെ കാണാം. തഴച്ചു നില്‍ക്കുന്ന ജാതിമരങ്ങളുടെയും കാടുപ്പിടിച്ചു നില്‍ക്കുന്ന വാഴകളുടേയും നിഴല് നീണ്ട് ഇരുട്ടിന്റെ കറുത്ത പുതപ്പിനോട് കൂടിച്ചേരുന്ന വരെ.\n- ഒരു കഥ.\nAt 7:54 pm, November 02, 2008, പ്രയാസി said...\nരാമചന്ദ്രനെന്തിനാ ഇക്കാര്യത്തില് കുറ്റബോധം!?\nAt 8:21 pm, November 02, 2008, ഗോപക് യു ആര് said...\nസിനിമക്ക് പറ്റിയ കഥയാണല്ലൊ...\nAt 8:37 am, November 03, 2008, കുട്ടിച്ചാത്തന് said...\nചാത്തനേറ്:അവസാന ഭാഗം തീരെ വ്യക്തമല്ല..\n“രേണുവിന്റെ മുഖത്ത് വിരിഞ്ഞു വരുന്ന കുസൃതിച്ചിരി ” മൂന്ന് പേരല്ലേ മുറിക്കകത്ത് പോയത്? രേണു പോയോ? ഇനി ‘അവള് ’ രേണുവെങ്കില് എങ്ങനറിഞ്ഞൂ?\nAt 9:01 am, November 03, 2008, മുന്നൂറാന് said...\nകഥ കൊള്ളാം. അവതരണം ഒന്നുകൂടി നന്നാക്കാമായിരുന്നു.\nAt 9:05 am, November 03, 2008, ശ്രീ said...\nവെറും കഥയാണോ മാഷേ...?\nAt 9:31 am, November 03, 2008, വേണു venu said...\nകഥയ്ക്ക് പുതുമയുണ്ട്. സംഭവ്യം.\nAt 9:55 am, November 03, 2008, kaithamullu : കൈതമുള്ള് said...\n‘മോളെ ദാ അച്ഛനൊരു ഉമ്മ കൊടുത്തേ !‘\n“അവര് അവര് പുറത്തെവിടെയോ ആയിരുന്നത്രെ“- അപ്പൊ ആളുണ്ട്, അല്ലേ?\nഅല്ല, ബാബു, ആരാ?\n(ചെവിയില് പറഞ്ഞാ മതി!)\nAt 3:43 pm, November 03, 2008, ദേവീ വിലാസം സ്ക്കൂള് കുമാരനല്ലൂര് said...\nAt 3:59 pm, November 03, 2008, മുസാഫിര് said...\nപ്രയാസി : നന്ദി.ചുമ്മാ,നിഷ്കളങ്കനായത് കൊണ്ടാണ്.\nഗോപക് : :-) അത്രയ്ക്ക് വേണോ ?\nകുട്ടിച്ചാത്തന് : രേണു മുറിയില് പോയി ,കൂട്ടുകാരി പറഞ്ഞു കാണുമായിരിക്കും.\nമുന്നൂറാന്: നിര്‍ദ്ദേശത്തിനു നന്ദി,ഇനിയും ശ്രമിക്കാം.\nശ്രീ : ജീവിതത്തില് നിന്നല്ലെ കഥകള് ഉണ്ടാവുന്നത്.\nAt 6:07 pm, November 03, 2008, മാണിക്യം said...\nഇതു വെറും ഭാവനയല്ല.\nഎന്തോ വീണുകിട്ടി , പക്ഷേ ആ ആഖ്യായനം\nഇത്തിരി കൂടി കട്ടി കൂട്ടാമായിരുന്നു,ചിലായിടത്ത് കഥ ചോര്‍ന്നു പൊയി .. എന്നാലും തീം നന്നായി. വേറിട്ട് നില്‍ക്കുന്നുണ്ട്.കൊള്ളാം .\nAt 6:09 pm, November 03, 2008, രാമചന്ദ്രന് വെട്ടിക്കാട്ട്. said...\nനീട്ടിവലിച്ചാല് സീരിയലുകാര് കൊണ്ടുപോകും.\nAt 8:16 am, November 04, 2008, ചന്ദ്രകാന്തം said...\nഇനീപ്പൊ കഥയല്ലെങ്കിലും... ചിലതൊക്കെ പുതുമ തന്നെ.\nAt 2:30 pm, November 04, 2008, തറവാടി said...\nAt 4:46 pm, November 04, 2008, സണ്ണിക്കുട്ടന് /Sunnikuttan said...\nവ്യത്യസ്ഥമായിട്ടുള്ള അവതരണമണല്ലോ? കൊള്ളാം. ഗോപക് പറഞ്ഞ പോലെ സിനിമയാക്കണോ?\nAt 6:08 pm, November 04, 2008, കരീം മാഷ് said...\nAt 8:59 pm, November 04, 2008, ശ്രുതസോമ said...\nകഥയ്ക്ക് പുതുമയുണ്ട് എന്ന് ചിലരൊക്കെ പരഞ്ഞു കണ്ടു.\nകഥയ്ക്ക് പുതുമയില്ല മുസാഫിർ-\nകഥയ്ക്ക് പുതുമയല്ല,നല്ല ആഖ്യാന ശൈലി കഥാകാരനുള്ളതു കാരണം വായനക്കാർ ബോറടിക്കുന്നില്ല എന്നതാണു സത്യം.\nAt 7:30 pm, November 05, 2008, lakshmy said...\nകഥയുടെ അവസാനം രേണുവിനു കുസൃതിച്ചിരി ആയിരുന്നെങ്കിലും എനിക്കു കരച്ചിൽ വന്നതെന്തിനാണോ?!\nദൈവത്തിന്റെ മാലാഖക്കുഞ്ഞുങ്ങളെ ആർക്കാ വെറുക്കാനാവുക. കഥ ഇഷ്ടമായി\nAt 12:49 pm, November 06, 2008, സുല് |Sul said...\nനല്ല കഥ. അവതരണവും നന്നായിട്ടുണ്ട്.\nഇതു നല്ല കഥ. ഇതിന്റെ അവസാനം എന്താ ഇങ്ങനെ?\nAt 1:54 pm, November 06, 2008, മുസാഫിര് said...\nവേണുജി.നന്ദി കഥാ സംഭവം എന്നുപറയാം.\nകൈതചേട്ടാ.പൂ‍ച്ച ചാക്കില് തന്നെ കിടന്നോട്ടേന്നേയ്.\nമാണിക്യം.വിമര്‍ശങ്ങള് റൈറ്റ് സ്പിരിറ്റില് തന്നെ എടുക്കുന്നു,ഇനി ശ്രദ്ധിക്കാം.\nരാമചന്ദ്രന്.സീരിയലിന്റെ കൂമ്പടഞ്ഞില്ലെ?,റിയാലിറ്റി ഷോ ആണെങ്കില് നോക്കാം :)\nAt 3:56 pm, November 06, 2008, poor-me/പാവം-ഞാന് said...\nFamily quarrel in somany houses guarenteed by musafir.\nkahaani khar -kharki hojaayenge within 10 years!\nAt 4:08 pm, November 11, 2008, ഏറനാടന് said...\nസില്‍മാ എഴുത്തുകാര് ഇക്കഥ കാണേണ്ട. അടിച്ചുമാറ്റും. തിരശ്ശീലയില് വരുമ്പോഴേ എഴുത്തുകാരന് പോലും തിരിച്ചറിയൂ. ഏതായാലും നല്ല ഇതിവൃത്തം ഇഷ്‌ടപ്പെട്ടുട്ടോ.\nAt 4:57 pm, November 11, 2008, Sureshkumar Punjhayil said...\nReally nice one. Best wishes...!!!\nAt 8:16 pm, November 12, 2008, ഗീതാഗീതികള് said...\nകഥ കൊള്ളാം കേട്ടൊ.\nAt 2:55 pm, November 13, 2008, മഴത്തുള്ളി said...\nരാമചന്ദ്രനു തന്റെ മകളെ കണ്ടുപിടിക്കാന് സാധിച്ചു എന്ന സന്തോഷത്തിനു പകരം ഭാര്യയോടുള്ള സ്നേഹവും കുറ്റബോധവുമാണ് ഈ കഥയില് മുന്നിട്ടു നില്‍ക്കുന്നത്. പലരും പറഞ്ഞതുപോലെ നല്ലൊരു ഇതിവൃത്തം. ഇപ്പോ സിനിമാക്കാരിത് അടിച്ചുമാറ്റി കാണും ;)\nAt 7:29 am, November 18, 2008, ഖാന്‍പോത്തന്‍കോട് said...\nAt 7:34 pm, November 23, 2008, അത്ക്കന് said...\nഅവസാന ഭാഗം മനസ്സിനെ വല്ലണ്ടൊന്നിളക്കി.\nതികച്ചും വ്യത്യാസമുള്ളൊരു പ്രമേയം .\nനന്നായി ഭാവുകങ്ങള് ....\nAt 11:29 am, November 25, 2008, B Shihab said...\nAt 9:15 am, November 29, 2008, ജ്യോതീബായ് പരിയാടത്ത് said...\nthanks for the comment in my post 'ആറാമത്തെ കാവല്‍ക്കാരന്'\nഅതേതാ ആറാം ഇന്ദ്രിയം ?\nആറാം ഇന്ദ്രിയം എന്നു നമ്മള് പറയും\nപ്രജ്ഞ, പ്രതീക്ഷ , പ്രത്യാശ.... എന്തുമാവാം\nsorry mailid kittaanjathukondanu maripati ingane vendivannath.\nAt 12:06 pm, November 30, 2008, സ്നേഹതീരം said...\nനല്ല ഒഴുക്കുള്ള കഥ പറച്ചിൽ. എനിക്കും വളരെ ഇഷ്ടമായി.\nAt 7:20 pm, December 11, 2008, ഗൗരിനാഥന് said...\nകഥ മുന്‍പെ കേട്ടത് തന്നെ, പക്ഷെ അതു പറഞ്ഞ സ്റ്റൈല് സുന്ദരമായതു കൊണ്ട് മനസ്സില് തട്ടി...\nAt 3:35 pm, December 27, 2008, മുരളിക... said...\nAt 1:55 pm, January 25, 2009, ശ്രീക്കുട്ടന് | Sreekuttan said...\nരാമചന്ദ്രന് ഇത്രയ്ക്ക് ഭയപ്പെടുന്നത് എന്തിനാണ്? കുറ്റബോധം തോന്നേണ്ട കാര്യമുണ്ടോ?..അറിയില്ല..\nനല്ല കഥയാണ്.. പുതുമയുണ്ട്..\nAt 5:43 pm, January 25, 2009, പാര്‍ത്ഥന് said...\nവായനാസുഖം ഉണ്ടായിരുന്നു. പുതിയ രീതിയായാലും പഴയ രീതിയായാലും അതാണ് കഥാകാരന്റെ വിജയം.\nരേണു അറിയാൻ ഇടയായ സാഹചര്യങ്ങൾ എവിടെയെങ്കിലും ഒന്നു സൂചിപ്പിച്ചിരുന്നെങ്കിൽ അവസാന വരികൾക്ക് കുറച്ചുകൂടി ഭംഗിയുണ്ടാകുമായിരുന്നു.\nകൊടുക്കുന്നവൻ അറിയാതിരിക്കുന്നപോലെ കിട്ടുന്നവനും അറിയില്ലല്ലോ. വിത്ത് ഒന്നല്ല എന്ന ഒരു പേടി ഉണ്ടാവുന്നതും നല്ലതാണ്. എല്ലാവരും കൂടി ഒരു സ്കൂളിൽ എത്തിപ്പെട്ടാലത്തെ അവസ്ഥ.\nAt 8:31 am, January 29, 2009, മുസാഫിര് said...\nപാവം ഞാന്: അങ്ങിനെ ആവാതിരിക്കട്ടെ !\nശ്രീകുട്ടന്.രാമചന്ദ്രന് അനാവശ്യ കാര്യങ്ങക്കും ബേചാറാവുമെന്നെ .\nപാര്‍ത്ഥന്.രേണുവിന്റെ സുഹൃത്താണെന്ന് സൂചിപ്പിച്ചിരുന്നു :)


പത്ത് ലക്ഷത്തിന് ഇതിലും നല്ല വീട് സ്വപ്നങ്ങളിൽ മാത്രം..!!\nവീട് നിർമാണം അത്ര എളുപ്പമുള്ള ഒന്നല്ല. വീട് നിർമ്മാണത്തിന് ഇറങ്ങിപ്പുറപ്പെടുന്ന പോലെ തന്നെ വീട് നിർമ്മാണം പൂർത്തിയാക്കാൻ കഴിയണമെന്നില്ല. പലപ്പോഴും വിചാരിച്ച ബഡ്ജറ്റിൽ വീട് നിർമ്മാണം പൂർത്തിയാക്കാൻ കഴിയാതെ വരാറുണ്ട്. വീട് മനോഹരമാക്കാൻ സഹായിക്കുന്ന ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്.\nവളരെ മനോഹരമായി തന്നെ ചിലവ് കുറഞ്ഞ രീതിയിൽ തയ്യാറാക്കിയിരിക്കുന്ന ഒരു വീടിന്റെ ഡിസൈൻ ആണ് ഇവിടെ കാണാൻ കഴിയും. ഈ ഒരു വീട് നിങ്ങൾ കാണാൻ സാധ്യത കൂടുതലാണ്. തൃശ്ശൂർ ജില്ലയിൽ വള്ളത്തോൾ നഗറിൽ ആണ് ഈ വീട് സ്ഥിതി ചെയ്യുന്നത്. ഫ്രഞ്ച് വീടുകളുടെ ഡിസൈനിൽ ആണ് ഈ വീട് നിർമ്മിച്ചിരിക്കുന്നത്.\nഈ വീട് നിർമ്മാണത്തിന് ആകെ ചിലവ് വന്നിരിക്കുന്നത് 10 ലക്ഷം രൂപയാണ്.5സെന്റ് സ്ഥലത്തിൽ ആണ് ഈ വീട് സ്ഥിതി ചെയ്യുന്നത്. ഒന്നേമുക്കാൽ സെന്റ് ഭാഗത്താണ് വീട് സ്ഥിതി ചെയ്യുന്നത്.. 548 സ്ക്വയർ ഫീറ്റ് ആണ് ഇതിന്റെ ഏരിയ ഉള്ളത്. ഇതിൽ രണ്ട് ബെഡ്റൂമുകൾ910 സൈസിൽ ഉണ്ട്. ഇത് രണ്ടും അറ്റാച്ചഡ് ആയാണ് നിർമ്മിച്ചിരിക്കുന്നത്.\nഅതുപോലെ ഒരു ഓപ്പൺ കിച്ചൻ ഉണ്ട് സിറ്റൗട്ട് ഹോൾ ഡൈനിങ് എന്നിവയും നൽകിയിട്ടുണ്ട്. മുകളിൽ ചെറുതായി ബാൽക്കണിയും നിർമിച്ചിട്ടുണ്ട്. വി ബോർഡ് ജിഐ പൈപ്പുകൾ എന്നിവ ഉപയോഗിച്ചാണ് നിർമ്മിച്ചിരിക്കുന്നത്. ആരും കൊതിച്ചു പോകുന്ന രീതിയിലാണ് ഈ വീട് കാണാൻ കഴിയുക. കൂടുതൽ അറിയുവാൻ ഈ വീഡിയോ കാണൂ.\nകാഴ്ച പ്രശ്നങ്ങൾ ഇനി നിങ്ങളെ അലട്ടില്ല… ശാശ്വതമായ പരിഹാരം കാണാം…\nവിര ശല്യം ഇനി തിരിഞ്ഞുനോക്കില്ല ശരീരത്തിലെ മറ്റ് അസുഖങ്ങൾക്കും പരിഹാരം..!!


PC Chacko against Ramesh Chennithala and Oomman Chandy 'ഉമ്മൻചാണ്ടിയും രമേശും വീട്ടിലിരുന്ന് തീരുമാനിക്കുന്നു'; ഗ്രൂപ്പിസം കൊണ്ട് പൊറുതിമുട്ടിയെന്ന് ചാക്കോ | Indian Express Malayalam\npc chacko against ramesh chennithala and oomman chandy\nഇന്ന് ഡൽഹിയിൽ വിളിച്ചുചേർത്ത വാർത്താസമ്മേളനത്തിലാണ് താൻ കോൺഗ്രസ് വിടുകയാണെന്ന് ചാക്കോ പ്രഖ്യാപിച്ചത്. രാജിക്കത്ത് കോൺഗ്രസ് ദേശീയ അധ്യക്ഷ സോണിയ ഗാന്ധിക്ക് കൈമാറി\nUpdated: March 10, 2021 6:11:55 pm\nന്യൂഡൽഹി: കരുണാകരനും ആന്റണിയും കൊണ്ടുനടന്ന ഗ്രൂപ്പല്ല ഇപ്പോൾ കോൺഗ്രസിലെന്ന് പി.സി.ചാക്കോ. കേരളത്തിലെ ഗ്രൂപ്പിസത്തിൽ പൊറുതിമുട്ടിയാണ് താൻ പാർട്ടി വിടുന്നതെന്ന് ചാക്കോ ആവർത്തിച്ചു. കരുണാകരന്റെയും ആന്റണിയുടെയും കാലത്ത് ഇവിടെ ഗ്രൂപ്പുകൾ ഉണ്ടായിരുന്നു. എന്നാൽ, അന്ന് രണ്ട് ഗ്രൂപ്പുകൾ ആണെങ്കിലും പരസ്‌പരം ചർച്ച നടന്നിരുന്നു. ഇന്ന് ഉമ്മൻ ചാണ്ടിയും രമേശ് ചെന്നിത്തലയും കൊണ്ടുനടക്കുന്ന ഗ്രൂപ്പിൽ അത്തരം ചർച്ചകളൊന്നും നടക്കുന്നില്ലെന്ന് ചാക്കോ കുറ്റപ്പെടുത്തി.\n“ഗ്രൂപ്പ് പണ്ടും ഉണ്ടായിരുന്നു. പക്ഷേ, പണ്ടത്തെ ഗ്രൂപ്പല്ല ഇപ്പോൾ. കരുണാകരനും ആന്റണിയും രണ്ട് ഗ്രൂപ്പായിരുന്നു. അവര് പോയി കഴിഞ്ഞപ്പോൾ ആ ഗ്രൂപ്പ് അവകാശപ്പെടുത്തിയത് ഉമ്മൻ ചാണ്ടിയും രമേശ് ചെന്നിത്തലയുമാണ്. അന്ന് പാർട്ടി ഒന്നിച്ചിരുന്ന് ആലോചിക്കുമായിരുന്നു. കരുണാകരനും ആന്റണിയുമുള്ള കോൺഗ്രസ് രണ്ട് ശക്തമായ ഗ്രൂപ്പ് ആണെങ്കിലും തൃശൂരിൽ കരുണാകരൻ മത്സരിക്കുന്ന സീറ്റിൽ വേറെ സ്ഥാനാർഥിയുണ്ടോയെന്ന് അന്ന് ഞങ്ങൾ ആലോചിക്കുമായിരുന്നു. ഇന്നിപ്പോൾ അങ്ങനെയല്ല. ഇന്ന് ഉമ്മൻ ചാണ്ടിയും രമേശ് ചെന്നിത്തലയും അവരവരുടെ വീട്ടിലിരുന്ന് സീറ്റുകൾ വീതംവയ്‌ക്കുകയാണ്. ഒരു ഗ്രൂപ്പിന്റെ സീറ്റ് രമേശ് തീരുമാനിക്കും. മറ്റേത് ഉമ്മൻ ചാണ്ടി തീരുമാനിക്കും. കരുണാകരനും ആന്റണിയും കൊണ്ടുനടന്ന ഗ്രൂപ്പല്ല ഇന്നത്തേത്,” ചാക്കോ പറഞ്ഞു.\nRead Also: ‘ഇവിടെ മൊത്തം പ്രശ്‌നമാണ്;’ പി.സി.ചാക്കോ കോൺഗ്രസ് വിട്ടു\nഗ്രൂപ്പ് രാഷ്ട്രീയം കോൺഗ്രസിന്റെ അപജയത്തിനു കാരണമാകുമെന്ന് ചാക്കോ പറഞ്ഞു. ഗ്രൂപ്പുകൾക്ക് അതീതമായി കോൺഗ്രസിനെ ശക്തിപ്പെടുത്താനാണ് ശ്രമിച്ചത്. എന്നാൽ, അത് ഫലം കണ്ടില്ല. അതുകൊണ്ടാണ് രാജിവയ്‌ക്കുന്നതെന്നും ചാക്കോ വാർത്താസമ്മേളനത്തിൽ വ്യക്തമാക്കി.\n“ഉമ്മൻ ചാണ്ടിയും രമേശ് ചെന്നിത്തലും തന്ന പേരുകളാണ് സ്ഥാനാർഥി തിരഞ്ഞെടുപ്പിനുള്ള സ്ക്രീനിങ് കമ്മിറ്റിയിലേക്ക് എത്തിയത്. പ്രദേശ് ഇലക്ഷൻ കമ്മിറ്റി ഇതൊന്നും അറിഞ്ഞിട്ടില്ല. ഞാൻ തിരഞ്ഞെടുപ്പ് കമ്മിറ്റി മെന്പർ ആണ്. തിരഞ്ഞെടുപ്പ് കമ്മിറ്റിയിൽ ചർച്ചയൊന്നും നടക്കാതെയാണ് പേരുകൾ സ്ക്രീനിങ് കമ്മിറ്റിയിലേക്ക് എത്തിയത്. ഉമ്മൻ ചാണ്ടിയും ചെന്നിത്തലയും നൽകിയ പേരുകളാണ് അതെല്ലാം. സ്ഥാനാർഥി നിർണയത്തിൽ ഗ്രൂപ്പ് വീതംവയ്‌പ് മാത്രമാണ് നടക്കുന്നത്. വിജയസാധ്യതയും സ്ഥാനാർഥികളുടെ കഴിവുമാണ് പരിഗണിക്കേണ്ടതെന്ന് പലപ്പോഴും പറഞ്ഞിട്ടുണ്ട്. എന്നാൽ, അതൊന്നും നടക്കുന്നില്ല. വി.എം.സുധീരനെ ഗ്രൂപ്പുകൾ ശ്വാസംമുട്ടിച്ച് കെപിസിസി അധ്യക്ഷ സ്ഥാനത്തു നിന്ന് പുറത്താക്കുകയായിരുന്നു,” ചാക്കോ പറഞ്ഞു.\nഇന്ന് ഡൽഹിയിൽ വിളിച്ചുചേർത്ത വാർത്താസമ്മേളനത്തിലാണ് താൻ കോൺഗ്രസ് വിടുകയാണെന്ന് ചാക്കോ പ്രഖ്യാപിച്ചത്. രാജിക്കത്ത് കോൺഗ്രസ് ദേശീയ അധ്യക്ഷ സോണിയ ഗാന്ധിക്ക് കൈമാറി. കോൺഗ്രസുകാരൻ ആയിരിക്കുക അസാധ്യമെന്നും കേരളത്തിൽ ഗ്രൂപ്പ് വീതംവയ്‌പുകൾ മാത്രമാണ് നടക്കുന്നതെന്നും പറഞ്ഞാണ് രാജി പ്രഖ്യാപനം നടത്തിയത്.\nഅതേസമയം, ബിജെപിക്ക് കേരളത്തിൽ വലിയ നേട്ടങ്ങളൊന്നും സ്വന്തമാക്കാൻ സാധിക്കില്ലെന്നും ചാക്കോ പറഞ്ഞു. 2016 ൽ ഒരു സീറ്റാണ് നേടിയത്. ഇത്തവണ ചിലപ്പോൾ അത് രണ്ട് സീറ്റാകാം. അതിൽ കൂടുതൽ നേട്ടങ്ങളൊന്നും കേരളത്തിൽ നിന്ന് ബിജെപിക്ക് ലഭിക്കില്ലെന്നും ചാക്കോ പറഞ്ഞു. എന്നാൽ, ഇടത് മുന്നണിക്കെതിരെ ചാക്കോ ഒന്നും പറഞ്ഞിട്ടില്ല. നേരത്തെ ഇടതുപക്ഷവുമായി സഹകരിച്ച് പ്രവർത്തിച്ച അനുഭവമുണ്ടെന്നും ചാക്കോ ചൂണ്ടിക്കാട്ടി.\nWeb Title: Pc chacko against ramesh chennithala and oomman chandy\nതൃശൂർ പൂരം നടത്തിപ്പിലെ അനിശ്ചിതാവസ്ഥ നീക്കുമെന്ന് കടകംപള്ളി


indian beats chinese taipai with chethris hatrik- ചൈനീസ് തായ്‌പേയെ വിറപ്പിച്ച് ഛേത്രിയുടെ ഹാട്രിക്ക്; തകര്‍പ്പന് വിജയവുമായി ഇന്ത്യ\nചൈനീസ് തായ്‌പേയെ വിറപ്പിച്ച് ഛേത്രിയുടെ ഹാട്രിക്; തകര്‍പ്പന് വിജയവുമായി ഇന്ത്യ\n14,34,61 മിനിറ്റുകളിലായിരുന്നു ഛേത്രിയുടെ ഗോളുകള് പിറന്നത്\nUpdated: June 2, 2018 3:31:25 pm\nമുംബൈ: ഇന്ത്യന് ഫുട്‌ബോള് ആരാധകര്‍ക്ക് ഗോള് വിരുന്നൊരുക്കി സുനില് ഛേത്രിയും സംഘവും. ഇന്റര് കോണ്ടിനന്റല് ചാമ്പ്യന്‍ഷിപ്പില് ചൈനീസ് തായ്പേയെ തകര്‍ത്തത് എതിരില്ലാത്ത അഞ്ച് ഗോളുകള്‍ക്ക്. നായകന് സുനില് ഛേത്രിയുടെ ഹാട്രിക് മികവിലാണ് ഇന്ത്യന് വിജയം.\nകളി തുടങ്ങി 14-ാം മിനിറ്റില് തന്നെ ഛേത്രിയിലൂടെ ഇന്ത്യ മുന്നിലെത്തുകയായിരുന്നു. പിന്നീടങ്ങോട്ട് ഇന്ത്യ കളിയുടെ നിയന്ത്രണം പൂര്‍ണമായും വരുതിയിലാക്കി. ആദ്യത്തെ ഗോളിന് ശേഷം കൃത്യമായ ഇടവേളകളില് ഇന്ത്യ ഗോളുകള് നേടി. ഹാട്രിക്ക് നേട്ടത്തോടെ ഛേത്രിയുടെ ഗോളുകളുടെ എണ്ണം 58 ആയി.\nകെനിയ, ന്യൂസിലൻഡ്, ഇന്ത്യ, ചൈനീസ് തായ്പേയ് എന്നീ രാജ്യങ്ങള് പോരടിക്കുന്ന ചതുര് രാഷ്ട്ര ഫുട്ബോള് മൽസരമാണിത്. ഇതിലെ ശക്തരാണ് ഇന്ത്യയും ചൈനീസ് തായ്പേയും. തിങ്കളാഴ്‌ച കെനിയയുമായാണ് ഇന്ത്യയുടെ അടുത്ത മൽസരം. സുനില് ഛേത്രിയുടെ ഇന്ത്യന് ജഴ്സിയിലെ നൂറാം മൽസരം കൂടെയാണ് കെനിയയ്ക്ക് എതിരെയുള്ളത്.\nWeb Title: Indian beats chinese taipai with chethris hatrik


VS in malapuram election campaign: മലപ്പുറം തിരഞ്ഞെടുപ്പ് ഭരണ വിലയിരുത്തലാകുമെന്ന് വി.എസ്.അച്യുതാനന്ദൻ\nപെരിന്തൽ മണ്ണയിൽ ജിഷ്ണു കേസിനെ പറ്റി പരമർശിക്കാതെയായിരുന്നു വി.എസിന്റെ സംസാരം\nപെരിന്തൽമണ്ണ: മലപ്പുറം ലോക്‌സഭ ഉപതിരഞ്ഞെടുപ്പ് പ്രചാരണത്തിൽ ഇടത് ക്യാമ്പിന് ആവേശമേകി വി.എസ്. അച്യുതാനന്ദൻ പെരിന്തൽമണ്ണയിലെത്തി. തിരഞ്ഞെടുപ്പിനോടനുബന്ധിച്ച് എൽ.ഡി.എഫ് സംഘടിപ്പിച്ച പ്രചാരണയോഗത്തിൽ സംസാരിക്കാനാണ് സംസ്ഥാന ഭരണ പരിഷ്കാര കമ്മിഷൻ ചെയർമാനായ വി.എസ്. പെരിന്തൽമണ്ണയിൽ എത്തിയത്.\nമലപ്പുറം തിരഞ്ഞെടുപ്പ് ഫലം കേന്ദ്ര-സംസ്ഥാന സർക്കാരുകളുടെ വിലയിരുത്തലാകുമെന്ന് വി.എസ്. പറഞ്ഞു. ഇതിന് പിന്നീലെ ഐസ്ക്രീം കേസ് പ്രചാരണ ആയുധമാക്കിയ വി.എസ്, കോഴിക്കോട് മജിസ്ട്രേറ്റ് കോടതിയിൽ നൽകിയ മൊഴികൾ പരമാർശിച്ചു. “അമ്മ -പെങ്ങന്മാർ ഇരിക്കുന്നത് കൊണ്ട് കൂടുതൽ പറയുന്നില്ലെന്ന്” പറഞ്ഞാണ് വി.എസ് നിർത്തിയത്.\nമൂന്നാറിൽ തന്റെ സർക്കാർ എടുത്ത നിലപാടുകളെ പൂർണ്ണമായും അട്ടിമറിക്കുകയാണ് യു.ഡി.എഫ് സർ്കാർ ചെയ്തത്. പരിസ്ഥിതി വിഷയങ്ങളില്ലെല്ലാം യു.ഡി.എഫ് സർക്കാർ ജനവിരുദ്ധ നിലപാടുകൾ സ്വീകരിച്ചു. ഇതിന്റെ തിക്ത ഫലമാണ് ഇന്ന് ജനങ്ങൾ അനുഭവിക്കുന്ന 40 ഡിഗ്രി ചൂട്. ആ മന്ത്രിസഭയിൽ അംഗമായിരുന്ന ഒരാളെ ഇനിയും വിജയിപ്പിക്കണമോയെന്ന് ചിന്തിക്കണമെന്നും വി.എസ്. പറഞ്ഞു.\nഅതേസമയം സംസ്ഥാന സർക്കാരിനെതിരെ കത്തി നിൽക്കുന്ന ജിഷ്ണു പ്രണോയ് കേസ് വി.എസ്. അച്യുതാനന്ദൻ പരാമർശിച്ചതേയില്ല. മഹിജയ്ക്കെതിരായ പൊലീസ് അതിക്രമവും തുടർന്നുണ്ടായ വിവാദങ്ങളും ഒഴിവാക്കിയ വി.എസ്, വിഷയത്തിൽ സംസ്ഥാന സർക്കാർ പത്രപരസ്യം നൽകിയതും പ്രസംഗത്തിൽ നിന്ന് ഒഴിവാക്കി.


മുംബൈ സ്ഫോടനം: സഹായവാഗ്ദാനവുമായി പാക് | Mumbai blasts: Musharraf pledges to assist in probe - Malayalam Oneindia\nമുംബൈ സ്ഫോടനം: സഹായവാഗ്ദാനവുമായി പാക്\nഇസ്ലമബാദ്: ഇരുന്നൂറോളം പേരുടെ മരണത്തിനിടയാക്കിയ മുംബൈ ബോംബ് സ്ഫോടന പരമ്പരയെക്കുറിച്ച് ഇന്ത്യ നടത്തുന്ന അന്വേഷണവുമായി സഹകരിക്കുകയും അന്വേഷണപ്രവര്‍ത്തനങ്ങളെ സഹായിക്കുകയം ചെയ്യാമെന്ന് പാകിസ്ഥാന് പ്രസിഡന്റ് പര്‍വേശ് മുഷാറഫ് അറിയിച്ചു.\nആക്രമണങ്ങളെ അപലപിച്ചുകൊണ്ട് അയച്ച കുറിപ്പിലാണ് അന്വേഷണത്തിന് എല്ലാവിധ സഹായങ്ങളും നല്‍കാമെന്ന് മുഷറഫ് പ്രധാമന്ത്രി മന്‍മോഹന് സിംഗിനെ അറിയിച്ചിരിക്കുന്നത്.\nകുറ്റവാളികള്‍ക്കായി ഇന്ത്യ നടത്തുന്ന അന്വേഷണത്തില് താനും തന്റെ രാജ്യവും പൂര്‍ണ പിന്തുണ പ്രഖ്യാപിക്കുകയാണെന്ന് കുറിപ്പില് വ്യക്തമാക്കുന്നു.\nഇതിനിടയില് ചൊവ്വാഴ്ച നടന്ന സ്ഫോടന പരമ്പരയ്ക്കു പിന്നില് പാക്കിസ്ഥാന്റെ കയ്യുണ്ടെന്ന് സംശയിക്കപ്പെടുന്നതായി സൂചന.\nസ്ഫോടനങ്ങളില് പാക്കിസ്ഥാന്റെ പങ്കാളിത്തം പ്രകടമാണ്. പാക് ചാരസംഘടനയായ ഐഎസ്ഐയുടെ പിന്തുണയുള്ള ലഷ്കര് ഇ തൊയ്ബയാണ് ആക്രമണം ആസൂത്രണം ചെയ്തതെന്ന കാര്യത്തില് സംശയമില്ല- സര്‍ക്കാറിലെ ഉന്നത വൃത്തങ്ങള് പറഞ്ഞു.\nമറ്റേതെങ്കിലും തീവ്രവാദ സംഘടനകള്‍ക്ക് ആക്രമണവുമായി ബന്ധമുണ്ടോ എന്നും അന്വേഷിക്കുന്നുണ്ട്. സ്ഫോടനങ്ങളെത്തുടര്‍ന്ന് മുംബൈയില് നിന്ന് കറാച്ചിയ്ക്കും ദുബായിലേക്കും പോയ ചില ടെലിഫോണ് സന്ദേശങ്ങളെ അടിസ്ഥാനമാക്കി അന്വേഷണം തുടങ്ങിയിട്ടുണ്ട്.\nമാട്ടുംഗയില് നിന്നും ജോഗേശ്വരിയില് നിന്നുമാണ് സ്ഫോടനമുണ്ടായി നിമിഷങ്ങള്‍ക്കകം കറാച്ചിയിലേക്ക് ഫോണ് വിളിച്ചിരിക്കുന്നത്. ഈ ഫോണ് സന്ദേശങ്ങളുടെ അടിസ്ഥാനത്തിലാണ് സംഭവുമായി പാക്കിസ്ഥാന് ബന്ധമുണ്ടെന്ന് അന്വേഷണോദ്യോഗസ്ഥര് അനുമാനിക്കുന്നത്. സിമിയുടെ പേരും സംശയിക്കപ്പെടുന്ന സംഘടനകളുടെ പട്ടികയില് പ്രഥമസ്ഥാനത്തുണ്ട്.\nജൂലായ് 20ന് ഇന്ത്യ-പാക് സെക്രട്ടറി തല ചര്‍ച്ച നടക്കാനിരിക്കുകയാണ്. സ്ഫോടനങ്ങളില് പാക്കിസ്ഥാന് ബന്ധമുണ്ടെന്ന് തെളിഞ്ഞാല് ഈ ചര്‍ച്ച സ്തംഭിക്കാനിടയുണ്ട്. സ്ഫോടനത്തിന്റെ പശ്ചാത്തലത്തില് ചര്‍ച്ച നീട്ടിവെയ്ക്കാന് ഇന്ത്യ ആഗ്രഹിക്കുന്നുണ്ടെങ്കില് തങ്ങള്‍ക്കതില് വിരോധമില്ലെന്ന് പാക് സര്‍ക്കാര് വക്താവ് വ്യാഴാഴ്ച ഒരിന്ത്യന് ചാനലിനെ അറിയിച്ചിരുന്നു.\nസ്ഫോടനങ്ങളുടെ പശ്ചാത്തലത്തില് പ്രധാനമന്ത്രി മന്‍മോഹന്‍സിംഗ് വെള്ളിയാഴ്ച മുംബൈയില് സന്ദര്‍ശനം നടത്തുന്നുണ്ട്.


വല‍യെറിയുന്നത് ഒരുമിച്ച്; ആണുങ്ങൾക്ക് ഇരട്ടിക്കൂലി; ധനുഷ്കോടിയിലെ തീരക്കാഴ്ചകൾ\nസ്വന്തം ലേഖകൻ July 28, 2019 08:49 PM IST\nഈ ലക്കം കാണാനുളളതാണ്. അത്ര മനോഹരമായ തീരത്തേക്കായിരുന്നു യാത്ര. ധനുഷ്കോടിയിലേക്കുളള ആദ്യ യാത്രയായിരുന്നു. 1964 ലെ കൊടുങ്കാറ്റിൽ തകർന്ന് നാമാവശേഷമായ ചെറുപട്ടണമാണ് ധനുഷ്കോടി. വിളിപ്പാടകലെ ശ്രീലങ്കയുണ്ട്. ധനുഷ്കോടിയിൽ നിന്ന് 30 കിലോമീറ്റർ മാത്രം അകലെയാണ് ശ്രീലങ്കയിലെ തലൈമന്നാർ....\nഒരു വശത്ത് ഇന്ത്യൻ മഹാസമുദ്രവും മറുവശത്ത് ബംഗാൾ ഉൾക്കടലും. അസാധാരണമാം വിധം നീണ്ടുനിവര്‍ന്ന് കിടക്കുന്ന ഭൂപ്രദേശം. കുറെയധികം ഒറ്റമുറി ഓലക്കുടിയുകള് മാത്രമേ ഇന്ന് ധനുഷ്കോടിയിലുളളൂ. മത്സ്യത്തൊഴിലാളികള് മാത്രമാണിവിടെ താമസം.\nകടലിന്റെ മടിയിലൂടെ ഇത്ര ദൂരം നടക്കാൻ കഴിയുന്നത് അപൂർവമായ ഒരനുഭവമാണ്. ഞങ്ങളെത്തും മുമ്പെ അവർ വലയെറിഞ്ഞിരുന്നു. കമ്പവലയെന്ന് കേരളത്തിന്റെ തെക്കൻ ജില്ലകളിൽ വിശേഷിപ്പിക്കപ്പെടുന്ന വലയാണ്. കരവലയെന്നാണ് ഇവിടെ അറിയപ്പെടുന്നത്. അധ്വാനത്തിന് ലിംഗവ്യത്യാസമില്ലെന്ന ജെൻജർ പൊളിറ്റിക്സാണ് ധനുഷ്കോടിയിലും രാമേശ്വരത്തും സമീപത്തുളള മത്സ്യബന്ധനഗ്രാമങ്ങളെല്ലാം മുന്നോട്ട് വെക്കുന്നത്.\nഅതികാലത്താരംഭിക്കുന്ന അധ്വാനമാണിത്. വലയിലെന്ത് കാത്തിരിക്കുന്നുവെന്നുറപ്പില്ലാതെയുളള വലിയാണ്. നിരവധി സംഗീതജ്ഞർ അണിനിരക്കുന്ന സിംഫണിയുണ്ടല്ലോ.... ഇതേതാണ്ട് അതുപോലെയാണ്. അവരിൽ ചിലരോട് ഞങ്ങൾ സംസാരിച്ചു. ഒന്ന് കൂടി. ഈ ലക്കം പെണ്ണുങ്ങൾ മാത്രമാണ് സംസാരിക്കുന്നത്...


വിനോയ് തോമസ് മനുഷ്യനെക്കുറിച്ചെഴുതുന്നു.. - Jwalanam\nവിനോയ് തോമസ് മനുഷ്യനെക്കുറിച്ചെഴുതുന്നു..\nHome വിനോയ് തോമസ് മനുഷ്യനെക്കുറിച്ചെഴുതുന്നു..\nManoj Veetikad, September 7, 2017 October 13, 2017\nജാതീയ വേർതിരിവുകളിൽ നിന്ന് മോചനം നേടാമെന്ന പ്രതീക്ഷയിൽ കൂടിയാണ് കേരളത്തിന്റെ സാമൂഹ്യ ഭൂമികയിലേക്ക് സെമിറ്റിക് മതങ്ങൾക്ക് പ്രവേശനം ലഭിക്കുന്നത്. പക്ഷേ അങ്ങനെ കേവലമായ മതപരിവർത്തനത്തിലൂടെ മാറ്റിമറിക്കാൻ കഴിയുന്ന ഒന്നല്ല കേരളത്തിന്റെ ജാതി വ്യവസ്ഥ. അതിന്റെ വേരുകൾ വല്ലാതെ ആഴമുള്ളതും ശക്തവുമായിരുന്നു എന്നത് കാര്യങ്ങൾ കൂടുതൽ സങ്കീർണമാകാൻ കാരണമായി എന്നതാണ് വാസ്‌തവം. പരിവർത്തിത മതത്തിലും അധഃകൃതന്റെ ജാതി അവനെ വിടാതെ പിന്തുടരുകയും കീഴാള മേലാള വിവേചനം അവന്റെ വിധിയായി തുടരുകയും ചെയ്‌തു. കാലമെത്ര കഴിഞ്ഞാലും പുലയൻ പുലയനായിത്തന്നെ തുടരും അഥവാ തുടരണം എന്ന വിചിത്ര യുക്‌തിയുടെ പ്രയോഗ വേദി കൂടിയാണ് കേരളീയ സമൂഹം. ജാതി ഒരു യാഥാർഥ്യവും മതം ഒരു സങ്കല്പവുമാകുന്ന സങ്കീർണതയിലാണ് വിനോയ് തോമസിന്റെ കഥാലോകം പദമൂന്നി നിൽക്കുന്നത്.\n“കരിക്കോട്ടക്കരി” ഉന്നയിക്കുന്ന ഒരു ദളിത് സ്വത്വ പ്രതിസന്ധിയാണ് ജാതിയുടെ ഉണ്മയും മതത്തിന്റെ ഇല്ലായ്‌മയും. സെമിറ്റിക്ക് മതങ്ങളുടെ സവർണ ചട്ടക്കൂട് ജാതിയെ നിലനിർത്താൻ ശ്രമിക്കുന്നു എന്നു മാത്രമല്ല ദളിതാവസ്ഥയോട് പരമ്പരാഗതമായ പുച്ഛവും ആധിപത്യ മനോഭാവവും പുലർത്തുകയും ചെയ്യുന്നു. എന്നത്തെയും പോലെ ഒന്നിനോടും പ്രതിഷേധിക്കാൻ ധൈര്യമില്ലാതെ ദളിതൻ അങ്ങനെ തന്നെ തുടരുകയും ചെയ്യുന്നു. അഞ്ചു തലമുറ മുൻപത്തെ വംശശുദ്ധിയും രക് ശുദ്ധിയും പരിശോധിച്ച് ഉറപ്പു വരുത്തിയതിനു ശേഷമേ അധികാരത്തിൽ കുടുംബം വധുക്കളെ തെരഞ്ഞെടുക്കാറുള്ളൂ. ആഢ്യത്തം ഉറപ്പുവരുത്താതെ പെൺകുട്ടികളെ വിവാഹം കഴിച്ചു കൊടുത്തു കൂടാ എന്നും അധികാരത്തിൽ കുടുംബത്തിന്റെ നിയമാവലി നിഷ്‌കർഷിക്കുന്നു. ആഡ്യത്തത്തിന്റെ പ്രതീകമായ വെളുത്ത ശരീരമുള്ള വർക്കിടയിലാണ് ഇറാനി മോസ് എന്ന കറുത്ത കുട്ടി ജനിക്കുന്നത്. കറുപ്പ് അവനെ കരിക്കോട്ടക്കരി എന്ന കാനാൻ ദേശത്തേക്ക് വല്ലാതെ ആകർഷിക്കുകയും അധികാരത്തിൽ തറവാടിന്റെ എല്ലാ ഔന്നത്യവും നിരാകരിച്ച് കരിക്കോട്ടക്കരിയുടെ ചരിത്ര ഭൂമി ശാസ്‌ത്രങ്ങളിലൂടെ നിരന്തരമായ സ്വത്വാന്വേഷണത്തിലേക്ക് ഇറാനിമോസ് ഇറങ്ങി നടക്കുകയും ചെയ്യുന്നു.\nആലപ്പുഴയിൽ നിന്ന് തലമുറകൾക്കു മുന്നേ കുടിയേറിയവരത്രേ കരിക്കോട്ടക്കരിക്കാർ. അവരെ കൃസ്‌തീയയതയുടെ സ്വർഗീയ വഴികളിലൂടെ ആട്ടിത്തെളിച്ചു കൊണ്ടു വന്ന നല്ല ഇടയൻ(മാർ) കീഴാള വർഗത്തിന്റെ പൈതൃകത്തേയും സംസ്‌കാരത്തേയും നിരാകരിക്കുകയും നിയതവും കർശനവുമായ സാമൂഹ്യക്രമവും പെരുമാറ്റ രീതികളും ആരാധനാക്രമങ്ങളും അടിച്ചേൽപിക്കുകയും ചെയ്‌തു. പന്നിക്കളിപ്പാട്ട് എന്ന നാടൻ കലാരൂപത്തിന്റെ അനുധാവനപ്പാട്ട് അധികാരത്തിൽ കുടുംബയോഗത്തിൽ പാടിയ ഇറാനി മോസിന് വലിയ വിലക്കുകളാണ് നേരിടേണ്ടി വരുന്നത്. തലമുറകൾക്കു പിന്നിലെവിടെയോ ഉപേക്ഷിച്ചു പോന്ന സ്വത്വം നിരന്തരമായി പിന്തുടരുന്നുണ്ടെന്ന ഭീതിയാണ് മിക്ക പാരമ്പര്യ നിഷേധത്തിന്റേയും അടിസ്ഥാനം. എത്ര ശ്രമിച്ചാലും ആഴത്തിൽ പടർന്നിട്ടുളള വേരുകൾ പരത്തുന്ന ചേറിന്റെ ഗന്ധം ചിലപ്പോൾ പ്രതിരോധിക്കാനാവില്ല എന്ന ബോധ്യവും ജീവിതം സങ്കീർണമാക്കുന്നു . ഭയപ്പെടുത്തുന്ന എന്തിനേയും എതിർപ്പു കൊണ്ട് നേരിടലാണ് സാമൂഹ്യ ശീലം. അത്തരം എതിർപ്പുകളെ പ്രതിരോധിക്കുക എന്നത് വിപ്ലവവും.\nസെബാൻ എന്ന ഇറാനി മോസിന്റെ സുഹൃത്ത് അവന്റെ അച്ചാച്ചന്റെ പെട്ടിയിൽ നിന്നു കിട്ടിയ പുലയ ജാതി സർട്ടിഫിക്കറ്റിന്റെ ബലത്തിൽ സ്വജാതിയിലേക്ക് തിരിച്ചു പോയതായി രേഖയുണ്ടാക്കുകയും അതുപയോഗിച്ച് സംവരണത്തിന്റെ സഹായത്തോടെ സർക്കാർ ജോലി സമ്പാദിക്കുകയും ചെയ്യുന്നുണ്ട് നോവലിൽ. സെബാന്റെ സഹോദരി ബിന്ദുവിനെ കല്യാണം കഴിക്കണമെന്ന് ഇറാനി മോസ് ആഗ്രഹിക്കുന്നു. എന്നാൽ ബിന്ദുവിന്റെ നിലപാട് വ്യത്യസ്തവും വിചിത്രവുമാണ്. തന്റെ ഗർഭപാത്രത്തിൽ വിത്തു വിതക്കാനുള്ള യോഗ്യത ഒരു പുലയനേയുള്ളൂ എന്നവൾ വിശ്വസിക്കുന്നു. പുലയനായി മടങ്ങിപ്പോയ തന്റെ സഹോദരനോടുള്ള ബഹുമാനം അവൻ ചെയ്തതൊക്കെയും സൗമ്യ സി. ചാക്കോ എന്ന വെളുത്ത ക്രിസ്ത്യാനിപ്പെണ്ണിനെ കെട്ടാനായിരുന്നു എന്നറിഞ്ഞതോടെ ഇല്ലാതായി എന്നും ബിന്ദു പ്രഖ്യാപിക്കുന്നുണ്ട്.\nപുലയത്തത്തിലേക്കുള്ള തിരിച്ചു പോക്ക് സങ്കീർണമായ ഒരു രാഷ്ട്രീയ പ്രവർത്തനം കൂടിയാണ്. മണ്ണിലേക്കുള്ള മടക്കത്തിന്റെ വിളിപ്പേരാണ് വിശാലാർഥത്തിൽ പുലയത്തത്തിലേക്കുള്ള മടക്കം. വിനോയ് തോമസിന്റെ സാഹിത്യ നിലപാടുകളുടെ അടിസ്ഥാനവും മണ്ണും മനുഷ്യനുമാണ് എന്ന് “രാമച്ചി” മുതൽ “മിക്കാനിയ മൈക്രാന്ത” വരെയുള്ള കഥകളും വ്യക്തമാക്കുന്നു. സാറാ ജോസഫ് രൂപപ്പെടുത്തിയെടുത്തിട്ടുള്ള പാരിസ്ഥിതിക രാഷ്‌ട്രീയത്തിന്റെ പുതിയൊരു രൂപഘടന വിനോയ് തോമസിന്റെ രചനകളിൽ ദർശിക്കാവുന്നതാണ്. സ്‌ത്രീ പുരുഷ വ്യത്യാസം പരിഗണിക്കുകയേ ചെയ്യാത്ത കഥാകൃത്ത് മിക്കപ്പോഴും സ്‌ത്രീയോട് കൃത്രിമമല്ലാത്ത സമഭാവന പുലർത്തുന്നത് കാണാം. “രാമച്ചി” എന്ന കഥ സ്‌ത്രീ പ്രകൃതിയുടെ സരൂപവൽക്കരണമാകുമ്പോൾ “മിക്കാനായ മൈക്രാന്ത” മനുഷ്യന്റെ പ്രകൃതിവൽകരണമാണ് അന്തിമമായ വിധി എന്ന് സാക്ഷ്യപ്പെടുത്തുന്നു.\nഭാഷയാണ് വിനോയ് തോമസിന്റെ ഏറ്റവും വലിയ ശക്തി. ഹൃദ്യവും മാസ്‌മരികവുമായ അനന്യ ഭാഷാസ്വാധീനം ഒട്ടൊന്നുമല്ല അദ്ദേഹത്തിന്റെ കൃതികളെ മനോഹരമാക്കുന്നത്. ഭാഷാപരമായ പരീക്ഷണങ്ങൾ എന്നത് കഠിന പദങ്ങളുടേയും സങ്കീർണ വാക്യഘടനയുടേയും പ്രകടനപരതയാണ് എന്ന് വിശ്വസിക്കുന്ന മലയാള സാഹിത്യത്തിൽ തികച്ചും അടിസ്ഥാനപരമായ തും പരിചിതവുമായ പദങ്ങളിൽ നിന്ന് എങ്ങനെ അനുഭൂതിയുടെ ഭാഷാ ജാലം ചമക്കാമെന്നതിന് വിനോയ് തോമസിന്റെ ശൈലി ഉദാഹരണമാണ്. കഥയുടെ വൈകാരിക ഭാവത്തെ അനുവാചകനിലേക്ക് സന്നിവേശിപ്പിക്കാനുള്ള പരോക്ഷമോ സമാന്തരമോ ആയ ശേഷിയാണ് ഭാഷയെ അസാമാന്യമാക്കുന്നത്. വിശുദ്ധ മഗ്‌ദലന മറിയത്തിന്റെ പള്ളി എന്ന കഥ ഒരു പക്ഷേ ഈ തലത്തിൽ ഒരു മികച്ച ഉദാഹരണമാണ്. ജീവിതം കൊണ്ട് അനുഭവിക്കുന്ന ചെടിപ്പ് അത്രമേൽ കൃത്യമായി കഥ നമ്മെ അനുഭവിപ്പിക്കുന്നു. രാമച്ചിയിൽ ഇതേ ഭാഷ കുളിരും സൗഖ്യവും പെയ്‌ത് പെയ്‌ത് നമ്മെ ഗൂഢ വനാന്തരങ്ങളിലൂടെ മനുഷ്യൻ എന്ന ഒറ്റ സ്വത്വത്തിലേക്ക് നയിച്ചു കൊണ്ടു പോകുന്നു.\nഅതിനാൽ തന്നെ വിനോയ് തോമസ് മലയാള സാഹിത്യത്തിൽ സമാനതകളില്ലാത്ത ഒരു സാന്നിധ്യമായി മാറിയിരിക്കുന്നു എന്ന് നിസംശയം പറയാം.\nആകാശത്തിനു ചുവട്ടില് — എം മുകുന്ദന്\nബിജു.ജി.നാഥ്, October 13, 2017 October 13, 2017\nManoj Veetikad, November 1, 2017 November 4, 2017\nരാമായണ മാസത്തിലെ ‘പുതുരാമായണ’ വായന\nസൂര്യജ, August 4, 2017 September 1, 2017\nഒടുക്കം/തുടക്കംDrones and Autonomous Vehicles\nValsan4years ago\nപി.ജെ.സജി.4years ago\nസമാനതകളില്ലാത്ത അനുമോദനത്തിന്,പ്രേം കുമാർ മാഷേ, ആദ്യമേ നന്ദി. നമ്മുടെ പ്രിയ സുഹൃത്ത് വിനോയ് തോമസ് ഈ അഭിനന്ദനങ്ങൾ ഇന്ധനമാക്കി സാഹിത്യ ലോകം സമ്പന്നമാക്കട്ടെ.


പ്രസാദ തട്ടില് തിരുവാഭരണം ഒളിപ്പിച്ചു കടത്തി; പൂജാരിയുടെ ഭാര്യയുടെ സ്വര്‍ണഭ്രമം കുരുക്കായി; പ്രതികള്‍ക്കു തടവുശിക്ഷ - ഇ വാർത്ത | evartha\nപ്രസാദ തട്ടില് തിരുവാഭരണം ഒളിപ്പിച്ചു കടത്തി; പൂജാരിയുടെ ഭാര്യയുടെ സ്വര്‍ണഭ്രമം കുരുക്കായി; പ്രതികള്‍ക്കു തടവുശിക്ഷ\nതിരുവനന്തപുരം: കന്യാകുമാരിയിലെ തിരുവട്ടാര് ആദികേശവ ക്ഷേത്രത്തിലെ തിരുവാഭരണ കവര്‍ച്ചക്കേസിലെ പ്രതികള്‍ക്ക് തടവുശിക്ഷ. കേസിലെ 23 പ്രതികള്‍ക്ക് നാഗര്‍കോവില് ഒന്നാം ക്ലാസ് ജുഡീഷ്യല് മജിസ്ട്രേറ്റ് കോടതി6വര്‍ഷം തടവിന് വിധിച്ചു . സംഭവം നടന്ന് 27 വര്‍ഷത്തിന് ശേഷമാണ് കോടതി വിധി പ്രസ്താവിച്ചത്.\n1992 ലായിരുന്നു കന്യാകുമാരി ജില്ലയെത്തന്നെ അമ്പരിപ്പിച്ച ക്ഷേത്രക്കവര്‍ച്ച നടന്നത്. തിരുവനന്തപുരത്തുനിന്ന് 54 കിലോമീറ്റര് അകലെ മാര്‍ത്താണ്ഡത്താണ് പ്രശസ്തമായ തിരുവട്ടാര് ആദികേശവ ക്ഷേത്രം. പ്രസാദം നല്‍കുന്ന തട്ടില് ഒളിപ്പിച്ചാണ് ക്ഷേത്രത്തിലെ പൂജാരിമാരും ജീവനക്കാരും അടങ്ങിയ സംഘം സ്വര്‍ണം കടത്തിയത്.\nഅന്നത്തെ വിലയനുസരിച്ച് ഒരു കോടിരൂപ വിലമതിക്കുന്ന 12 കിലോ സ്വര്‍ണവും കിരീടവും മുത്തു മാലകളുമാണ് ക്ഷേത്രത്തില് നിന്ന് പ്രസാദത്തട്ടില് വച്ച് സംഘം കടത്തിയത് .പൂജാരിയുടെ ഭാര്യയുടെ സ്വര്‍ണഭ്രമമാണ് കേസില് പ്രതികളെ കുടുക്കിയത്. പെട്ടെന്നൊരു ദിവസം മുതല് ക്ഷേത്രജീവനക്കാരന് കേശവന് പോറ്റിയുടെ ഭാര്യ കൃഷ്ണമ്മാള് സ്വര്‍ണാഭരണങ്ങള് അണിഞ്ഞു തുടങ്ങിയത് അയല്‍ക്കാരുടെ ശ്രദ്ധയില്‍പെട്ടു.\nഇതിനിടെ ക്ഷേത്രത്തിലെത്തിയ ചില ഭക്തരാണ് പ്രസാദം നല്‍കുന്ന തട്ടില് പൂജാരി ദേവന്റെ ആഭരണങ്ങള് ഒളിപ്പിച്ചുവച്ച് ചിലര്‍ക്കു കൈമാറുന്നത് കണ്ടത്. ഭക്തര് ഇതു ചോദ്യം ചെയ്തു. ദേവസ്വം അധികൃതര് അന്വേഷണം ആരംഭിച്ചതോടെയാണ് വന് കവര്‍ച്ചയുടെ ചുരുള് അഴിയുന്നത്.\nവര്‍ഷങ്ങളായി തട്ടിപ്പു നടന്നുവരികയായിരുന്നു. കണക്കെടുപ്പ് നടന്നതോടെ 12 കിലോ സ്വര്‍ണവും കിരീടവും മുത്തുമാലകളും നഷ്ടപ്പെട്ടതായി വ്യക്തമായി. ആദ്യം പൂജാരി കൃഷ്ണന് നമ്പൂതിരിയെ പൊലീസ് അറസ്റ്റു ചെയ്തു. പിന്നീട് ഓരോരുത്തരായി അറസ്റ്റ് ചെയ്യുകയായിരുന്നു. മോഷണം പോയ 12 കിലോ സ്വര്‍ണത്തില് 4.5 കിലോ തിരികെ ലഭിച്ചു.\nTopics: gold robbery thiruvattar adi keshava temple